നിയമസഭാ തെരഞ്ഞെടുപ്പിൽ വോട്ട് ചെയ്യാൻ ജനങ്ങൾ മാനദണ്ഡമാക്കേണ്ടതെന്ത്? | SUCI Communist KERALA\nനിയമസഭാ തെരഞ്ഞെടുപ്പിൽ വോട്ട് ചെയ്യാൻ ജനങ്ങൾ മാനദണ്ഡമാക്കേണ്ടതെന്ത്?\nസാധാരണ മനുഷ്യന്റെ ജീവിതം അഭിമുഖീകരിക്കുന്ന പ്രശ്‌നങ്ങൾക്ക് പരിഹാരം സൃഷ്ടിക്കാനുതകുന്ന പ്രക്ഷോഭത്തിന്റെ പ്രവർത്തനമായി ഈ തെരഞ്ഞെടുപ്പിനെ മാറ്റുക എന്നതായിരിക്കണം ജനങ്ങളുടെ കടമ. ഈ തെരഞ്ഞെടുപ്പിലും ഏറെ വീറോടെ ആവർത്തിക്കപ്പെടുന്ന മുദ്രാവാക്യം വികസനം തന്നെയാണ്. ഒരു വട്ടം കൂടി തങ്ങളെ അധികാരത്തിലേറ്റിയാൽ നാട് വളരുമെന്നാണ് യുഡിഎഫ് പറയുന്നതെങ്കിൽ എല്ലാം ശരിയാക്കുമെന്നാണ് എൽഡിഎഫ് പ്രചരിപ്പിക്കുന്നത്. മോദിയുടെ വികസനം സംസ്ഥാനത്തേയ്ക്ക് എത്തിക്കാനാണ് ബിജെപി മൽസരിക്കുന്നത്. ഇക്കാര്യങ്ങളെല്ലാം കഴിഞ്ഞ തെരഞ്ഞെടുപ്പുകളിലെയും പ്രഖ്യാപനങ്ങളായിരുന്നു. വികസനം ഉറപ്പാക്കപ്പെട്ടത് വൻകിട കുത്തകകൾക്കാണ് എന്നുമാത്രം. മുന്നണികളും നേതാക്കളും ജയിച്ചു, ജനങ്ങൾ തോറ്റു. ആരു ജയിച്ചാലും ഫലം ഒന്നുതന്നെ. ജനങ്ങൾ നേരിടുന്ന ദുരിതങ്ങളും ജീവിതയാതനകളും കൃത്യമായും ആവർത്തിക്കപ്പെടുന്നു. ഭരണ മുന്നണികളുടെ ജനദ്രോഹനടപടികളും പ്രതിപക്ഷത്തിന്റെ കലവറയില്ലാത്ത സഹകരണവും ഒത്തുചേർന്നപ്പോൾ ജനജീവിതം തകർന്നു.\nകോർപ്പറേറ്റുകൾക്കുവേണ്ടി ജനങ്ങളെ പാപ്പരാക്കുന്ന, വർഗ്ഗീയഭ്രാന്ത് വളർത്തി\nരാജ്യത്തെ തകർക്കുന്ന ബിജെപി മുന്നണിയെ പരാജയപ്പെടുത്തുക\nകോൺഗ്രസ്സ് നടപ്പാക്കിയ, കോർപ്പറേറ്റുകൾക്കു വേണ്ടിയുള്ള നവ ലിബറൽ ആഗോളവൽക്കരണനയങ്ങൾ കൂടുതൽ തീവ്രതയോടെ മോദി സർക്കാർ തുടരുന്നു. പ്രത്യാഘാതങ്ങളെന്ന നിലയിൽ ദാരിദ്ര്യവും തൊഴിലില്ലായ്മയും സാമ്പത്തികത്തകർച്ചയും വിലക്കയറ്റവും അതിരൂക്ഷമാകുന്നു.\nഓരോ മണിക്കൂറിലും മോദി സർക്കാർ7കോടി രൂപ മുതലാളിമാർക്ക് കോർപ്പറേറ്റ് നികുതിയിളവ് നൽകുന്നു. അതേ സമയം പ്രതിദിനം 43 കർഷകർ ആത്മഹത്യ ചെയ്യുന്നു. ആത്മഹത്യ ചെയ്യുന്ന കർഷകർ ഭീരുക്കളും കുറ്റവാളികളുമാണെന്ന് ഹരിയാന ബിജെപി കൃഷിമന്ത്രി ഒ.പി.ധങ്കർ അഭിപ്രായപ്പെട്ടു.\nകുത്തകകളുടെ കിട്ടാക്കടമായി കഴിഞ്ഞ ഒരു വർഷം മാത്രം എഴുതിത്തള്ളിയത് 1.4 ലക്ഷം കോടി രൂപ. വായ്പാക്കുടിശികയുടെ പേരിൽ കർഷകർക്കും സാധാരണക്കാർക്കും ജയിൽ വാസവും ജപ്തിയും\nപ്രതിരോധം, മാധ്യമം, റെയിൽവേ എന്നീ രംഗങ്ങളിൽ 100 ശതമാനം വിദേശ നിക്ഷേപം അനുവദിച്ചു.\nക്രൂഡ് ഓയിലിന്റെ ലോകവിപണിയിലെ വിലയിടിവിന്റെ ആനുകൂല്യം ജനങ്ങൾക്ക് നൽകാതിരിക്കാനായി9തവണ പെട്രോളിയം ഉൽപ്പന്നങ്ങൾക്ക് എക്‌സൈസ് നികുതി വർദ്ധിപ്പിച്ചു. കുത്തകകളുടെ കൊള്ളയടി തുടരുന്നു.\nസേവന നികുതി2ശതമാനം വർദ്ധിപ്പിച്ചു.\nഅധികാരത്തിലേറി രണ്ടാം മാസം റെയിൽവേ ചാർജ്ജ് 14.2 ശതമാനവും കടത്തുകൂലി 6.5 ശതമാനവും വർദ്ധിപ്പിച്ചു. സുവിധ ട്രെയിൻ ഏർപ്പെടുത്തിക്കൊണ്ട് ചാർജ്ജ്6മടങ്ങ് വരെ വർദ്ധിപ്പിച്ചു. സീസൺ ടിക്കറ്റ് ചാർജ്ജും വർദ്ധിപ്പിച്ചു. ടിക്കറ്റ് ക്യാൻസൽ ചെയ്താൽ മുഴുവൻ തുകയും നഷ്ടപ്പെടത്തക്ക വിധത്തിൽ ക്യാൻസലേഷൻ നിയമങ്ങൾ പൊളിച്ചെഴുതി. ടിക്കറ്റിന്റെ സമയപരിധി 24 മണിക്കൂറിൽ നിന്നും3മണിക്കൂറായി കുറച്ചു.\nസൈനിക ബജറ്റ് 2.5 ലക്ഷം കോടിയായി ഉയർത്തിയപ്പോൾ ആരോഗ്യമേഖലയ്ക്കായുള്ള ബജറ്റ് വിഹിതം 5500 കോടി വെട്ടിക്കുറച്ചു.\n108 മരുന്നുകളുടെ വിലനിയന്ത്രണം നീക്കിയതിലൂടെ മരുന്നുകളുടെ വില അതിഭീമമായി വർദ്ധിച്ചു.\nമുതലാളിമാർക്ക് വേണ്ടി തൊഴിൽ നിയമങ്ങൾ അടിമുടി പൊളിച്ചെഴുതി. 300 തൊഴിലാളികളിൽത്താഴെ പണിയെടുക്കുന്ന വ്യവസായ ശാലകൾ അടച്ചുപൂട്ടാനോ തൊഴിലാളികളെ പിരിച്ചുവിടാനോ സർക്കാരിന്റെ അനുമതി ആവശ്യമില്ല എന്ന് വ്യവസായത്തർക്ക നിയമം ഭേദഗതി ചെയ്തു. 20 തൊഴിലാളികൾക്കുമേൽ പണിയെടുക്കുന്ന വ്യവസായ യൂണിറ്റുകളിൽ മാത്രമേ ഫാക്ടറീസ് ആക്ട് ബാധകമാക്കൂ എന്ന ഭേദഗതി കൊണ്ടുവന്നു. അങ്ങനെ തൊഴിലാളികളെ മുതലാളിയുടെ ചൂഷണയന്ത്രത്തിന്റെ നിസ്സഹായരായ ഇരകളാക്കി മാറ്റി.\nസ്‌ഫോടനാത്മകമായ നിലയിൽ രാജ്യമെമ്പാടും മതഭ്രാന്തും സങ്കുചിത ദേശീയ വികാരവും കത്തിയാളിക്കുന്നു. രണ്ടര വർഷത്തിനുള്ളിൽ 80ഓളം വർഗ്ഗീയ കലാപങ്ങൾ. പൂരോഗമനാശയങ്ങൾക്കുവേണ്ടി പൊരുതിയ ധൈഷണിക വ്യക്തിത്വങ്ങളായ നരേന്ദ്ര ധബോൽക്കർ, ഗോവിന്ദ് പൻസാരെ, എം.എം.കൽബുർഗി എന്നിവരെ നിറതോക്കിനിരയാക്കി. പശുമാംസത്തിന്റെ പേരിൽ രാജ്യമെമ്പാടും നരഹത്യകൾ. ഹരിയാനയിൽ ദളിത് കുടുംബത്തെ ചുട്ടെരിച്ചു. സർവ്വകലാശാലാവിദ്യാർത്ഥിയായ രോഹിത് വെമുലയെ പീഡിപ്പിച്ച് ജീവഹത്യയിലേക്ക് തള്ളിയിട്ടു. വ്യാജതെളിവുകൾ സൃഷ്ടിച്ച്, രാജ്യദ്രോഹത്തിന്റെ പേരിൽ കനയ്യ കുമാറെന്ന വിദ്യാർത്ഥിയെ തുറുങ്കിലടച്ചു. ബിജെപിയുടെ കേന്ദ്ര മന്ത്രിമാർ, ഹരിയാന മുഖ്യമന്ത്രി, എംപിമാർ, എംഎൽഎമാർ, സംഘടനാ നേതാക്കൾ ഏവരും വർഗ്ഗീയ വിഷം ചീറ്റി രാജ്യത്തെ സഹോദരഹത്യയിലേയ്ക്ക് തള്ളിവിടുന്നു.\nജനദ്രോഹവും അഴിമതിയും മുഖമുദ്രയാക്കിയ യുഡിഎഫിനെ പരാജയപ്പെടുത്തുക\n5 വർഷത്തെ ജനദ്രോഹ ഭരണത്തിൽ സംസ്ഥാനത്തിന്റ പൊതുകടം 78,000 കോടിരൂപ വർദ്ധിച്ചു. ഇന്ന് അത് ഒന്നര ലക്ഷം കോടി രൂപയാണ്.\nഭീമമായ വായ്പ ഉപയോഗപ്പെടുത്തി ഉൽപ്പാദനമേഖലയിൽ ഒരു വളർച്ചയും സൃഷ്ടിച്ചില്ല. ഒരു തൊഴിലവസരം പോലും പുതിയതായി സൃഷ്ടിച്ചില്ല. സർക്കാരാശുപത്രികളിൽ ഒരു ഡോക്ടറെപ്പോലും പുതിയതായി നിയമിച്ചില്ല. ഒരു ഏക്കർ പോലും അധികമായി കൃഷി പുനഃരാരംഭിച്ചില്ല. ഒരു മെഗാവാട്ട് വൈദ്യുതി പോലും അധികമായി ഉൽപ്പാദിപ്പിച്ചിട്ടില്ല. സർക്കാരാശുപത്രിയിൽ അധികമായി മരുന്നു വാങ്ങിയിട്ടില്ല.\nവ്യവസായ- കാർഷിക- നിർമ്മാണമേഖലകളിൽ രൂക്ഷമായ പ്രതിസന്ധിയും തുടർന്നുള്ള പരിപൂർണ്ണ സ്തംഭനവും. തൊഴിലില്ലായ്മ അതിരൂക്ഷമായി.\nവ്യവസായ വികസനത്തിന്റെ പേരിൽ സംസ്ഥാനസർക്കാരിന്റെ ഭൂമിയും വിഭവങ്ങളും സൗജന്യമായി മുതലാളിമാർക്ക് ദാനം ചെയ്യുന്നു. കോടികളുടെ ഭൂമി സൗജന്യമായി തരപ്പെടുത്തിയ സ്മാർട് സിറ്റി പദ്ധതിയിൽ നിലവിൽ ഒരാൾക്കും ഐ.ടി.തൊഴിൽ ലഭിച്ചിട്ടില്ല.\nഗ്മ കാർഷികമേഖലയിലെ വിലത്തകർച്ച കർഷകരെ അടിമുടി തകർത്തു. റബർ, തേങ്ങ, കുരുമുളക്, വാഴ, ഏലം, മരച്ചീനി തുടങ്ങിയവയെല്ലാം വിലത്തകർച്ചയെ നേരിടുന്നു.\nപൊതുജനാരോഗ്യമേഖല തകരുന്നു. ഡോക്ടർമാരും മറ്റ് സ്റ്റാഫുമില്ലാതെ സർക്കാരാശുപത്രികളിൽ സാധാരണ ജനങ്ങൾ ചികിൽസ ലഭിക്കാതെ വലയുന്നു. മരുന്നു വാങ്ങാനുള്ള തുക വെട്ടിക്കുറച്ചു. പുതിയതായി ആരംഭിച്ചതെന്ന് അവകാശപ്പെടുന്ന മെഡിക്കൽ കോളേജുകളിൽ ഒന്നു പോലും ഏറ്റവും പരിമിത സൗകര്യങ്ങളോടെ പോലും പ്രവർത്തിക്കുന്നില്ല.\n37 ആദിവാസി നവജാത ശിശുക്കൾ മരിച്ചു. ആദിവാസി മേഖലകളിൽ പട്ടിണി മരണവും രോഗപീഡകളും ഹൃദയം നടുക്കുന്ന കാഴ്ചകളായിരിക്കുന്നു.\nവിദ്യാഭ്യാസ കച്ചവടം സർവ്വസീമകളും കടന്നു. ഫീസുകൾ 600 ശതമാനംവരെ വർദ്ധിച്ചു. ഓട്ടോണമസ് കോളേജുകൾ തുടങ്ങാൻ അനുമതി നൽകിക്കൊണ്ട് കച്ചവടം കൊഴുപ്പിച്ചു. രണ്ടുവർഷം തുടർച്ചയായി വിദ്യാർത്ഥികൾക്ക് പാഠപുസ്തകം നൽകിയത് അധ്യയന വർഷത്തിന്റെ പകുതി പിന്നിട്ടപ്പോൾ. സർവ്വകലാശാലകൾ അഴിമതിയുടെയും പിടിപ്പുകേടിന്റെയും ഉത്തരവാദിത്തമില്ലായ്മയുടെയും കൂത്തരങ്ങായി മാറി. മതിയായ വിദ്യാഭ്യാസ യോഗ്യതയില്ലാത്തതിനാൽ ഗവർണ്ണർക്ക് വിസിമാരെ പുറത്താക്കേണ്ടി വന്നു.\nപഠനം പൂർത്തിയാക്കിയവർക്ക് തൊഴിലും ശമ്പളവും ലഭിക്കാത്തതിനാൽ വിദ്യാഭ്യാസ വായ്പ എടുത്ത7ലക്ഷം കുടുംബങ്ങൾ കടക്കെണിയിലായി. 22 രക്ഷിതാക്കൾ ആത്മഹത്യ ചെയ്തു.\nസർവ്വമാന നികുതിയും വർദ്ധിപ്പിച്ചു. ചില സർക്കാർ സേവനങ്ങളുടെ നിരക്ക് 1000 ശതമാനം വരെ ഉയർത്തി. ബസ് ചാർജ്ജും വൈദ്യുതി ചാർജ്ജും രണ്ടു തവണ വീതവും വെള്ളക്കരം ഒരു തവണയും വർദ്ധിപ്പിച്ചു.\nസ്ത്രീകൾക്കും കുട്ടികൾക്കും നേരെയുള്ള അതിക്രമങ്ങൾ 43% വർദ്ധിച്ചു. 2013 വർഷത്തിൽ രാജ്യത്ത് ഏറ്റവുമധികം ലൈംഗിക പീഡനം നടന്ന സംസ്ഥാനമായി കേരളം മാറി (നാഷണൽ ക്രൈം ബ്യൂറോ). കൊലപാതകങ്ങളും മറ്റ് കുറ്റകൃത്യങ്ങളും പെരുകി.\nസ്‌കൂൾ കുട്ടികളിൽപോലും മയക്കുമരുന്നിന്റെ വ്യാപനം അതിവേഗത്തിലായിരിക്കുന്നു. മദ്യപാനം ആരംഭിക്കുന്ന ശരാശരി പ്രായം 14 ആയി താഴ്ന്നു.\nജനാധിപത്യസമരത്തെയും മഹത്തായ ഇടതു രാഷ്ട്രീയത്തെയും\nപ്രതിനിധാനം ചെയ്യാത്ത എൽഡിഎഫ് ജനങ്ങളുടെ വോട്ടിന് അർഹരല്ല.\nഇടതുപക്ഷ ജനാധിപത്യ മുന്നണി പാർലമെന്ററി അധികാരത്തിനായി എന്തു നെറിവ്‌കേടും കാട്ടുന്ന അവസരവാദ മുന്നണി. പശ്ചിമബംഗാളിൽ സിപിഐ(എം) നയിക്കുന്ന ഇടതുമുന്നണി കോൺഗ്രസ്സുമായാണ് സഖ്യം ഉണ്ടാക്കിയിരിക്കുന്നത്.\nബിജെപി -യുഡിഎഫ് നയങ്ങൾക്കെതിരായ ജനവികാരത്തെ ചവിട്ടുപടിയാക്കി അധികാരത്തിൽ വരാനായി കാട്ടിക്കൂട്ടുന്ന അനുഷ്ഠാനം മാത്രമാണ് അവർക്ക് സമരം. ജനദ്രോഹകരമായ നവലിബറൽ നയങ്ങളെ പരാജയപ്പെടുത്തുക എന്ന ലക്ഷ്യം അവർക്കില്ല. കാരണം അവരും ഈ നയങ്ങളുടെ വക്താക്കളാണ്. നടത്തിപ്പുകാരാണ്. എവ്വിധവും വിദേശ നിക്ഷേപം ആകർഷിക്കാൻ കഴിയണമെന്ന് കേരള പഠന കോൺഗ്രസ്സിൽ പിണറായി വിജയൻ ആഹ്വാനം ചെയ്യുന്നത് അതുകൊണ്ടാണ്.\nഅഴിമതിക്കെതിരായ സത്യസന്ധമായ ജനകീയ പ്രക്ഷോഭത്തിന്റെ വിശ്വാസയോഗ്യമായ നേതൃത്വമാകാൻ അവർക്ക് കഴിയില്ല. കാരണം, അവരും, അധികാരത്തിലായിരിക്കുമ്പോഴും അല്ലാത്തപ്പോഴും നടത്തിയിട്ടുള്ള എണ്ണമറ്റ അഴിമതികളുടെ പാപക്കറപുരണ്ടവരാണ്.\nരാഷ്ട്രീയ എതിരാളികളെ കായികമായി അടിച്ചമർത്തിയും വകവരുത്തിയും എൽഡിഎഫിനെ നയിക്കുന്ന സിപിഐ(എം) കയ്യാളുന്നതും ഫാസിസ്റ്റ് രാഷ്ട്രീയ സമീപനം തന്നെയാണ്. എതിരാളികളുടെ അഭിപ്രായത്തെ സഹിഷ്ണുതയോടെ സമീപിക്കാൻ അവർ തയ്യാറാകുന്നില്ല എന്നത് ബിജെപിയെപ്പോലുള്ള ഫാസിസ്റ്റ് ശക്തികൾക്ക് മുതലെടുപ്പിന് അവസരം നൽകുന്നു. ഫാസിസത്തിനെതിരായ പോരാട്ടത്തെ ദുർബലപ്പെടുത്തുന്നു.\nബിജെപിയുടെ വർഗ്ഗീയ രാഷ്ട്രീയത്തെ നേരിടാനെന്ന പേരിൽ ഇടതു മുന്നണിയെ നയിക്കുന്ന സിപിഐ(എം) അനുവർത്തിക്കുന്ന നടപടികൾ – ശ്രീകൃഷ്ണജയന്തി ആചരണവും ഗണേശോൽസവവും നോമ്പുതുറയും ഊട്ടുപുര ഉൽഘാടനവും ഹിന്ദു പാർലമെന്റിലെ പ്രഭാഷണവും മറ്റും – സമൂഹത്തിൽ അത്യാപൽക്കരമായി വളർന്നുകൊണ്ടിരിക്കുന്ന മതാന്ധതയെ ബലപ്പെടുത്തുന്നു.\nപ്രബുദ്ധമായ സമരരാഷ്ട്രീയത്തെ പ്രതിനിധാനം ചെയ്യുന്ന\nഇടതുപക്ഷ ഐക്യമുന്നണി (എൽയുഎഫ്) സ്ഥാനാർത്ഥികൾക്ക് വോട്ടു ചെയ്യുക\nവ്യവസ്ഥാപിത മുന്നണികൾ ജയിക്കുമ്പോൾ ജനങ്ങൾ പരാജയപ്പെടുന്നു എന്ന് കഴിഞ്ഞ 13 തെരഞ്ഞെടുപ്പുകൾ തെളിയിച്ചുകഴിഞ്ഞു. കാരണം ഈ മുന്നണികളെല്ലാം അന്തിമ വിശകലനത്തിൽ മുതലാളിവർഗ്ഗത്തിന്റെ വിശ്വസ്ത ദാസന്മാരാണ്. അവരുടെ വിജയപരാജയങ്ങളിലൂടെ ജനങ്ങളുടെ ജീവിതം അഭിമുഖീകരിക്കുന്ന പ്രശ്‌നങ്ങൾക്ക് പരിഹാരം ഉണ്ടാകുകയില്ല. അവകാശങ്ങളും നീതിയും നിഷേധിക്കപ്പെട്ട ജനവിഭാഗങ്ങൾ സമരസമിതികളിൽ സംഘടിച്ച് എവിടെയൊക്കെ ജനകീയപ്രക്ഷോഭത്തിന്റെ മാർഗ്ഗം സ്വീകരിച്ചോ അവിടെയൊക്കെ വിജയം നേടാൻ ജനങ്ങൾക്കു കഴിഞ്ഞു. അതിനാൽ ‘എല്ലാം ശരിയാക്കാനുള്ള ചുമതല ഏതെങ്കിലും നേതാവിനെയോ മുന്നണിയെയോ ഏൽപ്പിച്ചിട്ട് അവരുടെ മഹാമനസ്‌കതയിലും ഔദാര്യത്തിലും പ്രതീക്ഷ അർപ്പിച്ച് കാത്തിരിക്കലല്ല ജനാധിപത്യം നമുക്ക് നൽകുന്ന പാഠം.\nഅധികാരത്തിലേറുമ്പോൾ ജനങ്ങളെ വിസ്മരിക്കുകയും മുതലാളിമാർക്കുവേണ്ടി നിലകൊള്ളുകയും ചെയ്യുമ്പോൾ അവരുടെ നയങ്ങളെ പരാജയപ്പെടുത്താൻ ജനങ്ങളുടെ മുമ്പിൽ പ്രക്ഷോഭത്തിന്റെ മാർഗ്ഗം മാത്രമേയുള്ളൂ. പ്രക്ഷോഭം എന്നത് പാർട്ടി അണികളെ ആട്ടിത്തെളിച്ച് നടത്തുന്ന അനുഷ്ഠാനമല്ല. പാർലമെന്ററി നേട്ടങ്ങൾക്കായി നടത്തുന്ന കബളിപ്പിക്കലല്ല. ശരിയായ മുദ്രാവാക്യങ്ങൾ ഉയർത്തിക്കൊണ്ട് വിശ്വാസയോഗ്യമായ നേതൃത്വത്തിന്റെ കീഴിൽ പടുത്തുയർത്തപ്പെടുന്ന ജനകീയപ്രക്ഷോഭത്തിൽ ജനങ്ങൾ ആത്മവിശ്വാസത്തോടെ അണിനിരക്കും. അത് പ്രസരിപ്പിക്കുന്ന പ്രബുദ്ധതയും സംസ്‌കാരവും സാഹോദര്യവും ജനങ്ങളെ ഒരു പുതുശക്തിയാക്കിമാറ്റും. മതഭേദങ്ങളും ചേരിതിരിവുകളും അവിടെ അസ്തമിക്കും. അത്തരമൊരു പ്രക്ഷോഭത്തിന്റെ രാഷ്ട്രീയമാണ് സാമൂഹ്യ-രാഷ്ട്രീയ രംഗത്തു കാണുന്ന എല്ലാ മാലിന്യങ്ങളെയും തുടച്ചുനീക്കാനുള്ള ശരിയായ മാർഗ്ഗം. ജനങ്ങളുടെ പ്രശ്‌നങ്ങൾ പരിഹരിക്കാനുള്ള സുദൃഢമായ മാർഗ്ഗവും അതു മാത്രമാണ്. അതിനാൽ വോട്ട് നൽകി, ഭരണക്കാരുടെ നയങ്ങൾക്കിരയായി നിസ്സഹായരായി കഴിഞ്ഞുകൂടുകയല്ല, അവരെ തിരുത്താൻ പോന്ന കാവൽശക്തിയായി ഉയരാൻ ജനങ്ങൾക്ക് കഴിയണം. പ്രക്ഷോഭത്തിന്റെ ഈ രാഷ്ട്രീയം അചഞ്ചലം നടപ്പാക്കുന്ന, അതിനായി കർമ്മശക്തി മുഴുവൻ സമർപ്പിച്ചിട്ടുള്ള പ്രസ്ഥാനമാണ് എസ്‌യുസിഐ(കമ്യൂണിസ്റ്റ്). എണ്ണമറ്റ ജനദ്രോഹനയങ്ങൾക്കെതിരെ, ചാർജ്ജുവർദ്ധനവുകൾക്കെതിരെ, പൊതുവിദ്യാഭ്യാസം തകർക്കുന്നതിനെതിരെ, കുടിയൊഴിപ്പിക്കലിനെതിരെ ജനകീയസമരരംഗത്ത് എപ്പോഴും ഈ പ്രസ്ഥാനം ജനങ്ങളോടൊപ്പമാണ്. കരിമണൽഖനന വിരുദ്ധ സമരഭൂമിയിൽ, ചെങ്ങറയിൽ, ദേശീയപാതയോരത്ത്, മൂലമ്പിള്ളിയിൽ, വിളപ്പിൽശാലയിൽ, വിഴിഞ്ഞത്ത്, ആലപ്പുഴയുടെ തീരത്ത് മൽസ്യത്തൊഴിലാളികൾക്കിടയിൽ, മദ്യത്തിനെതിരെ സ്ത്രീകളോടൊപ്പം,വിദ്യാഭ്യാസ വായ്പയെടുത്ത് കടക്കെണിയിലായവരോടൊപ്പം പ്രക്ഷോഭവിജയങ്ങൾ രചിക്കാൻ ഈ പാർട്ടി അവിരാമം പൊരുതുന്നു. ഈ രാഷ്ട്രീയമാണ് കരുത്ത് നേടേണ്ടത്. ഈ രാഷ്ട്രീയമാണ് വിജയിക്കേണ്ടത്.\nബഹുജന സമര രാഷ്ട്രീയം സ്വീകരിച്ചിട്ടുള്ള ആർഎംപി, എംസിപിഐ(യു) എന്നീ ഇടതുപക്ഷ പാർട്ടികളോടൊപ്പം ‘ഇടതുപക്ഷ ഐക്യമുന്നണി(എൽയുഎഫ്) എന്ന ബാനറിലാണ് എസ്‌യുസിഐ(സ) സ്ഥാനാർത്ഥികൾ മത്സരിക്കുന്നത്. പ്രബുദ്ധമായ സമരരാഷ്ട്രീയത്തെ പ്രതിനിധാനം ചെയ്യുന്ന എൽയുഫ് സ്ഥാനാർത്ഥികളെ വിജയിപ്പിക്കണമെന്ന് വിനയപൂർവ്വം അഭ്യർത്ഥിക്കുന്നു.\nഎസ്‌യുസിഐ(കമ്മ്യൂണിസ്റ്റ്) ജനറൽ സെക്രട്ടറി സഖാവ് പ്രൊവാഷ് ഘോഷിന്റെ അനുശോചന സന്ദേശം


മറ്റൊരു വിസ്മയക്കാഴ്ചയായി ദുബായ് കനാൽ\nWeb Desk Nov 10, 2016, 08:39 pm IST\nദുബായ്: വിസ്മയ നഗരമായ ദുബായുടെ മുഖഛായ മാറ്റുന്ന ദുബായ് കനാൽ, യു.എ.ഇ. വൈസ് പ്രസിഡന്റും പ്രധാനമന്ത്രിയും ദുബായ് ഭരണാധികാരിയുമായ ശൈഖ് മുഹമ്മദ് ബിന് റാഷിദ് അല് മക്തൂം രാഷ്ട്രത്തിനു സമർപ്പിച്ചു. ദുബായ് നഗരത്തിന്റെ മറ്റൊരു വിനോദസഞ്ചാര, വാണിജ്യകേന്ദ്രത്തിനാണ് ഇതോടെ തുടക്കമായത്. മൂന്നുകോടി വിനോദ സഞ്ചാരികളെയാണ് ദുബായ് കനാൽ തീരം ഒരു വർഷം പ്രതീക്ഷിക്കുന്നത്. വൈവിധ്യവും വിസ്മയവും നിറഞ്ഞ ദുബായ് നഗരത്തിന് പുതു ആകർഷണമായി നഗര ഹൃദയത്തിലൂടെ ഒഴുകുന്ന ദുബായ് കനാൽ രാഷ്ട്രത്തിനു പുതിയ മുഖച്ഛായ നൽകുമെന്നതിൽ സംശയമില്ല. രാവിൻറെ സംഗീതവും സൗന്ദര്യവും നിറഞ്ഞു നിന്ന അന്തരീക്ഷത്തിൽ ആണ് യു.എ.ഇ. വൈസ് പ്രസിഡന്റും പ്രധാനമന്ത്രിയും ദുബായ് ഭരണാധികാരിയുമായ ശൈഖ് മുഹമ്മദ് ബിന് റാഷിദ് അലി മക്തൂം ജലപാത തുറന്നു കൊടുത്തത്. കനാലിനു മുകളിൽ വർണ്ണവിളക്കുകൾ തിളങ്ങിയും കരയിലും വെള്ളത്തിലും നൃത്തവും സംഗീതവുമായി ഉദ്ഘാടന ചടങ്ങ് അവിസ്മരണീയമായി.\nദുബൈ കിരീടാവകാശിയും ദുബൈ എക്സിക്യൂട്ടീവ് കൗണ്‍സിൽ ചെയര്‍മാനുമായ ശൈഖ് ഹംദാന് ബിന് മുഹമ്മദ് ബിന് റാശിദ് അൽ മക്തൂം, സുപ്രീം കൗണ്‍സിൽ അംഗങ്ങളും ജലപാതയുടെ സമര്‍പ്പണ ചടങ്ങിന് സാക്ഷ്യം വഹിച്ചു. തുടർന്ന് കനാലിലൂടെ ആദ്യ സഞ്ചാരിയായി ഷെയ്ഖ് മുഹമ്മദ് ലോകത്തിന് ദുബായുടെ മറ്റൊരു വിസ്മയം കൂടി സമ്മാനിച്ചു.\n2013 ഒക്ടോബറിൽ ശൈഖ് മുഹമ്മദ് അംഗീകാരം നല്‍കിയ പദ്ധതിയിലൂടെ നിർമ്മാണം തുടങ്ങിയ കനാലും അനുബന്ധ പാലങ്ങളും പൊതു ഗതാഗതത്തിന് തടസം സൃഷ്ടിക്കാതെയാണ് പുര്‍ത്തിയാക്കിയത്. ഷിന്ദഗയിൽ നിന്ന് തുടങ്ങി റാസല്‍ഖൂറിൽ അവസാനിക്കുന്ന പ്രകൃതിദത്ത ജലാശയത്തെ നഗരഹൃദയത്തിലൂടെ നീട്ടി അറേബ്യന് ഉള്‍ക്കടലുമായി ബന്ധിപ്പിക്കുന്നതാണ് ഈ കനാൽ.\n270 കോടി ദിര്‍ഹം ചെലവിട്ട് നിർമ്മിച്ച 3.2 കിലോമീറ്റർ ജലപാതയുടെ ഭാഗമായുള്ള മനോഹരമായ നടപ്പാതകളും, നടപ്പാലങ്ങളും ചെറു വെള്ളച്ചാട്ടവുമെല്ലാം വാട്ടർ കനാലിനെ കൂടുതൽ ആകർഷണീയമാക്കുന്നു. വൈവിധ്യം വിതറിയുള്ള കരിമരുന്നു പ്രയോഗവും ഉദ്ഘാടന ചടങ്ങിന്റെ ഭാഗമായി ഒരുക്കിയിരുന്നു.\nഅഭിമന്യു വധം; പ്രാഥമിക കുറ്റപത്രം സമർപ്പിച്ചു\nSep 25, 2018, 03:08 pm IST\nSep 25, 2018, 02:08 pm IST\nപി.കെ.ശശിക്കെതിരായ പീഡന ആരോപണത്തില് കമ്മീഷന്റെ മൊഴിയെടുപ്പ് തുടരുന്നു\nSep 25, 2018, 01:57 pm IST\nപറന്നകന്നത് പതിനാറു വർഷത്തിനു ശേഷം ബാലഭാസ്ക്കറിനു ലഭിച്ച സൗഭാഗ്യം\nSep 25, 2018, 01:56 pm IST\nഅഭിലാഷിനെ ആംസ്റ്റര്‍ഡാം ദ്വീപിലെത്തിച്ചു; പ്രാഥമിക വൈദ്യസഹായം നല്‍കി\nSep 25, 2018, 01:55 pm IST\nചാരക്കേസ് സിപിഎം രാഷ്ട്രീയ നേട്ടത്തിനായി ഉപയോഗിച്ചു ; നമ്പി നാരായണൻ\nSep 25, 2018, 01:54 pm IST\nടോയ്‌ലറ്റാണെന്ന് കരുതി വിമാനത്തിന്റെ വാതില് തുറക്കാന് ശ്രമിച്ച യുവാവ് അറസ്റ്റില്\nSep 25, 2018, 01:53 pm IST\nസിപിഎം നേതാവായ വൈസ് പ്രസിഡന്റ് ദുരിതാശ്വാസ സാമഗ്രികൾ കടത്തുന്നു; പഞ്ചായത്ത് പ്രസിഡന്റ് ഏരിയ കമ്മിറ്റിക്കും ഡിഎംഒയ്ക്കും പരാതി നൽകി\nSep 25, 2018, 01:04 pm IST\nഏഷ്യാകപ്പ്; അഞ്ചാം ജയം ലക്ഷ്യമിട്ട് ഇന്ത്യ ഇന്ന് അഫ്ഗാനെ നേരിടും\nSep 25, 2018, 12:45 pm IST\nഒപ്പമുണ്ടാകും സേവാഭാരതി ; പാറക്കടവ് കുന്നപ്പിള്ളിമന സേവാഭാരതിയ്ക്ക് ദാനം നൽകുന്നു\nSep 25, 2018, 12:13 pm IST\nമാനസരോവർ യാത്രയെക്കുറിച്ച് ചോദിച്ചപ്പോൾ രാഹുൽ ജബജബ : ഒടുവിൽ പറഞ്ഞു കൈലാസ് ജോ പർവ്വത് ഹെ ! നാണം കെട്ട് കോൺഗ്രസ്6K Total Shares\nഅമേരിക്കയുടെ ഭീഷണിക്ക് മുന്നിൽ മുട്ടുമടക്കാനാവില്ല ; റഷ്യയിൽ നിന്നും യുദ്ധകപ്പലുകൾ വാങ്ങാനുറച്ച് ഇന്ത്യ6K Total Shares\nസൈന്യത്തിനാവശ്യമായ ഒരു ഉപകരണം പോലും വാങ്ങാൻ എ കെ ആന്റണി അനുവദിച്ചിരുന്നില്ല ; രവിശങ്കര് പ്രസാദ്5K Total Shares\nമുത്തലാഖ് ഓര്‍ഡിനന്‍സിന് അംഗീകാരം; മൂന്ന് വര്‍ഷം വരെ തടവ് ശിക്ഷ5K Total Shares


As petrol prices spike before polls, Dharmendra Pradhan seeks Saudi help to cool rates | ലോക്‌സഭ കടക്കണം!! സൗദി കനിയണമെന്ന് മോദി സര്‍ക്കാര്; കല്യാണത്തിന് വന്ന സൗദി മന്ത്രിയുമായി ചര്‍ച്ച - Malayalam Oneindia\njust now ബിഹാറിൽ പരസ്യപ്രചരണം അവസാനിച്ചു; ആര് നേടും?കാത്തിരിക്കുന്നത് ട്വിസ്റ്റുകളോ, കണക്കുകൾ പറയുന്നത്\n39 min ago 'ഒരു കമ്യൂണിസ്റ്റ് മുഖ്യമന്ത്രിക്കു കെട്ടാന് കൊള്ളാവുന്ന നല്ല വേഷം', പരിഹസിച്ച് ഡോ. ആസാദ്\nPublished: March 11 2019, 10:38 [IST]\nദില്ലി: ഇന്ത്യ പൊതു തിരഞ്ഞെടുപ്പിനെ നേരിടാന് പോകുകയാണ്. തിരഞ്ഞെടുപ്പ് കമ്മീഷന്റെ പ്രഖ്യാപനത്തോടെ കാഹളം മുഴങ്ങിക്കഴിഞ്ഞു. ഈ ഘട്ടത്തില് സര്‍ക്കാരിന്റെ പ്രതിഛായക്ക് മങ്ങലേല്‍ക്കുന്ന ഒരു നടപടിയും ഉണ്ടാകരുതെന്ന നിര്‍ബന്ധത്തിലാണ് ബിജെപി. തിരഞ്ഞെടുപ്പ് പ്രഖ്യാപനത്തിന് മുമ്പ് 150ഓളം ഉദ്ഘാടനങ്ങളാണ് ഓടി നടന്ന് മോദി നിര്‍വഹിച്ചത്.\nഇത് പല പ്രദേശങ്ങളിലും മോദി-ബിജെപി അനുകൂല സാഹചര്യത്തിന് കളമൊരുക്കുമെന്നാണ് ബിജെപി പ്രതീക്ഷ. എന്നാല് തിരഞ്ഞെടുപ്പ് അടുക്കുന്ന സാഹചര്യത്തില് എണ്ണവില കൂടിയാല് എല്ലാം തകരുമെന്ന് കേന്ദ്രസര്‍ക്കാര് കരുതുന്നു. ഒരുപക്ഷേ രാജ്യംമൊത്തം മാറി ചിന്തിച്ചേക്കുമെന്നും ബിജെപിക്ക് ഭയമുണ്ട്. ഈ സാഹചര്യത്തിലാണ് കല്യാണത്തില് പങ്കെടുക്കാന് വന്ന സൗദി എണ്ണവകുപ്പ് മന്ത്രിയുമായി തിരക്കിട്ട ചര്‍ച്ചകള് നടത്തിയത്.....\nമൂന്നാഴ്ചക്കിടെ രണ്ടാംതവണയാണ് സൗദി എണ്ണ മന്ത്രി ഖാലിദ് അല് ഫാലിഹ് കഴിഞ്ഞദിവസം ഇന്ത്യയിലെത്തിയത്. കഴിഞ്ഞമാസം സൗദി കിരീവകാശി മുഹമ്മദ് ബിന് സല്‍മാന്റെ സംഘത്തോടൊപ്പമാണ് ഇന്ത്യയില് വന്നത്. എന്നാല് ഇപ്പോള് വന്നത് വിവാഹ ചടങ്ങില് പങ്കെടുക്കാനാണ്.\nആകാശിന്റെ വിവാഹ ചടങ്ങ്\nഇന്ത്യന് വ്യവസായി മുകേഷ് അംബാനിയുടെ മകന് ആകാശിന്റെ വിവാഹ ചടങ്ങിന് ക്ഷണം സ്വീകരിച്ചാണ് സൗദി മന്ത്രി എത്തിയത്. ആകാശ് അംബാനി ഡയമണ്ട് വ്യവസായി റസല് മേത്തയുടെ മകള് ശ്ലോക മേത്തയെ ആണ് വിവാഹം ചെയ്തത്. രാജ്യത്തും വിദേശത്തുമുള്ള പ്രമുഖരാണ് ചടങ്ങില് സംബന്ധിച്ചത്.\nമുംബൈയില് വിവാഹത്തില് പങ്കെടുത്ത് മടങ്ങും വഴി സൗദി മന്ത്രി ഫാലിഹ് ദില്ലിയില് അല്‍പ്പ നേരം ചെലവിട്ടു. ഈ സമയം കോടികളുടെ വ്യവസായ ചര്‍ച്ചയാണ് നടന്നത്. ഇന്ത്യന് തിരഞ്ഞെടുപ്പും വിഷയമായെന്നാണ് റിപ്പോര്‍ട്ടുകള്. കേന്ദ്രസര്‍ക്കാര് അദ്ദേഹത്തോട് ഉന്നയിച്ച പ്രധാന ആവശ്യം എണ്ണ സംബന്ധിച്ചായിരുന്നു.\nസൗദി മന്ത്രിക്ക് വര്‍ഷങ്ങളുടെ ബന്ധം\nഎണ്ണ വകുപ്പ് മന്ത്രി ധര്‍മേന്ദ്ര പ്രധാന് സൗദി മന്ത്രിയുമായി ഏറെ നേരം ചര്‍ച്ച നടത്തി. സൗദി മന്ത്രിയുമായി ചര്‍ച്ച നടത്താന് ഒട്ടേറെ വ്യവസായികളും എത്തിയിരുന്നു. അംബാനിയുമായി വര്‍ഷങ്ങളുടെ ബന്ധമുണ്ട് സൗദി എണ്ണ മന്ത്രി ഫാലിഹിന്. അംബാനിയുടെ മകളുടെ വിവാഹത്തിനും അദ്ദേഹം എത്തിയിരുന്നു.\nഅംബാനിയുടെ മകള് ഇഷയുടെ വിവാഹത്തിന് മുന്നോടിയായി ഒട്ടേറെ ആഘോഷങ്ങള് നടന്നിരുന്നു. കഴിഞ്ഞ ഡിസംബറില് മുംബൈയില് ആഘോഷത്തില് പങ്കെടുക്കാന് സൗദി മന്ത്രി എത്തി. ഈ വേളയില് സൗദിയുമായുള്ള എണ്ണ ഇടപാട് പ്രധാന ചര്‍ച്ചയായിരുന്നു. സൗദി മന്ത്രി ഉദയ്പൂര് സന്ദര്‍ശിക്കുകയും ചെയ്തു.\nസൗദിയും റിലയന്‍സും സംയുക്തമായി ഒട്ടേറെ സംരഭങ്ങള്‍ക്ക് തുടക്കമിടാന് പോകുകയാണ്. പെട്രോകെമിക്കല് രംഗത്തും എണ്ണ ശുദ്ധീകരണ ശാലാ നിര്‍മാണത്തിനും വാര്‍ത്താ വിനിമയ രംഗത്തും സംയുക്ത നിക്ഷേപം നടത്തുന്ന കാര്യം സൗദി മന്ത്രിയും റിലയന്‍സും ചര്‍ച്ച നടത്തിയത് ഡിസംബറിലാണ്.\nജാംനഗറിലെ എണ്ണ ശാല\nസൗദി എണ്ണ കമ്പനിയായ അരാംകോയുമായി ചേര്‍ന്നാണ് റിയലന്‍സ് പെട്രോകെമിക്കല് രംഗത്ത് നിക്ഷേപം ഇറക്കുക. ജാംനഗറില് റിലയന്‍സിന്റെ ഉടമസ്ഥതയിലുള്ള എണ്ണ ശുദ്ധീകരണ ശാലയില് വര്‍ഷത്തില് 68.2 ദശലക്ഷം ടണ് എണ്ണ സംഭരിക്കാനുള്ള ശേഷിയുണ്ട്.\nവില കൂടുന്നതില് മോദിക്ക് ആശങ്ക\nകാര്യങ്ങള് ഇങ്ങനെയൊക്കെ ആണെങ്കിലും ആഗോള തലത്തില് എണ്ണ വില കൂടുന്നതാണ് മോദി സര്‍ക്കാരിനുള്ള ഭീഷണി. തിരഞ്ഞെടുപ്പ് അടുക്കുന്ന വേളയില് എണ്ണവില ക്രമാതീതമായി വര്‍ധിച്ചാല് ജനം മാറി ചിന്തിക്കും. അത് തിരഞ്ഞെടുപ്പില് തിരിച്ചടിയായുകയും ചെയ്യും.\nഈ സാഹചര്യത്തില് സൗദിയുടെ സഹായം അഭ്യര്‍ഥിച്ചിരിക്കുകയാണ് കേന്ദ്രമന്ത്രി ധര്‍മേന്ദ്ര പ്രധാന്. എണ്ണ വില കൂടാതിരിക്കാന് സൗദി പ്രത്യേകം ശ്രദ്ധിക്കണമെന്ന അദ്ദേഹം ആവശ്യപ്പെട്ടു. ഇന്ത്യയ്ക്ക് ആവശ്യമായ എണ്ണ സൗദി ഇറക്കിത്തരണമെന്നും മന്ത്രി ആഭ്യര്‍ഥിച്ചു.\nസൗദി ഉല്‍പ്പാദനവും കയറ്റുമതിയും വര്‍ധിപ്പിച്ചാല് മാത്രമേ വില വര്‍ധിക്കാതിരിക്കൂ. എന്നാല് സൗദി ഇക്കാര്യത്തില് നേരത്തെ എടുത്ത തീരുമാനം മാറ്റില്ലെന്ന നിലപാടാണ് സ്വീകരിക്കുന്നത്. ജൂണ് വരെയുള്ള ഉല്‍പ്പാദന തോത് നേരത്തെ സൗദി പ്രഖ്യാപിച്ചതാണ്. അതില് മാറ്റമില്ലെന്ന് സൗദി മന്ത്രി കഴിഞ്ഞദിവസം പറഞ്ഞിരുന്നു. കേന്ദ്രമന്ത്രിയുമായുള്ള ചര്‍ച്ചയ്ക്ക് ശേഷവും അദ്ദേഹം അനുകൂല നിലപാട് വ്യക്തമാക്കിയില്ല.\nമുന്നില് നില്‍ക്കുന്ന രാജ്യം\nലോകത്ത് എണ്ണ ഉല്‍പ്പാദനത്തില് മുന്നില് നില്‍ക്കുന്ന രാജ്യമാണ് സൗദി. സൗദിയുടെ അസംസ്‌കൃത എണ്ണയാണ് ഇന്ത്യ ഉപയോഗിക്കുന്നതില് കൂടുതല്. അതുകൊണ്ട് തന്നെ സൗദി ഉല്‍പ്പാദനം വര്‍ധിപ്പിച്ചാല് വില കുറയും. ആഗോള വില പിടിച്ചുനിര്‍ത്തുന്നതില് സൗദി ശ്രദ്ധിക്കണമെന്ന് ധര്‍മേന്ദ്ര പ്രധാന് ആവശ്യപ്പെട്ടു.\nസൗദിയുടെ തീരുമാനം ഇങ്ങനെ\nഅതേസമയം, ഉല്‍പ്പാദനം കുറയ്ക്കാനാണ് സൗദിയുടെയും റഷ്യയുടെയും തീരുമാനം. ഇതാകട്ടെ ആഗോളതലത്തില് എണ്ണ വില വര്‍ധിപ്പിക്കാനാണ് സാധ്യത. എണ്ണ രാജ്യങ്ങളുടെ കൂട്ടായ്മയായ ഒപെകിന്റെ നേതൃത്വം സൗദിക്കാണ്. ഒപെകില് അംഗങ്ങളല്ലാത്ത എണ്ണ രാജ്യങ്ങള്‍ക്ക് നേതൃത്വം നല്‍കുന്നത് റഷ്യയും.\nഅടുത്ത ജൂണ് വരെ ഉല്‍പ്പാദനം കൂട്ടില്ല\nസൗദിയും റഷ്യയും പറയുന്നു എണ്ണ ഉല്‍പ്പാദനം കുറയ്ക്കുമെന്ന്. അടുത്ത ജൂണ് വരെ ഉല്‍പ്പാദനത്തില് കാര്യമായ വര്‍ധനവുണ്ടാകില്ല എന്നാണ് ഇപ്പോള് കരുതുന്നത്. ഈ സാഹചര്യത്തില് വില ക്രമേണ വര്‍ധിക്കും. അടുത്തിടെ നടന്ന നിയമസഭാ തിരഞ്ഞെടുപ്പ് വേളയില് വില വര്‍ധിപ്പിക്കാതെ കേന്ദ്രസര്‍ക്കാര് ഇടപെട്ടിരുന്നു.\nപെട്രോളിന് 72.40 ഉം ഡീസലിന് 67.54ഉം ആണ് ദില്ലിയിലെ വില. കഴിഞ്ഞദിവസം നേരിയ വര്‍ധന രേഖപ്പെടുത്തി. എണ്ണ മാത്രമല്ല, പ്രകൃതി വാതകം ഇന്ത്യ കൂടുതല് ഇറക്കുന്നതും സൗദിയില് നിന്നാണ്. പ്രകൃതി വാതകത്തിന് ഇന്ത്യ ഖത്തറിനെയും ആശ്രയിക്കുന്നുണ്ട്. വില വര്‍ധിച്ചാല് തിരഞ്ഞെടുപ്പില് തിരിച്ചടിയാകുമോ എന്നാണ് ബിജെപിയുടെ ആശങ്ക.\nസര്‍ക്കാര് ഇടപെടല് നിര്‍ബന്ധം\nഎണ്ണ വില വര്‍ധിച്ചാല് സര്‍ക്കാര് ഇടപെടല് നിര്‍ബന്ധമാണ്. നികുതി കുറച്ച് വില പിടിച്ചുനിര്‍ത്തുകയാണ് സാധാരണ ചെയ്യുക. അല്ലെങ്കില് കമ്പനികള്‍ക്ക് സബ്‌സിഡി അനുവദിച്ച് വില ഉയര്‍ത്താതെ പിടിച്ചുനിര്‍ത്തും. തിരഞ്ഞെടുപ്പ് പ്രഖ്യാപിച്ച സാഹചര്യത്തില് എല്ലാ ഇടപെടലുകള്‍ക്കും നിയന്ത്രണമുണ്ട് എന്നതാണ് മോദി സര്‍ക്കാരിനെ അലട്ടുന്ന വിഷയം.\nsaudi arabia oil india petrol diesel muhammad bin salman സൗദി അറേബ്യ ഇന്ത്യ മുഹമ്മദ് ബിന് സല്‍മാന്


ചുളിവു നീങ്ങി പ്രായം കുറയാന് ഒലീവ്ഓയിലും കടലമാവും | Olive Oil Remedy For Anti Wrinkle Skin - Malayalam BoldSky\n2 hrs ago പ്രതീക്ഷിച്ച സഹായം നേടില്ല, ഈ രാശി\n13 hrs ago ചിപ്പിക്കൂണിലുണ്ട് കൊളസ്‌ട്രോള് ഒതുക്കും വൈദ്യം\n14 hrs ago തെളിഞ്ഞ നിറം നല്‍കും ഈ വെള്ളക്കൂട്ട്\n15 hrs ago ഉന്നതിയിലേയ്ക്കു കുതിച്ചുയരും നക്ഷത്രങ്ങള്\nചുളിവു നീങ്ങി പ്രായം കുറയാന് ഒലീവ്ഓയിലും കടലമാവും\n| Published: Thursday, January 3, 2019, 11:34 [IST]\nഇന്നത്തെ കാലത്ത് അകാല വാര്‍ദ്ധക്യം പലരേയും അലട്ടുന്ന ഒന്നാണ്. മുഖത്തെ ചുളിവുകളാണ് ഇതിനു പ്രധാന കാരണം. പ്രായമേറുമ്പോള് ചര്‍മത്തിലുള്ള കൊളാജന് എന്ന ഘടകം കുറയും. ഇതാണ് ചര്‍മത്തിന് ഇലാസ്റ്റിസിറ്റി നല്‍കുന്നതും ചുളിവുകള് അകറ്റുന്നതും.\nഇതല്ലാതെയും ഒരു പിടി കാരണങ്ങളുമുണ്ട്.മുഖത്തെ ബാധിയ്ക്കുന്ന ചുളിവുകള്‍ക്ക് കാരണങ്ങള് പലതുണ്ട്. പ്രായം മുതല് മദ്യപാനം, പുകവലി തുടങ്ങിയ ശീലങ്ങള് വരെ. മോശം ഭക്ഷണ ശീലം, സ്‌ട്രെസ്, കെമിക്കലുകളുടെ ഉപയോഗം, പാരമ്പര്യം, മുഖത്തെ വരള്‍ച്ച തുടങ്ങിയ ഒരുപിടി പ്രശ്‌നങ്ങള് മുഖചര്‍മത്തിലെ ചുളിുകള്‍ക്ക് കാരണമാകുന്നുണ്ട്.\nബ്രഹ്മി ഇങ്ങനെ ഉപയോഗിച്ചാല് ശരീരം ചെറുപ്പം\nഒലീവ് ഓയിലിനൊപ്പം ഓട്‌സും മുട്ട വെള്ളയും ചേര്‍ത്താന് മുഖത്തിന് പ്രായക്കുറവു തോന്നിപ്പിയ്ക്കും. അരകപ്പ് ഓട്‌സെടുത്തു വേവിയ്ക്കുക. ഇത് തണുത്ത ശേഷം ഒരു ടേബിള് സ്പൂണ് ഒലീവ് ഓയില് കലര്‍ത്തുക. ഇതിലേയ്ക്ക് ഒരു മുട്ടവെള്ളയും അല്‍പം ചെറുനാരങ്ങാനീരും ചേര്‍ത്തിളക്കാം. ഇത് മുഖത്തു പുരട്ടി കാല് മണിക്കൂര് കഴിയുമ്പോള് കഴുകിക്കളയാം. പിന്നീട് വെളിച്ചെണ്ണ കൊണ്ടു മുഖം മസാജ് ചെയ്യാം. ഇത് മുഖത്തിന് നിറം നല്‍കാനും സഹായിക്കുന്ന ഒന്നാണ്.\nവൈറ്റമിന് ഇ ഓയില് വാങ്ങുവാന് ലഭിയ്ക്കും. ഇതിനൊപ്പം ഒലീവ് ഓയില് കലര്‍ത്തി പുരട്ടുന്നതും ചര്‍മത്തിലെ ചുളിവുകള് നീക്കാന് നല്ലതാണ്. വൈറ്റമിന് ഇ ഓയിലിന് മുഖത്തെ ചുളിവുകള് നീക്കാന് കഴിവുള്ളതിനാല് ഇതും കൂടി ചേരുമ്പോള് ഗുണം ഇരട്ടിയ്ക്കും.\nകറ്റാര് വാഴയും ഒലീവ് ഓയിലും കലര്‍ത്തിയ മിശ്രിതമാണ് മറ്റൊന്ന്. ഇവ രണ്ടും ചേര്‍ത്തു മുഖത്തു പുരട്ടുന്നതു മുഖചര്‍മത്തിലെ ചുളിവുകള്‍ക്കു പരിഹാരമാണ്. ഇത് അല്‍പകാലം അടുപ്പിച്ചു ചെയ്യാം. കറ്റാര് വാഴയും വൈറ്റമിന് ഇ സമ്പുഷ്ടമാണ്.\nഒലീവ് ഓയിലിനൊപ്പം നാരങ്ങനീരു കലര്‍ത്തിയാലും ഗുണം ലഭിയ്ക്കും. ഇതും മുഖത്തെ ചുളിവുകള് നീക്കാന് ഏറെ നല്ലതാണ്. ഇത് ആഴ്ചയില് മൂന്നാലു ദിവസം അടുപ്പിച്ച് അല്‍പനാള് ചെയ്യുക.\nകടലമാവും ഒലീവ് ഓയിലും കലര്‍ത്തിയ മിശ്രിതവും മുഖത്തെ ചുളിവുകള്‍ക്കുള്ള നല്ലൊരു പരിഹാരമാണ്.2ടീസ്പൂണ് കടലമാവ്, ഒലീവ് ഓയില്, പനിനീര് എന്നില കലര്‍ത്തി മുഖത്തു പുരട്ടി അര മണിക്കൂര് കഴിയുമ്പോള് കഴുകിക്കളയാം. ഇത് ആഴ്ചയില്2ദിവസമെങ്കിലും ചെയ്യുക.\nഒലീവ് ഓയില് തനിയെയും ഇതിനായി ഉപയോഗിയ്ക്കാം. ഒലീവ് ഓയില് അല്‍പമെടുത്തു മുഖത്ത് മസാജ് ചെയ്യുക. ഇത് രാത്രി സമയത്തു ചെയ്യുന്നതാണ് നല്ലത്. ഇത് ചര്‍മത്തിലേയ്ക്ക് ആഴ്ന്നിറങ്ങി ചര്‍മ കോശങ്ങള്‍ക്കു മുറുക്കം നല്‍കുന്നു. ഇതിലെ ഈര്‍പ്പമാണ് ഇതിനു സഹായിക്കുന്നത്. ഇത് അടുപ്പിച്ച് അല്‍പകാലം ചെയ്താല് ഗുണം ലഭിയ്ക്കും.\nOlive Oil Remedy For Anti Wrinkle Skin\nOlive Oil Remedy For Anti Wrinkle Skin, Read more to know about,\nStory first published: Thursday, January 3, 2019, 11:34 [IST]\nആര്‍ത്തവം എടുത്തു കളയാന് വാക്വം


കൊവിഡ് കൂട്ടപ്പരിശോധന; കേരളത്തിൽ പ്രതിദിന രോഗികളുടെ എണ്ണം 25000 കടന്നേക്കാം, മാസ് വാക്സിനേഷൻ ക്യാംപുകള് സജീവം | covid positive cases may rise coming days\nകൊവിഡ് കൂട്ടപ്പരിശോധന; കേരളത്തിൽ പ്രതിദിന രോഗികളുടെ എണ്ണം 25000 കടന്നേക്കാം, മാസ് വാക്സിനേഷൻ ക്യാംപുകള് സജീവം\nആശുപത്രികളില് കൂടുതൽ കിടക്കകൾ സജ്ജമാക്കാനും സിഎഫ്എല്‍ടിസികള് സജ്ജമാക്കാനും നിര്‍ദേശം നല്‍കി. കൂടുതല് വാക്സീൻ എത്തിയതോടെ മാസ് വാക്സിനേഷൻ ക്യാംപുകള് സജീവമായിട്ടുണ്ട്. രണ്ടാം ദിവസവും വ്യാപക പരിശോധനയാണ് നടത്തുന്നത്. ഇന്നത്തെ ലക്ഷ്യം 116164 പേരിലെ പരിശോധനയാണ്.\nTrivandrum, First Published Apr 17, 2021, 3:38 PM IST\nതിരുവനന്തപുരം: സംസ്ഥാനത്ത് ഇന്നലെ നടന്ന കൂട്ടപ്പരിശോധനയുടെ ഫലം വരുന്നതോടെ പ്രതിദിന കൊവിഡ് രോഗികളുടെ എണ്ണം 25000നും മുകളില് പോകാൻ സാധ്യതയെന്ന് ആരോഗ്യവകുപ്പ്. ആശുപത്രികളില് കൂടുതൽ കിടക്കകൾ സജ്ജമാക്കാനും സിഎഫ്എല്‍ടിസികള് സജ്ജമാക്കാനും നിര്‍ദേശം നല്‍കി. കൂടുതല് വാക്സീൻ എത്തിയതോടെ മാസ് വാക്സിനേഷൻ ക്യാംപുകള് സജീവമായിട്ടുണ്ട്. രണ്ടാം ദിവസവും വ്യാപക പരിശോധനയാണ് നടത്തുന്നത്. ഇന്നത്തെ ലക്ഷ്യം 116164 പേരിലെ പരിശോധനയാണ്.\nരോഗം പിടിപെടാൻ സാധ്യതയുള്ള ഹൈറിസ്ക് വിഭാഗങ്ങളിലെ പരിശോധനാ ഫലം ഇന്നുമുതല് വന്ന് തുടങ്ങും. 65000 പേരെ വരെ പരിശോധിച്ചപ്പോൾ രോഗബാധിതരുടെ എണ്ണം 10000നും മേലെയായി . അങ്ങനെയെങ്കിൽ 133836 പേരുടെ പരിശോധനാഫലം 25000 നും മേലെ ആകുമെന്ന കണക്ക് കൂട്ടലിലാണ് ആരോഗ്യവകുപ്പ് . തീവ്രപരിചരണ വിഭാഗവും വെന്‍റിലേറ്ററുകളുമടക്കം കൂടുതല് സൗകര്യങ്ങൾ കൊവിഡ് ചികില്‍സയ്ക്കായി മാറ്റും. കേരളത്തിലെ സാഹചര്യം കേന്ദ്രത്തേയും അറിയിച്ചിട്ടുണ്ട് .\nഇതിനിടെ കൂടുതല് വാക്സീൻ എത്തിയതോടെ മാസ് വാക്സിനേഷൻ ക്യാംപുകൾ സജീവമായി. എന്നാല് എത്തിയ വാക്സീന്‍റെ അളവ് കുറവായതിനാല് കൂടുതല് ക്യാംപുകള് ഉണ്ടെങ്കിലും വളരെ കുറച്ച് വാക്സീൻ മാത്രമേ ഓരോ സ്ഥലത്തും ലഭ്യമാക്കിയിട്ടുള്ളു. ഇന്നലെ എത്തിയ രണ്ട് ലക്ഷം ഡോസ് കൊവിഷീൽഡ് വാക്സീനില് തിരുവനന്തപുരം ജില്ലയ്ക്ക് 30000 ഡോസ് വാക്സീൻ കിട്ടി . പത്തനംതിട്ട , കൊല്ലം , ആലപ്പുഴ ജില്ലകളിലായി 10000 വീതം ഡോസ് വാക്സീൻ നല്‍കി. എറണാകുളം , കോഴിക്കോട് മേഖലകള്‍ക്കായി 50000 വീതം ഡോസ് വാക്സീനും എത്തിച്ചിട്ടുണ്ട്. കരുതൽ ശേഖരമായി 40000 ഡോസ് വാക്സീൻ സംസ്ഥാനം സൂക്ഷിക്കും . അതിനിര്‍ണായകമായ രണ്ടാഴ്ചയ്ക്കുള്ളില് പരമാവധി പേര്‍ക്ക് വാക്സീൻ നല്‍കി രോഗ പ്രതിരോധം ഉറപ്പാക്കുകയാണ് ലക്ഷ്യം.\nLast Updated Apr 17, 2021, 4:35 PM IST


പൊലീസിന്‍റെ സേവനങ്ങളെല്ലാം ഇനി ഒരു പ്ലാറ്റ്ഫോമിൽ; 'പൊല്ലാപ്പ്' മാറ്റാൻ ആപ്പ് ഇന്നെത്തും | Poll App for Online services Of Kerala Police available today\nപൊലീസിന്‍റെ സേവനങ്ങളെല്ലാം ഇനി ഒരു പ്ലാറ്റ്ഫോമിൽ; 'പൊല്ലാപ്പ്' മാറ്റാൻ ആപ്പ് ഇന്നെത്തും\nThiruvananthapuram, First Published 10, Jun 2020, 6:00 AM\nരണ്ടാം ഘട്ടത്തിൽ 15 ഓണ്‍ലൈൻ സേവനങ്ങള് കൂടി ആപ്പിൽ വരും. കൊവിഡ് കാലമായതിനാൽ പൊലീസ് സ്റ്റേഷനുകളിലേക്ക് പരമാവധി ജനങ്ങള് വരേണ്ടെന്നാണ് പൊലീസിന്‍റെ അഭ്യർത്ഥന.\nതിരുവനന്തപുരം: പൊലീസ് ആപ്പുകളിലെ പൊല്ലാപ്പു മാറ്റാൻ പോള് ആപ്പ് ഇന്നെത്തും. നിരവധി പൊലീസ് ആപ്പുകളുടെ സേവനം ഒറ്റകുടക്കീഴിൽകൊണ്ടുവരുന്ന പോള് ആപ്പിന്റെ ഉദ്ഘാടനം മുഖ്യമന്ത്രി നിർവഹിക്കും. പോള് ആപ്പ് വഴി പൊലീസിന്‍റെ 27 സേവനങ്ങള് ലഭ്യമാണ്.\nരണ്ടാം ഘട്ടത്തിൽ 15 ഓണ്‍ലൈൻ സേവനങ്ങള് കൂടി ആപ്പിൽ വരും. കൊവിഡ് കാലമായതിനാൽ പൊലീസ് സ്റ്റേഷനുകളിലേക്ക് പരമാവധി ജനങ്ങള് വരേണ്ടെന്നാണ് പൊലീസിന്‍റെ അഭ്യർത്ഥന. പരമാവധി ഓണ്‍ലൈൻ സേവനം ഉപയോഗപ്പെടുത്താനാണ് കേന്ദ്രീകൃത ആപ്പ്. പുതിയ ആപ്പിന് പേര് നിർദ്ദേശിക്കാൻ പൊതുജനങ്ങള്‍ക്ക് അവസരമുണ്ടായിരുന്നു.\nഅങ്ങനെ വിദേശത്ത് ജോലി ചെയ്യുന്ന വെഞ്ഞാറമൂട് സ്വദേശി ശ്രീകാന്താണ് പൊല്ലാപ്പെന്നായലോ എന്ന നിർദ്ദേശിച്ചത്. പൊല്ലാപ്പെന്ന നിർദ്ദേശം നവമാധ്യമങ്ങള് ഏറ്റെടുത്തതോടെ പൊലീസ് ആ പദം പരിഷ്ക്കരിച്ച് പോൾ ആപ്പാക്കി മാറ്റി.\nLast Updated 10, Jun 2020, 11:47 AM


സെക്കൻഡ് ഷോ അനുവദിക്കാതെ സർക്കാർ ; റിലീസുകൾ മാറ്റി, തിയേറ്ററുകൾ അടയ്ക്കുമെന്ന് ഉടമകൾ | film chamber|producers association\nHome/NEWS/General/സെക്കൻഡ് ഷോ അനുവദിക്കാതെ സർക്കാർ ; റിലീസുകൾ മാറ്റി, തിയേറ്ററുകൾ അടയ്ക്കുമെന്ന് ഉടമകൾ\nസെക്കൻഡ് ഷോ അനുവദിക്കാതെ സർക്കാർ ; റിലീസുകൾ മാറ്റി, തിയേറ്ററുകൾ അടയ്ക്കുമെന്ന് ഉടമകൾ\nസംസ്ഥാനത്തെ എല്ലാ തിയേറ്ററുകളും പൂട്ടുമെന്ന് ഫിലിം ചേംബർ\nMar 3, 2021, 09:35 am IST\nകൊച്ചി : സെക്കൻഡ് ഷോ അനുവദിക്കാത്ത സാഹചര്യത്തിൽ പുതിയ സിനിമകൾ റിലീസ് ചെയ്യില്ലെന്ന് ഫിലിം ചേംബറും തിയേറ്റർ ഉടമകളും നിർമാതാക്കളും. സെക്കൻഡ് ഷോ അനുവദിച്ചില്ലെങ്കിൽ സംസ്ഥാനത്തെ എല്ലാ തിയേറ്ററുകളും അടച്ചിടേണ്ട അവസ്ഥയിലാണെന്ന് ഫിലിം ചേംബർ വ്യക്തമാക്കി.\nകൊച്ചിയിൽ ബുധനാഴ്ച യോഗം ചേർന്ന് ഇക്കാര്യത്തിൽ തീരുമാനങ്ങളെടുക്കുമെന്നാണ് വിവിധ സംഘടനകളുടെ നിലപാട്. തിരഞ്ഞെടുപ്പ് പ്രഖ്യാപിച്ച സാഹചര്യത്തിൽ സർക്കാർ ഇത്തരം കാര്യങ്ങളിൽ ചർച്ച നടത്താൻ സാധ്യത കുറവാണ്. ഒരു തരത്തിലും തിയേറ്റർ ലാഭകരമായി മുന്നോട്ടു കൊണ്ടുപോകാൻ കഴിയില്ലെന്നാണ് ഉടമകൾ പറയുന്നു.\nസംസ്ഥാനത്തെ ബാറുകളും മറ്റു സ്ഥാപനങ്ങളുമൊക്കെ മുഴുവൻ സമയവും പ്രവർത്തിക്കുന്നുണ്ട്. തീവണ്ടിയിലും ബസിലുമൊക്കെയായി നിരവധി ആളുകൾ രാത്രി ദീർഘദൂര യാത്ര ചെയുന്നു. എന്നാൽ സെക്കൻഡ് ഷോ നടത്തിയാൽ മാത്രം കൊറോണ വരുമെന്ന മട്ടിലാണ് അധികൃതരുടെ നിലപാടുകളെന്നും ഉടമകൾ പറഞ്ഞു.\nസെക്കൻഡ് ഷോ അനുവദിക്കാത്തതുമൂലം കഴിഞ്ഞ വെള്ളിയാഴ്ച റിലീസ് ചെയ്യാനിരുന്ന ‘കള’, ‘ടോൾ ഫ്രീ’, ‘അജഗജാന്തരം’, ‘ആർക്കറിയാം’ തുടങ്ങിയ ചിത്രങ്ങളുടെ റിലീസ് മാറ്റിവെച്ചിരുന്നു. അതിനു മുമ്പ് എത്തേണ്ട ‘മരട്’, ‘വർത്തമാനം’ എന്നീ ചിത്രങ്ങളും റിലീസ് മാറ്റിവെച്ചു. മമ്മൂട്ടി ചിത്രം ‘ദി പ്രീസ്റ്റും’ റിലീസ് നീട്ടുമെന്നാണ് സൂചന.\nfilm chamber producers association\nഅന്താരാഷ്ട്ര ചലച്ചിത്രമേള ; മഞ്ജു വാര്യരുടെ 'കയറ്റം' പ്രദർശനത്തിന്\nപ്രതിസന്ധി തുടരുന്നു ; സിനിമകളുടെ റിലീസുകൾ മാറ്റി\nFeb 26, 2021, 03:30 pm IST\nFeb 25, 2021, 11:34 am IST\nJan 6, 2021, 09:24 am IST


January 21 Sunday 12:36:08 AM\nഅബുദാബി∙ അബുദാബി രാജ്യാന്തര വിമാനത്താവളത്തിന്റെ ബിഗ് ടിക്കറ്റ് നറുക്കെടുപ്പില് 12.2 കോടി രൂപ (70 ലക്ഷം ദിര്‍ഹം)യുടെ സമ്മാനം ലഭിച്ച മലയാളിയായ മാനേക്കുടി മാത്യു വർക്കി എന്നയാളെ കണ്ടെത്തനായില്ല. ഇദ്ദേഹം നൽകിയിരുന്ന നമ്പരിൽ അധികൃതർ ബന്ധപ്പെടാൻ ശ്രമിച്ചെങ്കിലും സാധിച്ചിട്ടില്ല. ബിഗ് ടിക്കറ്റ് നറുക്കെടുപ്പ് ചരിത്രത്തിൽ ആദ്യമായാണ് ഭാഗ്യവാനെ ഇത്രയും നാൾ കണ്ടുകിട്ടാത്ത സംഭവം. ആറ് മാസത്തിനകം സമ്മാനം നേടിയ ടിക്കറ്റ് ഹാജരാക്കിയില്ലെങ്കിൽ സമ്മാനത്തുക ജീവകാരുണ്യ പ്രവർത്തനങ്ങൾക്ക് നൽകണം എന്നതാണ് നിയമം.\nകഴിഞ്ഞ വ്യാഴാഴ്ച നടന്ന നറുക്കെടുപ്പിലാണ് 024039 എന്ന ടിക്കറ്റിനെ ഭാഗ്യദേവത കടാക്ഷിച്ചത്. 500 ദിർഹം വിലയുള്ള ബിഗ് ടിക്കറ്റ് വാങ്ങിക്കുമ്പോൾ പേരും ഫോൺ നമ്പരും പോസ്റ്റ് ബോക്സ് നമ്പരും മാത്രമേ നൽകാറുള്ളൂ. അൽഎെനിലെ പോസ്റ്റ് ബോക്സ് നമ്പരാണ് മാത്യു വര്‍ക്കി നൽകിയിട്ടുള്ളത്. എന്നാൽ അധികൃതർ നടത്തിയ പരിശോധനയിൽ ഇദ്ദേഹം ഒാഗസ്റ്റ് 24ന് അബുദാബി രാജ്യാന്തര വിമാനത്താവളത്തിൽ നിന്ന് ടിക്കറ്റെടുത്ത ശേഷം കൊച്ചിയിലേയ്ക്ക് യാത്ര ചെയ്തതായി കണ്ടെത്തി. കൃത്യസമയത്ത് ജേതാവ് ടിക്കറ്റ് സമ്മാനം നേടിയ ടിക്കറ്റ് ഹാജരാക്കിയില്ലെങ്കിൽ അത് അയോഗ്യമാകുമെന്ന് അധികൃതർ പറഞ്ഞു.\nബിഗ് ടിക്കറ്റ് നറുക്കെടുപ്പിലൂടെ ഇതുവരെ 178 കോടിപതികളുണ്ടായിട്ടുണ്ട്. ഒട്ടേറെ ഇന്ത്യക്കാർ കോടിപതികളായി. ഇതിൽ ഭൂരിഭാഗവും മലയാളികളാണ്. ഈ വര്‍ഷം ഫെബ്രുവരിയില് തൃശൂര് വരന്തരപ്പള്ളി സ്വദേശി ശ്രീരാജ് കൃഷ്ണന് നറുക്കെടുപ്പില് 12 കോടി രൂപ സമ്മാനമായി ലഭിച്ചിരുന്നു. കഴിഞ്ഞ മാസം കൃഷ്ണറാം രാജു തൊചിച്ചു എന്ന ആന്ധ്രപ്രദേശുകാരനായിരുന്നു ഭാഗ്യവാൻ. അതിന് മുൻപ് അമേരിക്കയിലെ മലയാളി വനിതാ ഡോക്ടർ മലപ്പുറം സ്വദേശി പരപ്പനങ്ങാടി സ്വദേശിനി നിഷിതാ രാധാകൃഷ്ണ പിള്ളയ്ക്ക് 18 കോടിയോളം രൂപ(10 ദശലക്ഷം ദിർഹം)യും സമ്മാനമായി ലഭിച്ചു.\n9/10/2017 | 273


Published on Thursday, 28 November 2013 01:34\nആ വർഷമത്രയും ബ്രിട്ടനിൽ നടന്ന ഇന്ത്യാ-ഇംഗ്ലണ്ട്ക്രിക്കറ്റ് പരമ്പര സാകൂതം പിന്തുടർന്നതു കൊണ്ടാവണം 1979ലെ വൃശ്ചികോത്സവത്തിന് പെരുവനം കുട്ടൻ മാരാരെ കണ്ടപ്പോൾ ഗ്രഹാം ഗൂച്ചിനെ പോലെ തോന്നാൻ കാരണം. തൃപ്പൂണിത്തുറ എഴുന്നള്ളിപ്പിനുള്ള പതിനഞ്ചാനക്ക് മുന്നിൽ നിരക്കുന്ന മേളക്കാരുടെ മുൻപന്തിയിൽ വെളുത്ത് സുമുഖനായ ചെറുപ്പക്കാരൻ. 'മാതൃഭൂമി' പത്രത്തിന്റെ സ്പോർട്സ് താളിൽ ഇടയ്ക്കിടെ പ്രത്യപ്പെട്ടിരുന്ന ഇംഗ്ലിഷ് ഓപ്പണറുടെ കറുപ്പുംവെളുപ്പും ചിത്രത്തിന്റെ ബഹുനിറ ചലിക്കുംരൂപം.\nപൂർണത്രയീശ ക്ഷേത്രത്തിലെ എട്ടു ദിവസത്തെ പകലും രാവും ശീവേലികൾക്ക് കൊട്ടുന്ന മുതിർന്ന ചെണ്ടക്കാർക്കിടെ വേറിട്ട യുവസാന്നിധ്യം. ഏറെയും തല നരച്ചും തൊലി കറുത്തും കാണുന്ന രൂപങ്ങൾക്കിടയിൽ ഒരു വെളുമ്പൻ സുന്ദരൻ. പേര് കുട്ടൻ എന്നേ അന്നൊക്കെ കേട്ടിരുന്നുള്ളൂ.\nചിരിയൊക്കെ അക്കാലത്ത് കഷ്ടിയായേ വിരിയൂ. ഗൂച്ചിനോളമോ അതിലധികമോ ഗൌരവം. മുഖം കനപ്പിച്ചും തൃശ്ശൂർക്കാരോ? അത്ഭുതം! എന്തായാലും അക്കാലത്തോടെ പഞ്ചാരിമേളം ആവേശമായി. ഒന്നാം കാലം ആദ്യത്തെ ഒരു മണിക്കൂറോടെ മുറുകിക്കിട്ടിയാൽ പിന്നീടങ്ങോട്ട് ആസ്വദിക്കാം. എന്ന് മാത്രമോ, അതോടെ അഞ്ചു കാലവും കേട്ട് തുള്ളിത്തിമർക്കാം എന്നായി. എനിക്കെന്നല്ല, സമപ്രായക്കാർ കൂട്ടുകാർ പലർക്കും.ടീനേജ് തുടക്കത്തിലെ തനിവട്ടുകൾ. അതിനകം രണ്ടു കാര്യം മനസിലാക്കിയിരുന്നു: മേളം നയിക്കുന്നത് നടുവിൽ നിൽക്കുന്ന പെരുവനം അപ്പു മാരാരാണ്. ഇരുണ്ട് ഉയരം കുറഞ്ഞ കാരണവർ. അദ്ദേഹത്തിന്റെ മകനാണ് കുട്ടൻ.\nഅമ്പലത്തിൽനിന്ന് അകലെയായിരുന്നില്ല സ്കൂൾ. ഡിസംബറിൽ ക്രിസ്തുമസ് അവധിക്ക് മുമ്പുള്ള പരീക്ഷപ്പനിക്കിടയിലും ഉച്ചയൂണ് സമയത്ത് സൂത്രം ഒപ്പിക്കാറുണ്ട്. വട്ട സ്റ്റീൽപാത്രത്തിൽ കൊണ്ടുവന്നിട്ടുള്ള ചോറ് നാലുപിടിയിൽ കഴിച്ചെന്നു വരുത്തി രണ്ടുതുള്ളി ടാപ്പുവെള്ളവും കുടിച്ച് പടി കടന്ന് പുറത്തേക്കോടും. കൂടെ പഠിക്കുന്ന എച്ച് ശിവകുമാർ എന്ന ശിവനും കൂടി. വെച്ചടിച്ചാൽ മൂന്ന് മിനിട്ട് കൊണ്ട് ഗോപുരം കടക്കാം. അതിനു മുമ്പായുള്ള വടക്കേ കോട്ടവാതിൽ കടന്ന് അമ്പലക്കുളം അടുക്കുമ്പോഴേക്കും മേളനാദം കേൾക്കാം. ക്ഷേത്രനടപ്പുരയിൽ നിന്ന്. പഞ്ചാരി കഴിഞ്ഞുള്ള ചെമ്പടമേളം.\nകുട്ടൻ മാരാരെ പിന്നെ കാണുന്നത് അദ്ദേഹത്തിന്റെതന്നെ നാട്ടിലാണ്. തൃശൂരിന് തെക്ക് ചേർപ്പിന് ഓരംപറ്റി പെരുവനം ക്ഷേത്രത്തിനു തൊട്ടു പുറത്ത്. ഇരട്ടയപ്പന്റെ നെടുങ്കൻ ഓംകാരയോവിൽ. മേളക്കൈകൾ നാഡിമിടിക്കുന്ന നടവഴിയിൽ. മീനമാസത്തിൽ ചോപ്പു കുടചൂടി ഏഴു നെറ്റിപ്പട്ടം തൂർത്തുതീർത്ത പാതിരാപ്പാതയിൽ. ഇരുട്ടുനീങ്ങി അഞ്ചാം കാലം കുഴമറിഞ്ഞ വെള്ളിവെളിച്ചത്തിൽ.... 1984? അതല്ലെകിൽ '85ൽ.\nപരിചയം ഉടലെടുത്തത്? ഓർമ വരുന്നില്ല. അതെന്തായാലും 1990കളുടെ തുടക്കത്തിൽ കുട്ടേട്ടനും കസിൻ പെരുവനം സതീശൻമാരാരും തൃപ്പൂണിത്തുറ വീട്ടിൽ വൈകുന്നേരച്ചായ കുടിച്ചത് മറവിയിൽ പെട്ടിട്ടില്ല. ഉത്സവപ്പറമ്പിൽ അന്നുച്ചക്ക് കാലിനടിയിൽ തറച്ച ഒരാര് എടുത്തു കളയാൻ സൂചി കൊണ്ടുവരാൻ സൽക്കാരത്തിനിടെ അപേക്ഷിക്കലുമുണ്ടായി. "കൊട്ട് മാത്രല്ല കുത്തും കിട്ടും ഞങ്ങള് മേളക്കാർക്കേ..." എന്നൊരു കമന്റും.\nകുട്ടേട്ടൻ ചിരിക്കുക മാത്രമല്ല ഫലിതം പറയുകയും ചെയ്യും എന്ന് അക്കാലത്തേ നല്ലവണ്ണം മനസ്സിലാക്കിയിരുന്നു.\nആളുടെ നർമം പിന്നീട് നേരിട്ടറിയുന്നത് എന്റെ വിവാഹം കഴിഞ്ഞ കാലത്താണ്. 2001ൽ. അക്കൊല്ലത്തെ തൃപ്പൂണിത്തുറയുൽസവത്തിനിടെ. രാത്രിമേളം കഴിഞ്ഞ് ഊട്ടുപുരയുടെ മേലത്തെ നിലയിലേക്ക് ഞങ്ങൾ നവദമ്പതിയായി ധൃതിപിടിച്ച് കഥകളിക്ക് കിഴക്കേ പടിക്കെട്ട് കയറാൻ പോവേ കുട്ടേട്ടൻ മുന്നിൽപ്പെട്ടു. "കദകളിക്ക് കൊണ്ടുവാവും ല്ലേ," ഭാര്യയോടു ചോദ്യം. ഒരുപദേശവും: "ആട്ടം കണ്ട് ഒന്നും മനസിലായില്ല്യെങ്കിലും ഒക്കറിയണ മാതിരി തല്യാട്ടിക്കോളോട്ടോ.... അയ്, ജീവിച്ചു പോണ്ടേ..."\nകൊല്ലം 2007ൽ അഞ്ചുവയസ്സുകാരൻ മകനുമൊത്ത് സായാഹ്നനേരത്ത് അതേ ഊട്ടുപുരയിലൂടെ നടന്നുപോവുമ്പോൾ വീണ്ടും കുട്ടേട്ടൻ മുന്നിൽ. ഉറക്കമുണർന്ന് പായ മടക്കി അകത്തെ മുറിയിൽനിന്ന് പുറത്തിറങ്ങിയ നേരം. തൊട്ടു തെക്കുള്ള കളിക്കൊട്ടാ ഹാളിൽ വിശ്രമത്തിന് ഇതിലധികം സൌകര്യമുള്ളതല്ലേ എന്നങ്ങോട്ടു ചോദിച്ചു. "അതൊക്കതെ," മറുപടി. "പക്ഷെ ഇവട്യാ ശീലം. പണ്ടെന്നെ..."\nമൂന്നു വർഷം കഴിഞ്ഞ് വീണ്ടും വൃശ്ചികോത്സവത്തിനു മുമ്പായി കുട്ടേട്ടനുമായി വർത്തമാനം ഉണ്ടായി. ജോലി ചെയ്തിരുന്ന മദിരാശി നഗരത്തിൽനിന്ന്. ഇന്ത്യൻ എക്സ്പ്രസിന്റെ ഞായറാഴ്ച്ചപ്പതിപ്പിലേക്ക് ലേഖനം എഴുതാനായി. മലനാട്ടിൽ സീസണ് തുടങ്ങുന്നതിന് മുന്നോടിയായി അക്കൊല്ലം നവംബർ 28ന് സംഗതി അച്ചടിച്ചിറങ്ങി.\nകാലം ചെന്നപ്പോൾ നഗരം വീണ്ടും മാറി. അങ്ങനെയിരിക്കെ, മകൻ വളരുന്ന ഡൽഹിയിലേക്ക് മൂന്നാലു മാസം മുമ്പാണ് ഫോണ്. ഇക്കുറി ഇങ്ങോട്ടു വിളി. കുട്ടേട്ടന്റെയല്ല; പക്ഷെ അങ്ങോരെ സംബന്ധിച്ചാണ്. "ഇക്കൊല്ലം ഉത്സവത്തിനിടെ (തൃക്കേട്ട നാൾ) ഷഷ്ടിപൂർത്തിയാണ്; ഇവടെ ഒരു പുസ്തകമിറക്കാൻ പ്ലാനുണ്ട്," തൃപ്പൂണിത്തുറക്കാരൻ സുഹൃത്ത് കുട്ടന്റെ വിളി. ഈടൂപ്പിലെ വാസുദേവൻ വർമ. 2012 ജനുവരിയിൽ അമ്പതാം വയസ്സിൽ അന്തരിച്ച ചെണ്ടകലാകാരൻ രാജീവ് വർമയുടെ സ്മരണാർത്ഥം പ്രവർത്തിക്കുന്ന ട്രസ്റ്റിന്റെയാണ് ഉദ്യമം. "വേറെ രണ്ടു ലേഖങ്ങൾ ഉണ്ട്. പക്ഷെ പ്രധാനമായി ജീവിതകഥയാണ്. ശ്രീവൽസേട്ടൻ എഴുതണം."\nരാവിലെ ആപ്പീസിലേക്ക് ഇറങ്ങാൻ നില്ക്കുന്ന നേരത്താണ് കോൾ. മൂവായിരത്തോളം കിലോമീറ്റർ അകലെത്താമസിക്കുന്ന ഞാൻ ഇതൊക്കെ എങ്ങനെ ചെയ്യാൻ? പക്ഷെ, പലതുകൊണ്ടും, വയ്യെന്നു പറയാനും ആവുന്നില്ല. ശ്രമിക്കാം എന്ന് പറഞ്ഞു പിരിഞ്ഞു.\nഉദ്യോഗപരമായി പിന്നീടുള്ള രണ്ടുമസങ്ങളിൽ ഇരുവട്ടം കേരളത്തിലേക്ക് പോവാൻ അവസരം ലഭിച്ചു. ഇല്ലാത്ത സമയമുണ്ടാക്കി ഒന്നിലധികം തവണ പെരുവനത്തും തൃപ്പൂണിത്തുറയിലുമായി കുട്ടേട്ടനുമായി ദീർഘനേരം സംസാരിച്ചു. മൂന്നോളം പതിറ്റാണ്ടു മുമ്പ് മൂപ്പരെ കണ്ട നടവഴിയിലൂടെ ഓർമ്മകൾ അയവിറക്കിയും ഇറക്കിച്ചും നടന്നു. ചെറുപ്പ കാലത്ത് അദ്ദേഹം ഇതേ സ്ഥലത്ത് ഇടയ്ക്ക കൊട്ടിയ ഒരു പഞ്ചവാദ്യം വീഡിയോ അടുത്തിടെ കണ്ടതും മനസിലെത്തി.\nമൂന്നു പുസ്തകം നിറയെ കുനിയനുറുമ്പുകുറിപ്പുമായി ദൽഹിക്ക് തിരിച്ചു. ജോലിത്തിരക്ക് കഴിഞ്ഞുള്ള നേരങ്ങളിൽ പത്തോളമാഴ്ച നീണ്ട യജ്ഞത്തിനിടെ അവയത്രയും അരിച്ചുപെറുക്കി. പല സംഭവങ്ങളും തൃപ്പൂണിത്തുറയിലേക്ക് സൂചികാട്ടി കുത്തിക്കുറിച്ചു. ബാല്യകൌമാരമദ്ധ്യവയസ്സ് എന്നല്ലാതെ നായകന്റെ കാലം കയറ്റിയും ഇറക്കിയും കളിച്ചു. ഇടയിൽ വീഴുന്ന തുളകൾ അടയ്ക്കാനായി കുട്ടേട്ടനെ ഫോണിൽ വിളിച്ചുകൊണ്ടിരുന്നു. ഇമെയിലിൽ ഡ്രാഫ്റ്റുകൾ വായിച്ച് പലകുറി അദ്ദേഹം തിരിച്ചും.\nഎല്ലാം തയ്യാറായപ്പോഴേ വലിയൊരു സംഗതി തിരിഞ്ഞുകിട്ടിയുള്ളൂ. കേരളത്തിന്റെ സാംസ്കാരികസാഹിത്യത്തിന്റെ ചരിത്രത്തിൽ ആദ്യമായാണ് ഒരു മേളക്കാരന്റെ കഥ പുറത്തിറങ്ങാൻ പോവുന്നത്. അറിഞ്ഞിടത്തോളം മൂന്ന് ചെണ്ടക്കാരുടേയെ ജീവിതം അച്ചടിച്ചു വന്നിട്ടുള്ളൂ: പല്ലാവൂർ അപ്പു മാരാർ, കലാമണ്ഡലം കൃഷ്ണൻകുട്ടി പൊതുവാൾ, അദ്ദേഹത്തിന്റെ ശിഷ്യൻ കേശവൻ. മേളം കൊട്ടിയവരെങ്കിലും അവരൊക്കെ പേരെടുത്തത് തായമ്പകക്കാരും കഥകളിക്കൊട്ടുകരുമായി.... പിന്നൊരു ലേഖനസമാഹാരം മട്ടന്നൂർ ശങ്കരൻകുട്ടി മാരാരെ കുറിച്ച്. ഗജവീരന്മാർക്കു മുമ്പിൽ വെയിലും പൊടിയും മഞ്ഞും കൊണ്ട് കൊട്ടുന്ന സംഘത്തെ നയിക്കുന്ന ചിത്രമല്ല അവരെപ്പറ്റി ഓർക്കുമ്പോൾ മനസ്സിൽ ആദ്യം തെളിയുക.\nസ്വയം പരത്തിയുണ്ടാക്കിയ പപ്പടക്കെട്ടിന് എന്തു പേരിടണം? പുസ്തകം എഴുതുക പോയിട്ട് വായനതന്നെ കഷ്ടി. പരിചയക്കുറവിൽ കുറേ ആലോചിച്ചു. പരിഭ്രമിച്ചു. ഒടുവിൽ ഒന്ന് മിന്നിക്കിട്ടി: 'നടവഴിത്തിരിവിൽ'. പുരുഷായുസ്സിന്റെ പകുതി അറുപതു വർഷം എന്നൊന്നുണ്ടല്ലോ; അതൊരു വഴിത്തിരിവാണെന്നും. നടന്നാണല്ലോ മേളക്കാർ കൊട്ടുക. പെരുവനം നടവഴിയുടെ തിരിവിലിരുന്നാണല്ലോ കുട്ടേട്ടൻ കഥ പറയുന്നതും. മതി, അതുതന്നെ കിടന്നോട്ടെ. പ്രാസാധകരും പറഞ്ഞു.\nപുസ്തകത്തിന് മൊത്തം പേര്? 'മേളപ്പെരുക്കം' എന്ന് പ്രസാധകർ. അവതാരിക? എന്റെ പഴയ സുഹൃത്തും സാഹിത്യപണ്ഡിതനും പത്രപ്രവർത്തകനും ആയ കെ.സി. നാരായണനത്രേ. കൌതുകകരമായ ആകസ്മികത. മാത്രമോ, ആർടിസ്റ്റ് നമ്പൂതിരിയുടെ നാല് ചിത്രങ്ങൾ.\nപന്ത്രണ്ടദ്ധ്യായമായി തിരിച്ച പുസ്തകം നേർവരയായല്ല കഥ പറയുന്നത്; കാലം മുന്നാക്കം പിന്നാക്കം പോവുന്നുണ്ട്. ഉടനീളം. അതനെളുപ്പം എന്ന് മുമ്പറിഞ്ഞീല.\nബുദ്ധിമുട്ടുള്ളതെങ്കിലും പണി തീർത്ത് ഡ്രാഫ്റ്റ് വായിക്കാൻ ഒരു രസമൊക്കെ തോന്നി. ചിലതെല്ലാം ഭാവി വായനക്കാരുമായി പങ്കിടാനും. പുസ്തകത്തിൽ ഉള്ളതുതന്നെ വീണ്ടും കശക്കി....\nഅപ്പോൾ, അച്ഛനെ കുറിച്ച് മുമ്പ് സൂചിപ്പിച്ചല്ലോ. പെരുവനം അപ്പു മാരാർ.\nകൈയിൽ ചെണ്ടക്കോൽ പിടിക്കാൻ മാത്രമല്ല, ചോക്ക് കൊണ്ട് ചിത്രം വരയ്ക്കാനും പ്രാപ്തനായിരുന്നു അദ്ദേഹം. മാരാത്തെ വീട്ടിലെ നിലത്ത് കരിവീരന്റെ സ്കെച്ച് വെളുത്ത വരകളിൽ കുറിക്കുക വിനോദമാക്കിയിരുന്നു അദ്ദേഹം. "തുമ്പിക്കൈ പൊന്തിച്ച് (പൂരശേഷം) ഉപചാരം പറയുന്ന ആന. പോസ് കണ്ടാൽ ശരിക്ക് കിരാങ്ങാട്ട് കേശവനെ പകർത്തിയിരിക്കുകയാണ് എന്ന് തോന്നും," തളത്തിൽ ചാന്തുതേച്ച കറുത്ത തറയിലെ രൂപങ്ങൾ മകൻ ഓർക്കുന്നു. "ചിലപ്പോൾ നേരെ മുമ്പിൽനിന്നുള്ള കാഴ്ച്ച. അതല്ലെങ്കിൽ വശത്തുനിന്ന് കാണുമ്പോഴത്തേത്."\nഅപ്പു മാരാർക്ക് കഷ്ടി പതിനഞ്ചു വയസ്സുള്ളപ്പോൾ കുടുംബം മുഴുവനായി പെരുവനത്തേക്ക് വന്നു.\nഅതിനു പതിനാറ് വർഷങ്ങൾക്ക് ശേഷം, അദ്ദേഹത്തിന് 31 വയസ്സുള്ളപ്പോഴാണ്, കുട്ടൻ പിറക്കുന്നത് — 1953ൽ.\nരാമൻകുട്ടി മാരാരുടെയും കുഞ്ഞച്ഛന്റെയും ഇടയിൽ ഒരു സന്താനം പിറന്നിരുന്നു. അൽപ്പായുസ്സായിരുന്നു. "രണ്ടുമൂന്ന് വയസ്സുള്ളപ്പോ മരിച്ചു. ശങ്കരനാരായണൻ എന്നായിരുന്നു പേര്."\nഎന്നിട്ടിത്ര കൂടി: "ആ പേരാ എനിക്കിട്ടത്. പെരുവനം മാരാത്തിന്റെ പിന്തുരടർച്ചാവകാശി എന്നൊരു നിയോഗം ഇങ്ങനെയൊരു നാമകരണം മൂലം അന്നേ കിട്ടിയിരുന്നു എന്നും വേണമെങ്കിൽ കരുതാം."\nഅപ്പോൾ കുട്ടൻ എന്ന നാമം? "അത് വിളിപ്പേരല്ലേ! പിന്നെന്താ ച്ചാ ആ പേരാ നിലനിന്നത്; രേഖകളിലൊക്കെ ഇപ്പോഴും ഞാൻ ശങ്കരനാരായണനാണ്. മുഴുവനായി പറഞ്ഞാൽ, എം ശങ്കരനാരായണൻ. 'എം' എന്നാൽ മാരാത്ത് എന്നാണ് റിക്കാർഡിൽ. ശരിക്ക് ഉദ്ദേശിച്ചത് മാക്കോത്ത് എന്നാണ്; എന്റെ അമ്മയുടെ വീട്ടുപേര്.... തൃക്കൂരെ തറവാട്."\nഎന്നിട്ടിങ്ങനെയും: "അത് പ്പോ എന്റെ അച്ഛന്റെ ശരിക്കുള്ള പേരും അപ്പൂ ന്നൊന്ന്വല്ല. ശങ്കുണ്ണി എന്നാണ്. പി.എം ശങ്കുണ്ണി മാരാർ."\nമണി ആറായാൽ അച്ഛൻ അപ്പുമാരാർ അമ്പലത്തിൽ പോവുന്നതിനു മുമ്പായി കുട്ടനെ ഉണർത്തും. കാലത്തെ കലക്കക്കാപ്പി കിട്ടിയാൽ ദിവസം വീണ്ടും തുടങ്ങുകയായി.\nകുളിച്ച്, തായംകുളങ്ങരക്ക് പുറപ്പെടും. "രാവിലത്തെ ശീവേലിക്ക് മുമ്പ് അവിടെ കൊട്ടാൻ എത്തണം. ഓടും.... സ്കൂളിലേക്കുള്ള നാല് പുസ്തകവുമായി."\nചെന്നാൽ ജോലി തുടങ്ങുകയായി. ട്രൌസറിന് മേലെ മുണ്ട് ചുറ്റും. പൂജക്ക് കൊട്ടാൻ തുടങ്ങും.\nപണിയൊക്കെ കഴിഞ്ഞ്, ചുറ്റിയ മുണ്ട് ചെണ്ടപ്പുറത്തിട്ട് പോരുമ്പോൾ, പോരുമ്പോൾ ത്രിമധുരം കിട്ടും. "തേനും നെയ്യും ശർക്കരയും കുറച്ചു പഴക്കഷ്ണങ്ങളും. അന്നതിനൊക്കെ വല്ല്യ സ്വാദായിരുന്നു. ചില ദിവസങ്ങളിൽ വിശേഷാൽ പായസമുണ്ടാവും. അപ്പോൾ അതിന്റെയും ലേശം വിഹിതം കിട്ടും. നിയമം ഉണ്ടായിട്ടൊന്നുമല്ല. തിരുമേനിയായിട്ടുള്ള അടുപ്പത്തിന്റെ പേരിൽ." ത്രിമധുരവും ശർക്കരപ്പായസവും പാൽപ്പായസവും ചേർത്ത്... "ഒരു ഫ്രൂട്ട് സാലഡ് പോലെ..."\nപകലത്തെ ചുമതല കഴിയുക ഉച്ചശ്ശീവേലിയോടെയാണ്. ഒൻപതേമുക്കാലിനും പത്തിനും മണിക്കിടയിലാണ് അതു നടക്കുക. ശേഷം, നാലാം ക്ലാസ് വിദ്യാർത്ഥി സ്കൂളിലേക്ക് പായും.\nചിലപ്പോൾ ഈ ചിട്ട ലേശമൊന്നു തെറ്റും. "പൂജക്ക് കൊട്ടുമ്പൊഴാവും സ്കൂളിലെ മണിയടി കേൾക്കുക. അതിന്റെയും അമ്പലത്തിന്റെ മണിയുടെയും നാദത്തിനു കാര്യമായി വ്യത്യാസമില്ല." പക്ഷെ, ഫലത്തിൽ അതുണ്ടാക്കുന്ന മാറ്റം വ്യത്യസ്തം എന്നത് വേറെ കാര്യം.\nഒരുതരത്തിൽ കൊട്ടി, പണി തീർത്ത്, ഇടയ്ക്ക സ്ഥാനത്ത് തിരികെതൂക്കി, ചെണ്ടപ്പുറത്ത് മുണ്ട് അഴിച്ചുവച്ച് ട്രൌസർ ഒന്ന് നേരെയാക്കി ഉറക്കെ എല്ലാവരോടുമായി പറയും: "പൂവ്വാ ട്ടോ..." സ്നേഹമുള്ള തിരുമേനിയും പിഷാരടിയും സംഗതി ക്ഷണം മനസ്സിലാക്കും. ചില ദിവസങ്ങളിൽ കാര്യങ്ങൾ വൈകുന്നുവെന്ന് വന്നാൽ, അവർ നേരത്തിന് സ്കൂളിലെത്താൻ ഒത്താശ ചെയ്തു തരും. ഊരകത്തെത്തന്നെ കൃഷ്ണൻ എമ്പ്രാന്തിരിയെയും വെള്ളാലത്ത് നാരായണൻ നമ്പൂതിരിയെയും "ജീവിതാവസാനം വരെ മറക്കാനാവില്ല. ഒരു കാരണം, നേരത്തെ പറഞ്ഞ ഈ അഡ്ജസ്റ്റ്മെന്റ്. പിന്നൊന്ന് പ്രാതല്. അതായത്, (പെരുവനത്തെ) ചിറ്റൂര് മനയ്ക്കൽനിന്ന് മൂന്ന് ഇഡ്ഡലിയും കാപ്പിയും വെള്ളാലത്തെ തിരുമേനിക്ക് പകർച്ചയെത്തുന്നത് പല ദിവസവും എനിക്ക് തരാറുണ്ട്. സ്കൂളിലേക്ക് പുറപ്പെടുന്ന നേരത്ത് 'നിൽക്കെടോ' എന്ന് പറഞ്ഞൊരു വിളിയുണ്ട്. എനിക്കൊരു പങ്ക് തരാനാ.... ഇന്നോർക്കുമ്പോൾ...."\nകൊട്ടുമ്പോഴും ഉണ്ടായിരുന്നു അപ്പു മാരാരുടെ ശരീരത്തിന് അല്പസ്വല്പം അസ്ഥിരത. കൈയും കോലുമായി മേളം നയിക്കുമ്പോൾ ചലനഭാഷക്ക് എന്തോ നേരിയ അസ്ക്യതയുടെ ലക്ഷണമുണ്ടായിരുന്നു. "അതീ ശ്വാസംമുട്ട് കാരണം കൂടിയായിരുന്നു." ആസ്തമ മൂലം നല്ലവണ്ണം ബുദ്ധിമുട്ടാറുണ്ട്."\nകുമരഞ്ചിറ ഭഗവതി കനിഞ്ഞാണ് രോഗം ഭേദപ്പെട്ടതെന്ന വിശ്വാസം അപ്പുമാരാരിൽ തുടർന്നും വ്യക്തമായിരുന്നു. കുട്ടന് ഏതാണ്ട് പത്തു വയസുള്ള കാലത്താവണം, കുമരഞ്ചിര അടിയന്തിരക്കാരന്റെ ചുമതല നിവർത്തിക്കാൻ ബാലകന് സംഗതിയുണ്ടായി. "നവരാത്രി സമയത്ത് ഞങ്ങളുടെ കുടുംബത്തിൽനിന്ന് ഒരാൾ അവിടെ വേണം. ചില്ലറ പണിയേ ഉള്ളൂ: ശംഖു വിളിക്കുക, പൂജക്ക് കൊട്ടുക. അക്കൊല്ലം വേറെ തിരക്കു കാരണം അച്ഛന് പോവാനാവില്ല എന്നുറപ്പായി. പക്ഷെ അടിയന്തിരം മുടക്കാൻ മനസ്സുവന്നില്ല. കുട്ടിയായ എന്നെ അയച്ചു."\nഅച്ഛന്റെ സഹായിയായ പോഴത്ത് ശങ്കരൻ നായർ കുട്ടന് കുമാരഞ്ചിറക്ക് തുണയായി. ചേർപ്പിലെത്തന്നെ ഇലത്താളക്കാരൻ. "അടിയന്തിരം നിവർത്തിച്ച് രാത്രി നടയടച്ചാൽ അടുത്ത വീട്ടിലെ എമ്പ്രാന്തിരിയുടെ മഠത്തിലേക്ക് അത്താഴത്തിന് പോവും. ഭക്ഷണം വരുംമുമ്പേ ഞാൻ ക്ഷീണം കാരണം ഉറങ്ങും. അപ്പോൾ ശങ്കരൻ നായര് എന്നെ മടിയിൽ കിടത്തുമത്രേ."\nനടയടച്ച്, ദിവസത്തെ ചുമതല കഴിഞ്ഞ് മഠത്തിൽ തിരിച്ചെത്തിയ എമ്പ്രാന്തിരി കുറച്ചുകഴിഞ്ഞാൽ വന്ന് ഊണിനു കാലമായി എന്നറിയിക്കും. അപ്പോൾ ശങ്കരൻ നായർ തട്ടിയുണർത്താൻ ശ്രമിക്കും. തിരിഞ്ഞും മറിഞ്ഞും കുതറി പാതിയുറക്കത്തിൽ കുട്ടൻ പറയും. "എനിക്ക് വേണ്ടാമ്മേ..... ഉറങ്ങട്ടെ. വേണ്ടാ."\nമുതിർന്ന കുട്ടൻ മാരാരോട് ശങ്കരൻ നായർ ഇടക്കൊക്കെ പറയും: "ഹും... വല്ല്യ ആള് ചമയ്യൊന്നും വേണ്ടാ..... പണ്ട് എന്നെ അമ്മേ ന്ന് വിളിച്ചിട്ടുള്ള ആളാ..."\nകൌതുകം അവിടെ കഴിയുന്നില്ല. "ഇന്നിപ്പോൾ ആ ശങ്കരൻനായരുടെ മകനാണ് എന്റെ സ്ഥിരം ഇലത്താളക്കാരൻ. പോഴത്ത് അനിൽകുമാർ."\nഅഞ്ചാം ക്ലാസ് ആയപ്പോഴേക്കും സ്കൂളിലെ കാര്യങ്ങൾക്ക് ഗൌരവം കൂടി. "വൈകി ചെന്നാൽ ഒരടി കിട്ടും; ചിലപ്പോ പുറത്ത് ഇറയത്തു നിർത്തും." ക്രമേണ ടീച്ചർ കാരണം അറിഞ്ഞു. "പിന്നെ അടിച്ചിട്ടില്ല. പുറത്തു നിർത്തലും കുറച്ചു. മുഴുവനിപ്പോൾ എനിക്ക് മാത്രമായി ശിക്ഷ ഇളവു ചെയ്യാനും പറ്റില്ലല്ലോ."\nഇടയിൽ ഉച്ചയൂണിന് വീട്ടിലെത്തും. അമ്പലത്തിലെ പടച്ചോറുണ്ട് തിരിച്ചു നടക്കും.\nസ്കൂൾ വിദ്യാഭ്യാസത്തിനും ഉദ്യോഗത്തിനുമിടയിൽ നാലോളം കൊല്ലം ഉണ്ടല്ലോ. അക്കാലത്ത് വാദ്യമല്ലാത്ത ചില സംഗതികൾ പഠിക്കുകയും ചെയ്തിരിക്കുന്നു. പൊതുവെ 1960കളിൽ കേരളത്തിൽ പല ചെറുപ്പക്കാരും ചെയ്തിരുന്നതുപോലെ ജോലിക്കായി നാടുവിടാൻ പുറപ്പെടുകയുണ്ടായോ?\nഇല്ല. "പറഞ്ഞൂലോ കുഞ്ഞച്ഛന്റെ കാര്യം. അദ്ദേഹത്തിന്റെ പീടികയിൽ മരുന്ന് എടുത്തു കൊടുത്തിരുന്നു. അതായത്, രാവിലെ നേരത്തെ എഴുന്നേൽക്കും. എന്തെന്നാൽ അഞ്ചു മണിക്ക് ടൈപ്പ് പഠിക്കാൻ പോവണം. (നാട്ടുകാരൻ) വിളമ്പത്ത് മാധവ മേനോൻ നടത്തിയിരുന്ന മഹാത്മാ കമേർഷ്യൽ ഇൻസ്റ്റിട്ടൂട്ട്. എം.സി.ഐ എന്നാണ് അറിയപ്പെട്ടിരുന്നത്. നന്നേ രാവിലെ അവിടെയെത്തി വെള്ളക്കടലാസു തിരുകി കീബോർഡിൽ തട്ടും തടവും.\nഅതുകഴിഞ്ഞാൽ അമ്പലത്തിൽ ജോലിക്കെത്തും. അവിടത്തെ അടിയന്തിരം കഴിഞ്ഞാൽ കുഞ്ഞച്ഛന്റെ കടയിൽ. ശ്രീലക്ഷ്മി ആയുർവേദ ഫാർമസി. അത് തിരുവുള്ളക്കാവിൽ. കഷ്ടി ഒരു കിലോമീറ്റർ ദൂരം. നടന്നിട്ടാണ് യാത്ര. "ഞാൻ ചെന്നിട്ടുവേണം തുറക്കാൻ. ഓടിട്ട പുര. താക്കോല് കൊണ്ട് താഴ് തുറന്ന് വിലങ്ങനെയുള്ള രണ്ട് ഇരുമ്പുകമ്പി നീക്കി നിരപ്പലക ഒന്നൊന്നായി ഇളക്കിമാറ്റും."\nഅകത്തു കയറിയാൽ ആദ്യം ചൂലെടുത്ത് വെടിപ്പായി അടിച്ചുവാരും. വെള്ളം തളിക്കും. മൂന്ന് ചിത്രങ്ങൾക്ക് മുമ്പിൽ വിളക്കു കൊളുത്തും.\nഅക്കാലത്ത് കടയിൽ സ്റ്റോക്ക് തീർന്നാൽ വാങ്ങാനായി തൃശൂര് അങ്ങാടിയിൽ പോക്കുണ്ട്. മുനിസിപ്പൽ റോഡിന്റെ വശത്താണ് ഉരുപ്പടി വാങ്ങാനുള്ള പീടികകൾ. അവിടെനിന്ന് ചാക്കിലും സഞ്ചിയിലുമായി നിറച്ചുകിട്ടുന്ന സാമാനങ്ങൾ ബസ്സിലാണ് തിരുവുള്ളക്കാവിലേക്ക് എത്തിക്കുക. നല്ല കനമുണ്ടെങ്കിൽ പോർട്ടറെ വിളിക്കും. കൂലിയായി രൂപ രണ്ട്. അതല്ലാ, അവനവൻ കൂട്ടിയാൽ കൂടും എന്ന് തോന്നിയാൽ സ്വന്തമായി ഏറ്റും.\n"എല്ലാ ബസ്സുകാരൊന്നും കയറ്റാൻ സമ്മതിക്കില്ല. അനുവദിച്ചാൽത്തന്നെ പിൻസീറ്റിന്റെ ചുവട്ടിൽ എപ്പോഴും തരപ്പെടുമെന്നില്ല. വാസ്തവത്തിൽ, മേലെയെ പലപ്പോഴും പറ്റൂ. അപ്പോൾ പിന്നിലെ കോണി കയറി മേലെ കൊണ്ടുപോയി ഇടണം." വണ്ടി തിരുവുള്ളക്കാവിലെത്തിയാൽ ഇറങ്ങി വീണ്ടും വാഹനത്തിന്റെ തട്ടിൻപുറത്തു കയറും; ചടുപിടുന്നനെ സ്റ്റോക്ക് താഴേക്ക് തള്ളിയിടും.\nസൈക്കിൾ പഠിക്കാൻ തരപ്പെട്ടത് ഒരില്ലത്തെ വാസത്തിനിടെ. പിന്നീട് ആ വാഹനം വാങ്ങാൻ കാരണമായതിലും ഉണ്ട് ഒരു നമ്പൂതിരി ബന്ധം.\nപെരുവനം മാരാത്തുകാർക്ക് തലമുറകളായി ഉള്ള അടിയന്തിരമാണ് ചേർപ്പ് ഭഗവതിക്ഷേത്രത്തിലെ മണ്ഡലക്കാലത്ത്. കുട്ടന് പത്തുപതിനാല് വയസ്സ് പ്രായമുള്ളപ്പോൾ സഹായത്തിന് അനുജൻ രാജനെയും കൂടെ വിട്ടിരുന്നു.\n"അവനന്ന് എട്ടൊൻപത് വയസ്സ്. വീട്ടിൽനിന്ന് പടിഞ്ഞാറ്റുമുറി ഈ അമ്പലത്തിലേക്ക് ഒരു കിലോമീറ്റർ ദൂരം വരും. നടക്കാൻ താൽപര്യക്കുറവുണ്ട്. പക്ഷെ കൊണ്ടുപോവാതെയും വയ്യ."\nചെമ്മണ്‍പാതയിലൂടെ അങ്ങനെ ഒരുവിധം കൂടെ കൊണ്ടുപോവുംവഴി രാജൻ മുന്നോട്ടു പോവാൻ മടി കാണിക്കും. കുട്ടിയേയും കൂട്ടി അമ്പലത്തിൽ എത്തേണ്ട ചുമതല ഏട്ടന്റെയാണുതാനും. "ഞാൻ ചിലപ്പോൾ ഒരു സൂത്രമൊപ്പിക്കും. വെറുതെ അനിയനെ വീറു പിടിപ്പിക്കും. അപ്പോ അവൻ തല്ലാൻ വരും. ഞാൻ ഓടും. പിന്നാലെ രാജനും. അമ്പലത്തിൽ എത്തിയിട്ടേ നിൽക്കൂ. പിന്നെ അഥവാ രണ്ടടി കൊണ്ടാലെന്താ? നടയ്ക്കൽ എത്തിക്കിട്ടിയല്ലോ!"\nഅക്കാലത്തെ ഈ യജ്ഞത്തിനിടെ പതിവെന്നവണ്ണം ഒരു കാഴ്ച്ചയുണ്ട്. മണ്ഡലം പൂജക്ക് കൂടേണ്ട കെ.പി.സി. വിഷ്ണു ഭട്ടതിരിപ്പാട് അതിലൂടെ സൈക്കിളിൽ ഈ രണ്ട് ബാലരെയും വെട്ടിച്ചങ്ങു പോവും. തനിക്കും വേണം ഒരു സൈക്കിൾ എന്നോരാശ കൃത്യമായി മൊട്ടിടുന്നത് ആ ബെല്ലടി കേട്ടുള്ള നടത്തങ്ങൾക്കിടയിലായിരുന്നു.\nആ മോഹം സഫലമായത് കുഞ്ഞച്ഛൻ സൈക്കിൾ വാങ്ങിത്തന്നപ്പോൾ. പിന്നെന്തെന്നു വച്ചാൽ, അപ്പോഴേക്കും വിഷ്ണു ഭട്ടതിരിപ്പാട് സ്കൂട്ടർ സ്വന്തമാക്കിക്കഴിഞ്ഞിരുന്നു!\nഅതൊക്കെ പഴയ കാര്യം. ഇപ്പോൾ പറഞ്ഞുവന്നത് പടച്ചോറിന്റെ കാര്യം. കുട്ടിക്കാലത്തെ അന്നം. പടച്ചത് എന്നാൽ വറ്റിച്ചത്. ഉണങ്ങല്ലരി വേവിച്ചു വാർത്ത ചോറ്. നാഴിയരി വേവിച്ചത് പാത്രം പാത്രമാക്കി നിറച്ചത് കമഴ്ത്തി നിരത്തിയിട്ടുണ്ടാവും. ഓരോന്നും ഓരോ പട. ഒരു നാഴി അരി എന്നു പറഞ്ഞാൽ ഇന്നത്തെ ശരാശരി സ്റ്റീൽ ഗ്ലാസിന്റെ കണക്ക്.\n"അന്നൊക്കെ പെരുവനത്ത് ഞങ്ങൾക്ക് മാസശ്ശമ്പളം എന്നുപറഞ്ഞാൽ അരി. ദിവസേന ആറിടങ്ങഴി ചോറ്. "രാവിലത്തെ പന്തീരടിപ്പൂജക്ക് മൂന്നിടങ്ങഴി; പിന്നെ അത്രതന്നെ അരി വേവിച്ചത് ഉച്ചപ്പൂജക്ക് വേറെയും." അതല്ലാതെ കാശൊന്നുമില്ല? "ഏയ്, ല്ല്യ. പക്ഷെ വിശേഷങ്ങൾക്ക് പ്രത്യേകം ചോറുണ്ട്. ഇപ്പൊ, ശംഖാഭിഷേകം ഉണ്ടെങ്കിൽ അതിന്റെ പേരിൽ ആറു പട ചോറ്; ധാരക്ക് വേറെ. അങ്ങനെ...."\nപടച്ചോറ് അത്ര സ്വാദിഷ്ടമായ ഓർമയാണോ? "അങ്ങനെ മുഴുവൻ പറയാൻ വയ്യ. എന്തായിരുന്നാലും, നമ്മുടെ ഭക്ഷണം ആയിരുന്നില്ലേ! എല്ലാം തികഞ്ഞിട്ട് ഒന്നിലല്ലോ. ചെലപ്പോ അധികവേവുള്ളതാവും; ചെലപ്പോ പകുതിവേവ്. ഇനി അതല്ലെങ്കിൽ വെള്ളം കൂടിയുള്ള വേവലുണ്ട്. അപ്പൊ ചോറ് വല്ലാതെ കട്ടകൂടും. പിന്നെ, അതിനൊക്കെ മുമ്പ്, നെല്ല് കുത്തുമ്പൊഴത്തെ കാര്യം. ചെലപ്പോ തവിടിന്റെ അളവ് കൂട്ടിക്കുത്തും. കനം കൂട്ടാൻ. മനസ്സിലായില്ലേ? അതൊക്കെയായാലും പെരുവനത്തെ ഇരട്ടയപ്പന്റെ ഉണങ്ങല്ലരിച്ചോറിന്റെ ഗുണമാണ് എന്റെ ശക്തി."\nപടച്ചോറായാലും പച്ചരിയായാലും പരിതാപകരമായ അവസ്ഥ കുട്ടൻ മാരാരുടെ ഓർമയിൽ 1960കളുടെ രണ്ടാം പാദത്തിലായിരുന്നു. രാജ്യമൊട്ടുക്ക് ഭക്ഷ്യക്ഷാമം ഉണ്ടായ ആ സമയത്ത് നാട്ടിൽ അരി ദുർലഭമായി. ചേച്ചിമാരോക്കെ റേഷൻ കടയില് നീളൻ ക്യൂവിൽ കുറേ നില്ക്കും. "പടച്ചോറ് എന്ന് പറഞ്ഞാൽ തായ് വാനിൽനിന്ന് വരുന്ന ഒരുതരം അരി വേവിച്ചത്. കുറുകിയ കഞ്ഞി പോലെയാണ് അത് കിട്ടുക. മറ്റേ... ഓട്ട്സ് കിട്ടില്ലേ ഇന്ന്? അത് വെള്ളത്തിലിട്ടു തിളപ്പിച്ചതുപോലെ."\nശരി. പഞ്ചാരി, പാണ്ടി മേളങ്ങളെ കുറിച്ച് കുട്ടൻ മാരാരുടെ സങ്കല്പങ്ങൾ ഊട്ടിയുറഞ്ഞ വഴി മനസ്സിലാവുന്നു. ചെണ്ടയുടെ മറ്റൊരു പ്രയോഗധാരയായ തായമ്പക അഭ്യസിച്ചത്?\nആകെമൊത്തം മൂന്നാളാണ് ആശാന്മാർ. ഒരേ പേരുള്ള പഠിപ്പിച്ചു തുടങ്ങിയത് അച്ഛൻ പെരുവനം അപ്പു മാരാർ. അരങ്ങേറ്റത്തിനായി മുഴുമിപ്പിച്ചത് ബന്ധു കുമരപുരം അപ്പു മാരാർ. കഥകളിക്കൊട്ടിൽ ആശാൻ ശ്രീനാരായണപുരം അപ്പു മാരാർ.\nകഥകളിക്ക് എന്തേ തുടർന്ന് കൊട്ടിയില്ല?. "ഹേയ്... അതൊന്നും നമ്മുടെ മേഖലയല്ല. കളിക്ക് മുമ്പുള്ള കേളിക്കൊക്കെ അപൂർവ്വം കൊട്ടിയിട്ടുണ്ട്. ഇപ്പൊ, അപ്പു മാരാരാശന്റെ ഷഷ്ടിപൂർത്തിക്ക്. അന്നും കേളികൊട്ടി. കളരിയഭ്യാസത്തിനുള്ള സാദ്ധ്യത ഞങ്ങളുടെ അടുത്ത പ്രദേശത്ത് ഇല്ലായിരുന്നു. അങ്ങനെ വരുമ്പോൾ, കഥകളിക്കൊട്ടുകാരനാവാൻ ബുദ്ധിമുട്ടുണ്ട്. "\nഇതുപോലെ ഒറ്റപ്പെട്ടതെന്നു പറയാവുന്ന വേറൊരു കൂട്ടിമുട്ട് നടന്നിട്ടുള്ളത് നാടകരംഗത്താണ്. "ചെറുപ്പത്തിൽ ഇടയ്ക്ക് അഭിനയിച്ചിരുന്നു. ചെറിയ വേദികളിൽ. കാലടി ഗോപിയുടെയും എ.ആർ ഗണേഷിന്റെയുമൊക്കെ ചില നാടകങ്ങളിൽ. പെരുവനം ഓണാഘോഷത്തിന് ഒരുകുറി വാൽമീകിയുടെ വേഷമിട്ടിട്ടുണ്ട്.\n"ഞങ്ങടെ സി.എൻ.എൻ സ്കൂളിന്റെ വാർഷകത്തിനൊക്കെ ഉണ്ടായിട്ടുണ്ട്. 1981ൽ." പിന്നെ, 'ആരോടും പറയണ്ടാ' എന്ന ഛായയിൽ കണ്ണിറുക്കി: "സ്ത്രീവേഷാർന്നു... അധികോം. മോഹിനി, കാഞ്ചന സീത. സ്റ്റിൽ റോൾ ആണ്; വെറുതെ നിന്നാ മതി."\nഏതായാലും കഴിഞ്ഞ നാലരപ്പതിറ്റാണ്ടായി കുട്ടൻ മാരാർ പെരുവനത്ത് നിറസാന്നിദ്ധ്യമാണ്. മീനമാസത്തിലെ വിശേഷനാൾ പന്തങ്ങളുടെ വെളിച്ചത്തിൽ എഴാന നിരക്കുന്ന നടവഴിയിൽ നടക്കുന്ന നാല് എഴുന്നള്ളിപ്പിനും മേളനേതൃത്വം കൊടുക്കാൻ സാധിച്ചിട്ടുണ്ട്. ആറാട്ടുപുഴ ശാസ്താവിന്റെ പാണ്ടിക്ക് പുറമേ, ചാത്തക്കുടം, ഊരകം, ചേർപ്പ് എന്നീ കൂട്ടരുടെ പഞ്ചാരി. പെരുവനം പൂരം തുടങ്ങിയിട്ട് ഇക്കൊല്ലം (2013) മൊത്തം 1431 വർഷമായി എന്നാണ് കണക്ക്. രേഖപ്പെടുത്തിയിട്ടുള്ള ചരിത്രത്തിൽ ഇങ്ങനെയൊരു യോഗം ആകെ സാധിച്ചിട്ടുള്ളത് കുട്ടനു മുമ്പ് അച്ഛൻ അപ്പു മാരാർക്ക് മാത്രം. ഉഗ്രപ്രതാപി നാരായണ മാരാർക്കോ അദ്ദേഹത്തിന്റെ അമ്മാവൻ രാമ മാരാർക്കൊ; എന്തിന് , അദ്ദേഹത്തിന്റെയും അമ്മാവൻ പെരുവനം (വലിയ) ശങ്കുണ്ണി മാരാർക്കോ പോലും ഒത്തുകിട്ടിയിട്ടില്ല.\nതൃപ്പൂണിത്തുറയുടെ ഏറ്റവും കനപ്പെട്ട മേളപാരമ്പര്യത്തിന്റെ പുതിയകാലത്തെ നടുക്കണ്ണി പട്ടണത്തിലെ പൂർണത്രയീശ ക്ഷേത്രോൽസവത്തിന് ആദ്യമായി എത്തുന്നത് തായമ്പകക്കാരനായാണ്. 1975ലായിരുന്നു അത്.\nരസം വേറെയുമുണ്ട്. കൊച്ചിക്ക് ലേശംമാത്രം തെക്കുള്ള ആ സാംസ്കാരികസ്ഥലിയിലേക്ക് കുട്ടൻ മാരാരുടെ കന്നിയാത്ര കൂടിയായിരുന്നു ആ വർഷം.\n1975ലാണ് തൃപ്പൂണിത്തുറയിൽ ആദ്യം കൊട്ടിയതെന്നത് ശരി; പക്ഷെ കുട്ടൻ മാരാർ പൂർണത്രയീശക്ഷേത്രം നടാടെ ദർശിക്കുന്നത് അതിന് ഒരു വർഷം മുമ്പാണ്. മലക്ക് പോവുന്ന വഴിക്കായിരുന്നു അത്. പൂർണത്രയീശൻറെ ഉത്സവക്കാലത്തായിരുന്നില്ല, പക്ഷെ ഇരുമുടിക്കെട്ടിനൊപ്പം ചെണ്ടകളും കരുതിയിരുന്നു യാത്രാസംഘം.\nനിറയൌവനത്തിൽ വൃശ്ചികോത്സവത്തിനു കൊല്ലാകൊല്ലം കൊട്ടിക്കയറിയ പെരുവനം കുട്ടൻ മാരാർക്ക് തൃപ്പൂണിത്തുറയിൽ പ്രത്യേകം താല്പര്യക്കാർ നിറയെയുണ്ടായിരുന്നു. സുമുഖനും പ്രസന്നനുമായ മുൻനിരക്കാരനെ കാണാൻ ചെറുപ്പക്കാരികളുമുണ്ടായിരുന്നു ധാരാളമായി.\n"ഞാനായിട്ട് ആർക്കും ലൗ ലെറ്റർ കൊടുത്തിട്ടില്ല; എനിക്കാരും തന്നിട്ടുമില്ല."\nഇത്രയും പറഞ്ഞ ശേഷം, ചെറിയൊരു തിരുത്തുപോലെ മുഖത്ത് പുഞ്ചിരി. "ങ്ഹാ... എന്ന് മുഴുവൻ പറയാൻ പറ്റില്ലാ ട്ടോ..."\n1985ൽ ആവണം അത്. ആ വർഷം ഏപ്രിൽ ഒന്നിന് കുട്ടൻ മാരാർക്കൊരു വിഡ്ഢിദിന കാർഡ് കിട്ടി. അയച്ചിട്ടുള്ളത്: 'ഫാൻസ്, പഴുവിൽ'.\nതന്നെ ഇഷ്ടപ്പെടുന്നവർ ആവശ്യത്തിനുണ്ടെങ്കിലും, പഴുവിൽ അങ്ങനെയൊരു ആരാധനാസംഘം ഉള്ളതായി കുട്ടൻ മാരാർക്ക് പുതിയ അറിവായിരുന്നു. "ഏയ്, ഇതാരോ പറ്റിക്കാൻ അയച്ചതാണ്. എന്നാലും അറിയണമല്ലോ ഇതിന്റെ പിന്നിൽ ആരെന്ന്."\nഅനുജൻ രാജനോട് കാര്യം പറഞ്ഞു. "ഹേയ്, അതിന്മേൽ തൂങ്ങാൻ നില്ക്കണ്ട. ആലോചിക്കാൻ വേറെന്തെല്ലാം ഉണ്ട്?" എന്ന മട്ടിലൊരു പ്രതികരണമാണ് കിട്ടിയത്.\nഎങ്കിലും വിട്ടില്ല. അന്വേഷണം തുടങ്ങി. കാർഡിലെ പോസ്റ്റൽ സീലും കൈയക്ഷരവും വച്ച് തിരഞ്ഞുപിടിക്കാൻ ഒരുമ്പെട്ടു. പഴുവിൽ പ്രദേശത്ത് "സംശയമുള്ളവരെ" മനസ്സിന്റെ മടിത്തട്ടിൽ പരത്തിവീശി അരിച്ചുപെറുക്കി. ചില ഊഹങ്ങൾ നാമ്പെടുത്തു. ഒരു വീടിനെ പ്രത്യേകിച്ചും മാർക്ക് ചെയ്തു. പക്ഷെ ഉറവിടം കണ്ടുപിടിക്കാനുള്ള പരിശ്രമം മുഴുവൻ ആ റൌണ്ടിൽ വിജയിച്ചില്ല.\n"ആളെ പിന്നെ കിട്ടി.... തൊണ്ടിസഹിതം എന്നപോലെ പിടിച്ചു..... നമ്മുടെ കക്ഷി തന്നെയായിരുന്നു...." ഭാര്യയെ ഉദ്ദേശിച്ചാണ് മൊഴി. പഴുവിൽ പാലാഴി വീട്ടിലെ ഗീതാ പി നമ്പ്യാർ. ആ കുട്ടിയും സഖിമാരും ചേർന്ന് ഒപ്പിച്ച വേലയാണ്.\n1986ലായിരുന്നു കല്യാണം. ഫെബ്രുവരി ഒൻപതിന് തൃപ്രയാർ ശ്രീരാമ ക്ഷേത്രത്തിൽ മിന്നുകെട്ടി.\nഒരർത്ഥത്തിൽ, ആ കടലാസു ചീളുതന്നെയായിരുന്നു പിന്നീടൊരു കല്യാണക്കുറിയായി പരിണമിക്കുന്നതും. ആരാധിക വീട്ടിൽ കയറിവരുന്നതിന്റെ മുന്നൊരുക്കമായാണ് വീട്ടിൽ ആദ്യത്തെ ഫാൻ തിരിയുന്നതും.\nകല്യാണത്തിന് പിറ്റത്തെ വർഷം ദമ്പതിമാർക്ക് കുട്ടി പിറന്നു. അവരവൾക്ക് കവിത എന്ന് പേരിട്ടു. സ്കൂളിൽ ചേർത്തപ്പോൾ കവിതാ പി. മാരാർ.\nവാവയുടെ ഒന്നാം പിറന്നാൾ കഴിഞ്ഞ് വലിയ താമസമില്ലാതെ, 1988 ഒടുവിൽ, കുട്ടൻ മാരാർക്ക് സ്ഥലംമാറ്റമായി. ഇടുക്കി ജില്ലയിൽ മൂന്നാറിലേക്ക്.\nമൂന്നാറിൽ ഒരു തമിഴൻ പയ്യനെ ചെണ്ട പഠിപ്പിക്കുകയുണ്ടായിട്ടുണ്ട്. ബാബു എന്നു് വിളിച്ചിരുന്നു; മുഴുവൻ പേര് ഓർക്കുന്നില്ല. ഒപ്പം ജോലി ചെയ്തിരുന്ന ഒരു മൂർത്തി മാഷ്ടെ മകൻ. "ആരെയെങ്കിലും സ്വന്തം വാദ്യം പരിശീലിപ്പിക്കുക എന്നത് എനിക്കും ടൈംപാസ്!" തൊടുപുഴയിൽ അക്കൊല്ലം നടന്ന ജില്ലാ കലോത്സവത്തിൽ അവൻ തായമ്പകയിനത്തിൽ മത്സരിച്ചു. സ്കൂളിൽ ഉള്ളവർക്ക് അത് വലിയ കാര്യമായി. വേദിയിൽ ജഡ്ജസ് അടക്കം വേറെ പലർക്കും. തേയിലത്തോട്ടങ്ങളുടെ നാടായ മൂന്നാറിൽനിന്ന് ചെണ്ടക്ക് മത്സരാർഥി!\nവീട്ടിൽ കവിതക്ക് അഞ്ചു വയസ്സായപ്പോഴേക്കും, സ്കൂളിൽ പോയിത്തുടങ്ങിയപ്പോഴേക്കും, അച്ഛൻ തിരിച്ചെത്തി. പിന്നെ, ഒൻപതു വർഷം കഴിഞ്ഞ്, കുട്ടൻ മാരാർ വീണ്ടും അച്ഛനായി. 2001ൽ. ഇക്കുറി ഉണ്ണി. കാർത്തിക് പി. മാരാർ.\nഭാര്യയുമായി കുട്ടികളുമായി കുട്ടൻ മാരാർ കേരളത്തിന് വളരെയകലെ ഒരു നഗരത്തിലേക്ക് വിവാഹത്തിന് കാൽനൂറ്റാണ്ടിന് ശേഷം പോയത് ദൽഹിക്കാണ് — 2011ലെ പത്മശ്രീ പുരസ്‌കാരം വാങ്ങാൻ.\nആ വർഷമാദ്യം, റിപ്പബ്ലിക് ദിനത്തിന്റെ തലേ ദിവസം, കുട്ടൻ മാരാർ ചേർപ്പ് സി.എൻ.എൻ സ്കൂളിൽ ഒന്നു പോയി. ജൂനിയർ സൂപ്രണ്ടായി 2008ൽ വിരമിച്ച് കൊല്ലം മൂന്നാവാറായിരുന്നു. പഴയ സഹപ്രവർത്തകരിൽ ചിലർ പിരിഞ്ഞുപോരുന്നതിന്റെ മുന്നോടിയായി അവർക്കുള്ള സ്വീകരണമായിരുന്നു. ഉച്ചയൂണ് കഴിഞ്ഞ് വീട്ടിലെത്തി മണി രണ്ടായിക്കാണും. ഫോണ് ശബ്ദിക്കുന്നു.\nരാഷ്ട്രതലസ്ഥാനത്തുനിന്നായിരുന്നു. "ഇത്തവണത്തെ പത്മാ പുരസ്കാരങ്ങൾ തീരുമാനമായിരിക്കുന്നു. താങ്ങൾക്ക് 'ശ്രീ' പദവി. സ്വീകരിക്കുവാൻ തയ്യാറല്ലേ?" എന്നൊരു ഔദ്യോഗിക കാൾ. നാലു നിമിഷമെടുത്തു മൊത്തം സംഗതിയൊന്ന് തിരിഞ്ഞുകിട്ടാൻ. പിന്നെ ശങ്കിച്ചില്ല. "അതെ, തയ്യാർ," എന്ന് മറുപടി. "കണ്‍ഗ്രാജുലേഷൻസ്!" പതിവുപോലെ, ശബ്ദലേഖനം ചെയ്ത സംഭാഷണശകലത്തിന് വിടയായി മറ്റേയറ്റത്തുനിന്ന്, മറുമൊഴി.\nകുട്ടൻ മാരാർ തൃപ്പൂണിത്തുറ നടാടെ മേളം കൊട്ടിയ 1976ലും പിന്നീടുള്ള കുറെ വർഷവും ഊട്ടുപുരയിൽ മാരാന്മാർക്ക് വിളമ്പുന്ന ഭക്ഷണമായിരുന്നു പതിവ്. "ഇടയ്ക്ക് വല്ലതും കഴിക്കുകയോ കുടിക്കുകയോ ചെയ്യാമെന്ന് തോന്നിയാൽ അമ്പലത്തിന് പുറത്ത് ചെറിയ ചായക്കടയിൽ പോവും. കഴിഞ്ഞ പത്തുപതിനെട്ട് കൊല്ലമായി സേവാസംഘം പ്രാതലും തന്നു തുടങ്ങിയിരിക്കുന്നു."\nകുളി അമ്പലക്കുളത്തിൽ. കിടപ്പും ഊട്ടുപുരയിൽ. "അവിടെ പായ കിട്ടും. പിന്നെ നമ്മുടെ ചെണ്ട പൊതിഞ്ഞു കൊണ്ടുവന്നിട്ടുള്ള ചാക്കില്ലേ.... അത് അഴിച്ച് അതിന്മേൽ വെടിപ്പായി നിവർത്തും. അതിനുമേലെ വെള്ളത്തോർത്ത് വിരിക്കും. ഉറക്കം കുശാൽ."\nനന്നേ തുടക്കത്തിലെ കാര്യം പറഞ്ഞാൽ മൂത്തവർ പറഞ്ഞുകേട്ടതേ അറിയൂ. "പഴയ തലമുറയിലെ ഇലത്താളക്കാരൻ തറയിൽ ശങ്കരൻനായരൊക്കെ പറഞ്ഞുകേട്ടിട്ടുണ്ട്. പണ്ട്, അച്ഛന്റെയൊക്കെ ചെറുപ്പകാലത്ത് തൃപ്പൂണിത്തുറ ഉത്സവത്തിന് മേളക്കാർക്ക് ഊട്ടുപുരയിൽ ഊണില്ല. അരി കിട്ടും. അത് രണ്ടുംമൂന്നാളായി പരിസരത്തെ ചില വീടുകളിൽ കൊണ്ടുപോയി കൊടുക്കണം. മേളം കഴിഞ്ഞ് അവിടേക്ക് നടന്നു ചെന്നാൽ ചെറിയൊരു ഊണ് ശരിയാക്കി വച്ചിട്ടുണ്ടാവും." അതല്ലാതെ ഇന്നത്തെപ്പോലെ ഒന്നിച്ചിരുന്നുള്ള ഊണിനു സൌകര്യമില്ല. രാവിലെ പ്രാഥമിക കൃത്യങ്ങൾക്ക് പറമ്പിൽ മറയന്വേഷിക്കണം. കുളിക്കാൻ, പിന്നെ, കുളമുണ്ട്.\nഇന്നിപ്പോൾ താമസം അമ്പലത്തിനടുത്തുള്ള കളിക്കോട്ടാ പാലസിന്റെ വൃത്തിയിലും വിശാലതയിലും. അത്യാവശ്യം സൌകര്യമായിത്തന്നെ കിടന്നുറങ്ങാം. തലയിണ; തട്ടിൽ ഫാൻ. രാവിലെ സ്വാദിഷ്ടമായ പലഹാരം. ഉച്ചക്ക് സദ്യ. രാത്രി അത്താഴം. "ശങ്കരൻ നായർ 'ഇപ്പോഴൊക്കെ സ്വർഗ്ഗല്ലെടോ' എന്ന് ചോദിക്കാറുണ്ട്. പാവം, അവരുടെയൊക്കെ ചെറുപ്പത്തിൽ, സേവാസംഘം വരുന്നതിനൊക്കെ വളരെ മുമ്പ്, രണ്ടുനേരം ഏതെങ്കിലും വിധേന അന്നം കിട്ടിയാൽത്തന്നെ വിശേഷമായി.\nപെരുവനം അപ്പു മാരാർക്ക് ശേഷം മകൻ കുട്ടൻ മാരാരാരാണല്ലോ കുടുംബത്തിന്റെ പൂർണത്രയീശോത്സവത്തിന്റെ അടുത്ത കണ്ണിയാവുന്നത്. കാർത്തിക് പി. മാരാരുടെ കാര്യം? വൈകാതെ തൃപ്പൂണിത്തുറയിലും പതീക്ഷിക്കാമോ? "ഉണ്ടായിക്കൂടാ എന്ന് പറയില്ല. പിന്നെ, പെരുവനം പരമ്പര എങ്ങനെ തൃപ്പൂണിത്തുറ തുടരുന്നു എന്നതാണല്ലോ മുഖ്യം. അക്കാര്യത്തിൽ ഇപ്പോൾത്തന്നെ സന്തോഷിക്കാൻ വകയുണ്ട്, ഇല്ലേ? പെരുവനം സതീശൻ മാരാർ, ശങ്കരനാരായണൻ മാരാർ, പ്രകാശൻ മാരാർ. വാസന കൊണ്ടും അനുഭവജ്ഞാനം കൊണ്ടും സമ്പന്നരാണ് അവരൊക്കെ. സ്വയം അദ്ധ്വാനിച്ചുയർന്നവർ.\nപെരുവനത്തെ നടവഴിയിൽ ഇനിയും ഇളംകാറ്റു വീശും. പൂർണത്രയീശന്റെ കൊടിക്കൂറ ആ നാദയിമ്പം വീണ്ടും വീണ്ടും ഏറ്റുവാങ്ങും.\nപതിവുപോലെ മേളാവേശത്തിൽ ജനാവലി പിന്നെയും ദേശകാലങ്ങൾ മറക്കും.\nഎന്നത്തേയുംകണക്ക് അത് കുട്ടൻ മാരാരുടെകൂടി സന്തോഷമായിരിക്കും.\n<< നാലാം കാലം:തലപ്പിള്ളിത്താഴ്വരകൾ\nആറാം കാലം:വൃശ്ചികോത്സവത്തിലെ ഉച്ചയുറക്കം>>


40 Indians Including 17 Malayalees Die In US Due To Coronavirus | കൊറോണ ബാധിച്ച് അമേരിക്കയില് മരിച്ചത് 17 മലയാളികളടക്കം 40 ഇന്ത്യക്കാര്, 1500 പേര്‍ക്ക് പോസിറ്റീവ് - Malayalam Oneindia\nPublished: April 11 2020, 15:18 [IST]\nന്യൂയോര്‍ക്ക്: കൊറോണ വൈറസിനെ പിടിച്ചുകെട്ടാനാവാതെ പകച്ചുനില്‍ക്കുകയാണ് അമേരിക്ക. രാജ്യത്തെ കഴിഞ്ഞ 24 മണുക്കൂറിനുള്ളില് 2000ല് അധികെം പേരാണ് മരിച്ചുവീണത്. രോഗത്തെ പ്രതിരോധിക്കാന് നിരവധി മാര്‍ഗങ്ങള് സ്വീകരിക്കുന്നുണ്ടെങ്കിലും ഒന്നിലും ഫലം കാണാന് അമേരിക്കയ്ക്ക് സാധിക്കുന്നില്ല.\nഇതുവരെ അഞ്ച് ലക്ഷം പേരാണ് അമേരിക്കയില് രോഗം ബാധിച്ച് ചികിത്സയില് കഴിയുന്നത്. മരണ സംഖ്യയാവട്ടെ 18000 കടന്നിരിക്കുകയാണ്. വളരെ പെട്ടെന്നാണ് അമേരിക്കയില് രോഗബാധിതരുടെ എണ്ണവും മരണസഖ്യയും ഉയര്‍ന്നത്. ഇതിനിടെ അമേരിക്കയില് 40ഓളം ഇന്ത്യക്കാരാണ് കൊറോണ ബാധിച്ച് മരിച്ച് വീണതെന്ന് റിപ്പോര്‍ട്ട്. ഏകദേശം 1500ഓളം ഇന്ത്യക്കാര്‍ക്കാണ് രോഗം സ്ഥിരീകരിച്ച ആശുപത്രികളില് കഴിയുന്നതെന്ന് എന്‍ഡിടിവി റിപ്പോര്‍ട്ട് ചെയ്യുന്നു. വിശദാംശങ്ങളിലേക്ക്.\nകൊറോണ ബാധിച്ച് അമേരിക്കയില് മരിച്ച 40ഓളം വരുന്ന ഇന്ത്യക്കാരില് 17 മലയാളികളാണെന്ന് റിപ്പോര്‍ട്ട്. ഗുജറാത്തില് നിന്ന് പത്ത് പേരും നാല് പേര് പഞ്ചാബില് നിന്നും രണ്ട് പേര് ആന്ധ്രാപ്രദേശില് നിന്നും ഒരാള് ഓറിസയില് നിന്നുമാണ് ഇതുവരെ മരിച്ചതെന്ന് എന്‍ഡിടിവി റിപ്പോര്‍ട്ട് ചെയ്യുന്നു. കൂടാതെ 15ഓളം വരുന്ന ഇന്ത്യന് വംശജരും അമേരിക്കയില് വൈറസ് ബാധയേറ്റ് മരിച്ചിട്ടുണ്ട്.\nമരിച്ച ഇന്ത്യക്കാരില് ഭൂരിഭാഗം പേരും 60 വയസിന് മുകളില് പ്രായമുള്ളവരാണ്. മരിച്ചവരില് ഒരാള് മാത്രമാണ് 21 വയസ് മാത്രം പ്രായമുള്ളത്. ന്യൂയോര്‍ക്കിലെ എല്‍മണ്ടില് ബിസ്‌നസ് നടത്തുന്ന തിരുവല്ല വളഞ്ഞവട്ടം വലിയ പറമ്പില് തൈക്കടവില് സജി എബ്രഹാമിന്റെ മകന് ഷോണ് എസ് എബ്രഹാമാണ് മരിച്ച 21 കാരനായ മലയാളി. ന്യൂയോര്‍ക്കില് മാത്രം നിരവധി മലയാളികളാണ് മരിച്ചത്.\nഏറ്റവും കൂടുതല് ഇന്ത്യക്കാര് മരണപ്പെട്ടത് ന്യൂയോര്‍ക്കില് വച്ചാണ്. 12ഓളം പേരാണ് ഇവിടെ നിന്ന് മരണപ്പെട്ടത്. അമേരിക്കയിലെ നിരവധി കമ്മ്യൂണിറ്റി നേതാക്കള്‍ക്ക് കൊറോണ സ്ഥിരീകരിച്ചതായും റിപ്പോര്‍ട്ടുണ്ട്. നിലവില് രോഗത്തിന്റെ ഒരു പ്രഭവകേന്ദ്രമായി മാറിയിരിക്കുകയാണ് ന്യൂയോര്‍ക്ക്. ഏറ്റവും കൂടുതല് ഇന്ത്യക്കാര് താമസിക്കുന്ന സ്ഥലാണ് ന്യൂയോര്‍ക്ക്.\nകൊറോണ ബാധിച്ച മരിച്ച എല്ലാ ഇന്ത്യക്കാരുടെയും മൃതദേഹങ്ങള് അമേരിക്കയില് തന്നെയാണ് സംസ്‌കരിച്ചത്. ലോകാരോഗ്യ സംഘടനയുടെ പ്രോട്ടോക്കോള് പാലിച്ചായിരിക്കും അടക്കം നിര്‍വഹിക്കുക. ഇതിനിടെ മൃതദേഹങ്ങള് സംസ്‌കരിക്കാന് ന്യൂയോര്‍ക്കില് കുഴിമാടങ്ങള് ഒരുങ്ങുന്നതായി റോയിറ്റേഴ്്‌സ് റിപ്പോര്‍ട്ട് ചെയ്തിരുന്നു. പ്രിയപ്പെട്ടവരുടെ മുഖമൊന്ന് കാണാന് പോലും ഇവര്‍ക്ക് സാധിക്കില്ല. ചൈനയിലെ വുഹാന് നഗരത്തില് ഇത്തരത്തിലൊരു കാഴ്ച്ച നേരത്തെയുണ്ടായിരുന്നു.\nഅതേസമയം, കഴിഞ്ഞ 24 മണിക്കൂറിനിടെ അമേരിക്ക ഏറ്റവും ഭീകരമായ മണിക്കൂറിലൂടെയാണ് കടന്നുപോയത്. 2018 മരണങ്ങളാണ് രാജ്യത്ത് ഒറ്റ ദിവസം റിപ്പോര്‍ട്ട് ചെയ്തിരിക്കുന്നത്. ഇതുവരെ രാജ്യത്ത് 18586 മരണങ്ങളാണ് റിപ്പോര്‍ട്ട് ചെയ്തിട്ടുള്ളത്. ലോകത്ത് ഏറ്റവും കൂടുതല് പേര്‍ക്ക് രോഗം സ്ഥിരീകരിച്ചത് അമേരിക്കയിലാണ്. രോഗ ബാധിതരുടെ എണ്ണം അഞ്ച് ലക്ഷത്തോട് അടുക്കുകയാണ്. 496535 പേര്‍ക്കാണ് രോഗം സ്ഥിരീകരിച്ചു.\nട്രംപിന് പണി,10 മരുന്നുകളെ വെട്ടി ചൈന | Oneindia Malayalam\ncoronavirus covid19 lock down america malayalees indians കൊറോണവൈറസ് അമേരിക്ക ഇന്ത്യ മലയാളികള് മരണം\n40 Indians Including 17 Malayalees Die In US Due To Coronavirus\nStory first published: Saturday, April 11, 2020, 15:18 [IST]


പൊലീസ‌് കമീഷണറേറ്റ‌്: തീരുമാനം സമവായത്തിലൂടെ മാത്രം‐ മുഖ്യമന്ത്രി | Kerala | Deshabhimani | Tuesday Jun 18, 2019\nപൊലീസ‌് കമീഷണറേറ്റ‌്: തീരുമാനം സമവായത്തിലൂടെ മാത്രം‐ മുഖ്യമന്ത്രി\nതിരുവനന്തപുരം > പൊലീസ‌് കമീഷണറേറ്റ‌് രൂപീകരിക്കാനുള്ള നടപടി സമവായത്തിലൂടെ മാത്രമേ നടപ്പാക്കൂവെന്ന‌് മുഖ്യമന്ത്രി പിണറായി വിജയൻ നിയമസഭയിൽ പറഞ്ഞു. ധൃതിപിടിച്ചുള്ള നടപടിയുണ്ടാകില്ല. യുഡിഎഫ‌് സർക്കാരാണ‌് കമീഷണറേറ്റ‌് രൂപീകരിക്കാൻ തീരുമാനിച്ചതും ഉത്തരവിറക്കിയതുമെന്നും പ്രതിപക്ഷത്തിന്റെ അടിയന്തര പ്രമേയ നോട്ടീസിന‌് മറുപടിയായി മുഖ്യമന്ത്രി പറഞ്ഞു. കലക്ടറുടെ മജിസ‌്റ്റീരിയൽ അധികാരത്തിന്റെ ഭാഗമടക്കം കമീഷണർക്ക‌് കൈമാറേണ്ടതുണ്ട‌്. ഇതടക്കമുള്ള കാര്യങ്ങളിൽ തീർപ്പുണ്ടാക്കാനാണ‌് സമവായചർച്ച നടത്തുക.\nകൊച്ചി, തിരുവനന്തപുരം നഗരങ്ങളിൽ പൊലീസ‌് കമീഷണറേറ്റ‌് രൂപീകരിക്കാൻ കഴിഞ്ഞ യുഡിഎഫ‌് സർക്കാരാണ‌് നയപരമായ തീരുമാനമെടുത്തത‌്. 2012 നവംബർ 28ലെ മന്ത്രിസഭാ യോഗം വിഷയം പരിഗണിച്ചു. തുടർന്ന‌് ധന, നിയമ വകുപ്പുകളുടെ വിശദ പരിശോധനയും അഭിപ്രായവും ആവശ്യപ്പെട്ടു. 2013 ജനുവരി 23ന‌് മന്ത്രിസഭ അംഗീകരിച്ചു. തിരുവനന്തപുരം, കൊച്ചി നഗരങ്ങളിൽ മെട്രോ പൊളിറ്റൻ പൊലീസ‌് സമ്പ്രദായം ഏർപ്പെടുത്താൻ ജനുവരി 29ന‌് സർക്കാർ ഉത്തരവിറക്കി. വിശദ ചർച്ചകൾക്കും പരിശോധനകൾക്കും ശേഷമാണ‌് യുഡിഎഫ‌് മന്ത്രിസഭ തീരുമാനമെടുത്തതെന്ന‌് വ്യക്തം.\nഎൽഡിഎഫ‌് സർക്കാർ പുതുതായി ഒരു തീരുമാനവുമെടുത്തിട്ടില്ല. 1977ൽ നിയമിച്ച ദേശീയ പൊലീസ‌് കമീഷന്റെ പ്രധാന ശുപാർശകളിലൊന്നായിരുന്നു അഞ്ചുലക്ഷത്തിലധികം ജനസംഖ്യയുള്ള നഗരങ്ങളിലെ പൊലീസ‌് കമീഷണറേറ്റ‌് രൂപീകരണം. ജസ‌്റ്റിസ‌് കെ ടി തോമസ‌് ചെയർമാനായ കേര‌ള പൊലീസ‌് പെർഫോമൻസ‌് ആൻഡ‌് അക്കൗണ്ടബിലിറ്റി കമീഷൻ കോഴിക്കോട‌്, കൊച്ചി, തിരുവനന്തപുരം നഗരങ്ങളിൽ കമീഷണറേറ്റ‌് രൂപീകരിക്കാനും ഡിഐജിമാരെ കമീഷണർമാരാക്കാനും ശുപാർശചെയ‌്തു. നഗരവളർച്ചയുടെ പ്രശ‌്നങ്ങൾ പരിഗണിക്കുമ്പോഴാണ‌് കമീഷണറേറ്റ‌് രൂപീകരണത്തിന്റെ പ്രാധാന്യം ഉയരുന്നത‌്. ഇന്ത്യയിൽ 44 നഗരത്തിൽ നിലവിൽ കമീഷണറേറ്റ‌് പ്രവർത്തിക്കുന്നു. 4.63 ലക്ഷംമുതൽ 8.93 ലക്ഷംവരെ ജനസംഖ്യയുള്ള നഗരങ്ങളാണിവ. കോൺഗ്രസ‌് ഭരിക്കുന്നതും ഭരിച്ചിരുന്നതുമായ സംസ്ഥാനങ്ങളിലെ നഗരങ്ങളും ഉൾപ്പെടുന്നു. തിരുവനന്തപുരത്ത‌് 21 ലക്ഷവും കൊച്ചിയിൽ 18 ലക്ഷവുമാണ‌് നിലവിലുള്ള ജനസംഖ്യ.\nപൊലീസ‌് സേനയിൽ അച്ചടക്കരാഹിത്യമുണ്ടെന്ന പ്രചാരണം അവാസ‌്തവമാണെന്ന‌് മുഖ്യമന്ത്രി പറഞ്ഞു. ക്രമസമാധാനപാലനത്തിൽ മുൻപന്തിയിലാണ‌്. കുറ്റാന്വേഷണത്തിൽ ആധുനിക രീതികൾ സ്വായത്തമാക്കി, വിജയകരമായി പ്രയോഗിക്കുന്നു. പൊലീസ‌് ഉദ്യോഗസ്ഥരെ വ്യക്തിഹത്യ നടത്താൻ ചില ഭാഗങ്ങളിൽനിന്ന‌് ശ്രമങ്ങളുണ്ടാകുന്നതായും മുഖ്യമന്ത്രി പറഞ്ഞു. വി ടി ബലറാം നൽകിയ അടിയന്തര പ്രമേയ നോട്ടീസ‌് മുഖ്യമന്ത്രിയുടെ മറുപടിയെത്തുടർന്ന‌് സ‌്പീക്കർ തള്ളി. ഇതിൽ പ്രതിഷേധിച്ച‌് പ്രതിപക്ഷം ഇറങ്ങിപ്പോയി.


Its for Gandhiji, says nobel prize organisers | ഗാന്ധിയെ ഒഴിവാക്കിയതിന്റെ പ്രായശ്ചിത്തമെന്ന് നൊബേൽ സംഘാടകർ; ഇതുവരെ നൊബേൽ സമ്മാനം ലഭിച്ചത് അഞ്ച് ഇന്ത്യക്കാർക്ക് - MarunadanMalayalee.com\nOctober 11, 201407:50 AM IST Permalink\nഓസ്‌ലോ: മഹാത്മാഗാന്ധിക്ക് നൊബേൽ സമ്മാനം നൽകാത്തതിന് പ്രായശ്ചിത്തം ചെയ്യുകയായിരുന്നു കൈലാഷ് സത്യാർഥിക്ക് പുരസ്‌കാരം നൽകിയതിലൂടെയെന്ന് സംഘാടകർ. സമാധാന നൊബേലിന് അഞ്ചു തവണ ശുപാർശ ചെയ്യപ്പെട്ടിട്ടും മഹാത്മാഗാന്ധിക്ക് പുരസ്‌കാരം ലഭിച്ചിരുന്നില്ല.\nമഹാത്മാഗാന്ധിക്ക് സമാധാന സമ്മാനം കൊടുക്കാതിരുന്നതിന് ഒരു പരിധി വരെ പ്രായശ്ചിത്തം ചെയ്യാൻ കൈലാഷ് സത്യാർഥിക്ക് പുരസ്‌കാരം കൊടുത്തതിലൂടെ സാധിച്ചുവെന്ന് നൊബേൽ ഇൻസ്റ്റിറ്റ്യൂട്ട് ഡയറക്ടർ ഗോയർ ലുണ്ടെസ്റ്റാഡ് ആണ് പറഞ്ഞത്. ഒരു ഇംഗ്ലീഷ് ദിനപ്പത്രത്തിനു നൽകിയ അഭിമുഖത്തിലാണ് അദ്ദേഹം ഇക്കാര്യം വ്യക്തമാക്കിയത്.\nഅഞ്ചു വർഷമായി സത്യാർഥി നൊബേൽ സമ്മാനത്തിനുള്ള പരിഗണനപ്പട്ടികയിലുണ്ടെന്നും അദ്ദേഹം പറഞ്ഞു. ഗാന്ധിജിക്ക് സമ്മാനം നൽകാതിരുന്നത് നൊബേൽ ചരിത്രത്തിലെ ഏറ്റവും വലിയ ഒഴിവാക്കലാണെന്ന് ലുണ്ടെസ്റ്റാഡ് പറഞ്ഞു.\n1948ൽ ഗാന്ധിജി പുരസ്‌കാരത്തിന് തൊട്ടടുത്തെത്തിയതാണ്. ഗാന്ധിജിയുടെ അഹിംസാ സിദ്ധാന്തം പിന്തുടർന്ന മാർട്ടിൻ ലൂഥർ കിങ്, ദലൈ ലാമ, ഓങ് സാൻ സൂചി എന്നിവർക്കും ഇപ്പോൾ സത്യാർഥിക്കും സമാധാന സമ്മാനം നൽകാനായതിൽ സമിതിക്ക് വളരെ സന്തോഷമുണ്ടെന്ന് ലുണ്ടെസ്റ്റാഡ് പറഞ്ഞു.\nസത്യാർഥി ഗാന്ധിജിയുടെ പാത പിന്തുടർന്നുവെന്നും കുട്ടികളെ ചൂഷണംചെയ്ത് പണമുണ്ടാക്കുന്നതിനെതിരെ സമാധാനപരമായ നിരവധി പ്രതിഷേധങ്ങൾക്കും സമരങ്ങൾക്കും നേതൃത്വം നൽകിയെന്നും നൊബേൽ സമ്മാനസമിതി ചൂണ്ടിക്കാട്ടിയിട്ടുണ്ട്. ആധുനികകാലത്ത് ഗാന്ധിതത്വങ്ങൾ സജീവമായി നടപ്പിലാക്കുന്നവരെ ആദരിക്കുന്നതിലൂടെ ഗാന്ധിജിക്കു സമ്മാനം നൽകാതിരുന്ന പിശകു തിരുത്താനുള്ള ശ്രമമാണ് നൊബേൽ പുരസ്‌കാര സമിതിയുടേത്.\nനൊബേൽ സമ്മാനം ലഭിക്കുന്ന ആറാമത്തെ ഇന്ത്യക്കാരനാണ് കൈലാഷ് സത്യാർഥി. രവീന്ദ്രനാഥ ടാഗോറിലൂടെ സാഹിത്യത്തിനാണ് ഇന്ത്യയെ ആദ്യമായി പുരസ്‌കാരം തേടിയെത്തിയത്. 1913ലാണ് ടാഗോറിന് പുരസ്‌കാരം ലഭിച്ചത്.\n1930ൽ സി വി രാമൻ ഭൗതികശാസ്ത്രത്തിനും 1979ൽ മദർ തെരേസ സമാധാനത്തിനും 1998ൽ അമർത്യ സെൻ സാമ്പത്തിക ശാസ്ത്രത്തിനും നൊബേൽ പുരസ്‌കാരം സ്വന്തമാക്കി. 2007ൽ ഐപിസി എന്ന സംഘടനയുടെ ചെയർപേഴ്‌സൺ എന്ന നിലയിൽ രാജേന്ദ്ര പച്ചൗരി സമാധാന നൊബേലിന് അർഹനായി.\nനൊബേൽ പുരസ്‌കാരം നേടിയ ഇന്ത്യയുമായി ബന്ധമുള്ള ചിലർ ഇവരാണ്: 1902ൽ വൈദ്യശാസ്ത്ര നൊബേൽ സമ്മാനം നേടിയ റൊണാൾഡ് റോസ് ബ്രിട്ടിഷ് ഇന്ത്യക്കാരനായിരുന്നു. 1968ൽ വൈദ്യശാസ്ത്ര നൊബേൽ നേടിയ ഹർഗോവിന്ദ് ഖുരാന ഇന്ത്യയിൽ ജനിച്ച അമേരിക്കൻ പൗരനാണ്. 1983 ൽ ഭൗതികശാസ്ത്ര നൊബേൽ നേടിയ സുബ്രഹ്മണ്യൻ ചന്ദ്രശേഖർ ഇന്ത്യയിൽ ജനിച്ച അമേരിക്കൻ പൗരനാണ്. 2009ൽ രസതന്ത്ര നൊബേൽ നേടിയ വെങ്കട്ടരാമൻ രാമകൃഷ്ണൻ ഇന്ത്യയിൽ ജനിച്ച ബ്രിട്ടിഷ്/അമേരിക്കൻ പൗരനാണ്. 1989ൽ സമാധാന നൊബേൽ സമ്മാന ജേതാവ് ദലൈലാമ താമസിക്കുന്നത് ഇന്ത്യയിലാണ്. അബ്ദുസ്‌സലാം (1979 ഭൗതികശാസ്ത്രം, പാക്കിസ്ഥാൻ), മുഹമ്മദ് യൂനുസ് (2006 സമാധാനം, ബംഗ്ലാദേശ്) എന്നിവർ ജനിച്ചത് ബ്രിട്ടിഷ് ഇന്ത്യയിലാണ്. 2001ൽ സാഹിത്യ നൊബേൽ സമ്മാനം ലഭിച്ച വി എസ് നയ്‌പോൾ ഇന്ത്യൻ വംശജനായ ബ്രിട്ടിഷ് പൗരനാണ്.\n'ദൈവത്തിന്റെ സഹായത്തോടെ സുരക്ഷിതമായി ജയിൽ നിന്ന് രക്ഷപ്പെടാൻ സാധിച്ചു': മലാല യൂസഫ് സായിയെ വെടിവച്ച താലിബാൻ ഭീകരൻ ജയിൽ ചാടി; രക്ഷപെട്ടത് പാക്കിസ്ഥാനിലെ ജയിലിൽ നിന്ന്\nസമാധാനം പുനഃസ്ഥാപിക്കാൻ എല്ലാവരും ഒന്നിച്ചുനിൽക്കണം: അക്രമങ്ങൾ നടത്തുന്നവരെ ഇരുമ്പ് മുഷ്ടി ഉപയോഗിച്ച് അടിച്ചമർത്തണം; രഹസ്യാന്വേഷണ വിഭാഗത്തിന്റെ വീഴ്ചയാണ് പ്രശ്നങ്ങൾക്ക് കാരണം; രാജ്യത്ത് സമാധാനം നിലനിർത്താൻ എന്ത് പങ്ക് വഹിക്കാനും താൻ തയ്യാറാണെന്ന് രജനീകാന്ത്\nവിധിക്ക് കടലാസിന്റെ വില പോലുമില്ലെന്ന് പ്രഖ്യാപിച്ചാൽ നാട്ടിൽ അരക്ഷിതാവസ്ഥയുണ്ടാകും; അക്രമം കൊണ്ട് പരമോന്നത നീതിപീഠത്തിന്റെ വിധി മറികടക്കാൻ കഴിയില്ല; മൃതദേഹം സെമിത്തേരിയിൽ അടക്കുന്നതിനു സഭയ്ക്ക് തടസ്സമില്ല; ആയിരങ്ങൾ അണിനിരന്ന വിശ്വാസ പ്രഖ്യാപന റാലിയിൽ നിലാപാട് വ്യക്തമാക്കി കാതോലിക്ക ബാവ


കേന്ദ്ര ആഭ്യന്തര മന്ത്രി അമിത് ഷായെ ബിജെപി സംസ്ഥാന പ്രസിഡന്റ് കെ സുരേന്ദ്രൻ വിമർശിക്കുന്നുവെന്ന രീതിയിൽ പ്രചരിപ്പിക്കുന്ന പോസ്റ്റ് എഡിറ്റ് ചെയ്തത് - Newschecker\nHomeFact Checkകേന്ദ്ര ആഭ്യന്തര മന്ത്രി അമിത് ഷായെ ബിജെപി സംസ്ഥാന പ്രസിഡന്റ് കെ സുരേന്ദ്രൻ വിമർശിക്കുന്നുവെന്ന...\nകേന്ദ്ര ആഭ്യന്തര മന്ത്രി അമിത് ഷാ നഗ്ന സന്യാസിമാരുടെ മുന്നിൽ കൈകൂപ്പി ഇരിക്കുന്ന ചിത്രത്തോടൊപ്പം ബിജെപി സംസ്ഥാന പ്രസിഡന്റ് കെ സുരേന്ദ്രന്റെ ഒരു ഫേസ്ബുക്ക് പോസ്റ്റിന്റെ സ്ക്രീൻഷോട്ട് വൈറലാവുന്നുണ്ട്.\n“ഇത്രയും നികൃഷ്ടമായ അനാചാരങ്ങൾ ഇന്നും ഒരു പരിഷ്കൃതസമൂഹത്തിൽ അരങ്ങേറുമ്പോഴും എന്തുകൊണ്ട് നമ്മുടെ പുരോഗമനവാദികൾ അനങ്ങുന്നില്ല. പണ്ടൊക്കെ യുക്തിവാദികൾ എന്നൊരു കൂട്ടരെയെങ്കിലും അവിടെയും ഇവിടെയും കാണാമായിരുന്നു. കവർസ്റ്റോറിക്കാരും പറയാതെ വയ്യാത്തവരും വായ തുറക്കാത്തതെന്തുകൊണ്ട്,” എന്നാണ് പോസ്റ്റിലെ വാചകം.\nസുരേന്ദ്രൻ ബിജെപിയുടെ തന്നെ കേന്ദ്ര നേതാവായ ആഭ്യന്തര മന്ത്രി അമിത് ഷായെ വിമർശിക്കുന്നുവെന്ന തരത്തിലാണ് പോസ്റ്റ്.\nഞങ്ങൾ പരിശോധിച്ചപ്പോൾ Sunil Arappatt എന്ന ഫേസ്ബുക്ക് പ്രൊഫൈലിൽ നിന്നുള്ള പോസ്റ്റിനു 87 ഷെയറുകൾ കണ്ടു.\nScreen shot of Sunil Arappatt’s post\nSunil Arappatt’s post\nSasikala Puthuvelil എന്ന ഐഡിയിൽ നിന്നുള്ള പോസ്റ്റിനു 14 ഷെയറുകൾ ഞങ്ങൾ കണ്ടു.\nScreenshot of Sasikala Puthuvelil‘s post\nSasikala Puthuvelil‘s post\nManoj Manickan എന്ന ഐഡി പങ്കിട്ട പോസ്റ്റിനു ഞങ്ങൾ പരിശോധിക്കുമ്പോൾ 68 ഷെയറുകളാണ് കണ്ടത്.\nScreenshot of Manoj Manickan’s post\nManoj Manickan’s post\nRavi Jiyon എന്ന ഐഡി പങ്കിട്ട പോസ്റ്റിനു ഞങ്ങൾ പരിശോധിക്കുമ്പോൾ 34 ഷെയറുകൾ ഉണ്ടായിരുന്നു.\nScreenshot of Ravi Jiyon’s post\nഞങ്ങൾ പോസ്റ്റിൽ പ്രചരിക്കുന്ന വാക്കുകൾ ഉപയോഗിച്ച് കെ സുരേന്ദ്രന്റെ ഫേസ്ബുക്ക് പേജ് സെർച്ച് ചെയ്തു. അപ്പോൾ പ്രചാരത്തിലുള്ള സ്ക്രീൻഷോട്ടിൽ കാണുന്ന അതേ വാക്കുകൾ ഉപയോഗിക്കുന്ന മറ്റൊരു പോസ്റ്റ് കണ്ടു. എന്നാൽ ഈ പോസ്റ്റിനോപ്പം ആഭ്യന്തര മന്ത്രി അമിത് ഷാ നഗ്ന സന്യാസിമാരുടെ മുന്നിൽ കൈകൂപ്പി ഇരിക്കുന്ന പടമല്ല കൊടുത്തിരിക്കുന്നത്.\nഇസ്ലാം മത പുരോഹിതൻ മന്ത്രം ചൊല്ലി ഭക്ഷണത്തിൽ ആചാരപ്രകാരം ഓതുന്ന വീഡിയോയാണ് സുരേന്ദ്രൻ പോസ്റ്റിൽ ഉപയോഗിച്ചിരിക്കുന്നത്. ഈ ആചാരത്തെയാണ് സുരേന്ദ്രൻ പോസ്റ്റിൽ വിമർശിക്കുന്നത്.\nScreenshot of K Surendran’s Post\nതുടർന്ന് സുരേന്ദ്രന്റെ പേരിൽ പ്രചരിക്കുന്ന സ്ക്രീൻ ഷോട്ടിലെ ഫോട്ടോ ഞങ്ങൾ റിവേഴ്‌സ് ഇമേജ് സേർച്ച് ചെയ്തു.\nഅപ്പോൾ ജബൽപൂരിലെ ദയോദയ തീർത്ഥത്തിൽ ജൈന മതത്തിന്റെ ആചാര്യൻ വിദ്യാസാഗർ ജി മഹാരാജിനെ അമിത് ഷാ സന്ദർശിക്കുന്ന 2021 സെപ്തംബർ 18ലെ ഫോട്ടോ കിട്ടി. അമിത് ഷാ തന്നെ ട്വീറ്റ് ചെയ്തതാണ് ആ പടം.\nआज जबलपुर के दयोदय तीर्थ में आचार्य विद्यासागर जी महाराज के दर्शन कर आशीर्वाद लेने का सौभाग्य मिला। जनकल्याण के प्रति समर्पित आपका सादगीपूर्ण व तपस्वी जीवन हमें और तन्मयता से राष्ट्रसेवा के लिए प्रेरित करता है। pic.twitter.com/0WV0LbsaOr\nഈ ഫോട്ടോ സുരേന്ദ്രന്റെ പോസ്റ്റിലെ വരികളോടൊപ്പം എഡിറ്റ് ചെയ്തു ചേർത്താണ് ഇപ്പോഴത്തെ പ്രചാരണം നടക്കുന്നത്.\nകെ സുരേന്ദ്രന്റെ ഫേസ്ബുക്കിന്റെ സ്ക്രീൻഷോട്ട് എന്ന പേരിൽ ഉള്ള പ്രചാരണം വ്യാജമാണ് എന്ന് സുരേന്ദ്രന്റെ സെക്രട്ടറി വിപിനും ഞങ്ങളോട് പറഞ്ഞു.\nവായിക്കാം: ഓൺലൈൻ ആപ്പുകൾ വഴി ഫുഡ് ഓർഡർ ചെയ്യുന്നവർ ജാഗ്രതപാലിക്കുക എന്ന പേരിൽ പ്രചരിക്കുന്നത് അമേരിക്കയിൽ നിന്നുള്ള പഴയ വീഡിയോ ആണ്\nഇസ്ലാം മത പുരോഹിതൻ മന്ത്രം ചൊല്ലി ഭക്ഷണത്തിൽ ആചാരപ്രകാരം ഓതുന്ന വീഡിയോയുള്ള സുരേന്ദ്രന്റെ പോസ്റ്റ് എഡിറ്റ് ചെയ്ത് അമിത് ഷാ ജൈന മതത്തിന്റെ ആചാര്യൻ വിദ്യാസാഗർ ജി മഹാരാജിനെ സന്ദർശിച്ച ചിത്രം കുട്ടിച്ചേർത്തതാണ് പ്രചാരത്തിലുള്ള പോസ്റ്റ് ഉണ്ടാക്കിയിരിക്കുന്നത് എന്ന് ഞങ്ങളുടെ അന്വേഷണത്തിൽ കണ്ടെത്തി.\nTelephone Conversation with K Surendran’s Secretary\nPrevious articleWeekly Wrap: ഈ ആഴ്ച്ചയിൽ വൈറലായ അഞ്ചു മലയാളം പോസ്റ്റുകൾ\nNext articleദേഹത്ത് മർദ്ദനത്തിന്റെ പാടുള്ള സിഖുകാരന്റെ പടം കർഷക സമരത്തിലേതല്ല


ഓറിയണ് പേടകം വഹിച്ച് നാസയുടെ സൂപ്പര് ഗപ്പി വിമാനം, കാണാനെത്തിയത് ആയിരങ്ങള് | Nasa Supper Guppy Aircraft delivers Orion spacecraft at ohio\nവിചിത്രമായ രൂപവും വലിപ്പവുമുള്ള നാസയുടെ വിമാനമാണ് സൂപ്പര് ഗപ്പി. വലിയ ഭാരമുള്ള ചരക്കുകള് വഹിക്കാന് ശേഷിയുണ്ട് ഇതിന്.\nImage Credit: NASA/ Jef Janis\nചൊവ്വയിലേക്കുള്ള നാസയുടെ ആര്‍ത്തെമിസ്-1 പദ്ധതിയ്ക്ക് വേണ്ടിയുള്ള ഓറിയണ് ബഹിരാകാശ പേടകം നാസയുടെ സൂപ്പര് ഗപ്പി വിമാനത്തില് ഓഹിയോവിലെത്തി. മാന്‍സ്ഫീല്‍ഡ് ലാം വിമാനത്താവളത്തിലാണ് പേടകം എത്തിച്ചത്. സൂപ്പര് ഗപ്പി വിമാനം പറന്നിറങ്ങുന്നത് കാണാന് 1500-ഓളം പേരാണ് കാത്തിരുന്നത്.\nവിചിത്രമായ രൂപവും വലിപ്പവുമുള്ള നാസയുടെ വിമാനമാണ് സൂപ്പര് ഗപ്പി. വലിയ ഭാരമുള്ള ചരക്കുകള് വഹിക്കാന് ശേഷിയുണ്ട് ഇതിന്. രൂപത്തില് സാധാരണ ചരക്കുവിമാനങ്ങളെ പോലയല്ല ഇത്. ഉള്ളില് ധാരാളം സ്ഥലമുണ്ടാവും. ബഹിരാകാശ പേടകം പോലെ പ്രത്യേക രൂപകല്‍പനയിലുള്ള ഭാരമേറിയ വസ്തുക്കള് വഹിക്കുന്നതിനാണ് ഇത് ഉപയോഗിക്കുന്നത്.\nImage Credit: NASA/ Bridget Caswell\nസൂപ്പര് ഗപ്പി വിമാനത്തിന്റെ കോക്ക്പിറ്റ് ഉള്‍പ്പെടുന്ന മുന്‍ഭാഗം തുറന്നാണ് ഓറിയണ് പേടകം പുറത്തെടുത്തത്. ശേഷം വലിയ ചരക്ക് വാഹനത്തില് നാസയുടെ പ്ലം ബ്രൂക്ക് സ്റ്റേഷനിലേക്ക് പരിശോധനയ്ക്കായി കൊണ്ടുപോയി. ലോകത്തെ ഏറ്റവും വലിയ വാക്വം ചേമ്പറിനുള്ളില് ഓറിയണ് പേടക നിര്‍മാണത്തിന്റെ രണ്ട് ഘട്ടങ്ങള് പൂര്‍ത്തിയായി.\n60 ദിവസം നീളുന്ന തെര്‍മല് ടെസ്റ്റ് ഉള്‍പ്പെടുന്ന ആദ്യഘട്ടവും 14 ദിവസം നീളുന്ന ഇലക്ട്രോമാഗ്നറ്റിക് ഇന്റര്‍ഫെറന്‍സ്, കോംപാറ്റബിലിറിറി ടെസ്റ്റുമാണ് ഇതില് ഉള്‍പ്പെടുന്നത്. ചൊവ്വാ ഗ്രഹത്തെ കുറിച്ച് വിശദമായ പഠനത്തിനുള്ള ബൃഹദ്പദ്ധതിയാണ് ആര്‍ത്തെമിസ്-1. മനുഷ്യനെ ചൊവ്വയിലെത്തിക്കുന്നതുള്‍പ്പടെയുള്ള ലക്ഷ്യങ്ങള് ഈ പദ്ധതിയ്ക്കുണ്ട്. 2024-ഓടെ ഇത് യാഥാര്‍ഥ്യമാക്കാനാണ് നാസയുടെ പദ്ധതി.\nContent Highlights: Nasa Supper Guppy Aircraft delivers Orion spacecraft at ohio


പണത്തിനായി യുവാവിനെ തട്ടികൊണ്ടുപോയി; ഒടുവിൽ പൊലീസെത്തി മോചിപ്പിച്ചു | kidnapped young man saved by police at kochi\nപണത്തിനായി യുവാവിനെ തട്ടികൊണ്ടുപോയി; ഒടുവിൽ പൊലീസെത്തി മോചിപ്പിച്ചു\nഅജ്ഞാതനായ ഒരാൾ ഫോണിൽ വിളിച്ച് 12,000 രൂപ തന്നില്ലെങ്കിൽ അനുജനെ കൊലപ്പെടുത്തുമെന്ന് ഭീഷണിപ്പെടുത്തിയതായും പൊലീസിനെ അറിയിച്ചു. തുടർന്ന് സൈബർ സെല്ലിന്റെ സഹായത്തോടെ പൊലീസ് നടത്തിയ പരിശോധനയിലാണ് യുവാവിനെ കണ്ടെത്തുന്നത്.\nKochi, First Published May 20, 2020, 1:50 PM IST\nകൊച്ചി: പെരുമ്പാവൂരിൽ പണമിടപാട് സംഘം തട്ടിക്കൊണ്ടുപോയി തടങ്കലിൽ പാർപ്പിച്ച യുവാവിനെ പൊലീസ് മോചിപ്പിച്ചു. തിരുനെൽവേലി സ്വദേശിയും തുണിക്കച്ചവടക്കാരനുമായി അൻവറിനെയാണ് പൊലീസ് രക്ഷപ്പെടുത്തിയത്. 12,000 രൂപ മോചന ദ്രവ്യം നൽകിയില്ലെങ്കിൽ യുവാവിനെ കൊലപ്പെടുത്തുമെന്നായിരുന്നു സംഘത്തിന്‍റെ ഭീഷണി.\nപെരുമ്പാവൂരിൽ വർഷങ്ങളായി തുണിക്കച്ചവടം നടത്തുന്ന തമിഴ് നാട് തിരുനെൽവേലി സ്വദേശി അൻവറിനെയാണ് ഇന്നലെ വൈകിട്ടോടെ ഒരു സംഘം തട്ടികൊണ്ടുപോയത്. അൻവറിന്‍റെ സഹോദരൻ ഹുസൈൻ ആണ് അനുജനെ കാൺമാനില്ലെന്ന പരാതിയുമായി പെരുമ്പാവൂർ പൊലീസിനെ സമീപിച്ചത്. അജ്ഞാതനായ ഒരാൾ ഫോണിൽ വിളിച്ച് 12,000 രൂപ തന്നില്ലെങ്കിൽ അനുജനെ കൊലപ്പെടുത്തുമെന്ന് ഭീഷണിപ്പെടുത്തിയതായും പൊലീസിനെ അറിയിച്ചു. തുടർന്ന് സൈബർ സെല്ലിന്റെ സഹായത്തോടെ പൊലീസ് നടത്തിയ പരിശോധനയിലാണ് പോഞ്ഞാശ്ശേരിയിലെ സലാം എന്നയാളുടെ വീട്ടിൽ പൂട്ടിയിട്ട നിലയിൽ അൻവറിനെ കണ്ടെത്തുന്നത്.\nസലാം നേരത്തെ കഞ്ചാവ് കടത്ത് കേസുകളിലടക്കം പ്രതിയാണ്. പെരുമ്പാവൂർ സ്വേദേശി ബോബി, പോഞ്ഞാശ്ശേരിയിൽ ബിനു എന്നിവരാണ് കൂട്ട് പ്രതികൾ. തുണിക്കച്ചവടത്തിന് സാമ്പത്തിക സഹായം നൽകാമെന്ന് പറഞ്ഞ് തന്ത്രപരമായി തന്നെ സലാം വീട്ടിലെത്തിക്കുകയും തുടർന്ന് പൂട്ടിയിടുകയുമായിരുന്നുവെന്ന് പോലീസ് രക്ഷപ്പെടുത്തിയ അൻവർ പറഞ്ഞു. പ്രതികളെ ചോദ്യം ചെയ്യലിന് ശേഷം കോടതിയിൽ ഹാജരാക്കി\nLast Updated May 20, 2020, 6:40 PM IST\nകോട്ടയം കടുത്തുരുത്തിയിൽ യുവതിയെ തൂങ്ങി മരിച്ച നിലയിൽ കണ്ടെത്തി


Explained: ഒഎൻവി പുരസ്കാരം പുനഃപരിശോധിക്കാൻ തീരുമാനിച്ച് അക്കാദമി; എന്തുകൊണ്ട്? | Indian Express Malayalam\nonv award vairamuthu controversy explained\nമീടൂ ആരോപിതനായ വൈരമുത്തുവിന് ഒ എൻ വിയുടെ പേരിലുള്ള പുരസ്കാരം നൽകുന്നതിരെ പ്രതിഷേധം ഉയർന്നിരുന്നു\nതമിഴ് കവിയും ഗാനരചയിതാവുമായ വൈരമുത്തുവിന് ഒഎൻ വി പുരസ്കാരം നൽകിയ ഒഎന്‍വി കള്‍ച്ചറല് അക്കാദമിയുടെ നടപടിക്ക് എതിരെ പ്രതിഷേധം തുടരുകയാണ്. സമൂഹത്തിലെ വിവിധ തുറകളിലുള്ളവർ ഒ എൻ വി കൾച്ചറൽ അക്കാദമിയുടെ അവാർഡ് തീരുമാനത്തിനെതിരെ രംഗത്ത് വന്നു. മീടൂ ആരോപിതനായ വൈരമുത്തുവിന് ഒ എൻ വിയുടെ പേരിലുള്ള പുരസ്കാരം നൽകുന്നതിരെയുള്ള പ്രതിഷേധങ്ങളാണ് സമൂഹമാധ്യങ്ങളിൽ ഉൾപ്പടെ വ്യാപകമായത്. എഴുത്തുകാരായ എൻ എസ് മാധവൻ, കെ ആർ മീര, സിനിമാതാരങ്ങളായ പാർവ്വതി, ഗീതു മോഹൻദാസ്, റിമ കല്ലിങ്കൽ, ഗായിക ചിന്മയി ശ്രീപദ, സംവിധായിക അഞ്ജലി മേനോൻ എന്നിവർ പ്രതിഷേധവുമായി രംഗത്ത് എത്തിയിരുന്നു.\nമലയാള സർവകലാശാല വൈസ് ചാൻസിലർ അനിൽ വള്ളത്തോൾ, കവിയും ഗാനരചയിതാവും മുഖ്യമന്ത്രിയുടെ മീഡിയാ സെക്രട്ടറിയുമായ പ്രഭാവർമ്മ, ആലങ്കോട് ലീലാകൃഷ്ണൻ എന്നിവരടങ്ങുന്ന സമിതിയാണ് അവാർഡ് ജേതാവിനെ നിർണയിച്ചത്.\nപ്രതിഷേധങ്ങൾ ശക്തമായതോടെ വൈരമുത്തുവിന് ഒഎൻവി പുരസ്കാരം നൽകുന്നത് പുനഃപരിശോധിക്കുമെന്ന് അക്കാദമി ഔദ്യോഗിക വാർത്താക്കുറിപ്പിൽ അറിയിച്ചു. “ഈ വർഷത്തെ ഒഎൻവി സാഹിത്യ പുരസ്കാരം അവാർഡ് നിർണ്ണയ സമിതിയുടെ നിർദ്ദേശപ്രകാരം പുനഃപരിശോധനയ്ക്ക് വിധേയമാക്കാൻ ഒഎൻവി കൾച്ചറൽ അക്കാദമി നിശ്ചയിച്ചതായി അറിയിക്കുന്നു,” ഒഎന്‍വി കള്‍ച്ചറല് അക്കാദമി ചെയര്‍മാന് അടൂർ ഗോപാലകൃഷ്ണൻ പ്രസ്താവനയിൽ അറിയിച്ചു.\nപ്രതിഷേധവുമായി പാർവതിയും റിമയും ഗീതു മോഹൻദാസും\nകഴിഞ്ഞ ദിവസമാണ് ഒഎൻവി സാഹിത്യ പുരസ്കാരത്തിന് തമിഴ് കവിയും ഗാനരചയിതാവും നോവലിസ്റ്റുമായ വൈരമുത്തിന് നൽകാനുള്ള ഔദ്യോഗിക പ്രഖ്യാപനം വന്നത്. മൂന്ന് ലക്ഷം രൂപയാണ് സമ്മാനത്തുക. തൊട്ടു പിന്നാലെ, മീ ടു ആരോപണവിധേയനായ വൈരമുത്തുവിന് മലയാളത്തിലെ പ്രശസ്ത കവിയും ഗാനരചയിതാവുമായ ഒ എൻ വിയുടെ പേരിലുള്ള പുരസ്കാരം നൽകുന്നതിന്റെ ധാർമ്മികതയെ ചോദ്യം ചെയ്തുകൊണ്ട് നടിമാരായ പാർവതി തിരുവോത്ത്, ഗീതു മോഹൻദാസ്, റിമ കല്ലിങ്കൽ, സംവിധായിക അഞ്ജലി മേനോൻ എന്നിവർ രംഗത്ത് എത്തുകയായിരുന്നു.\n“നമ്മുടെ ഏറ്റവും വലിയ സാഹിത്യകാരന്റെ പേരിലുള്ള ഒരു പുരസ്കാരം 17 സ്ത്രീകൾ ലൈംഗിക പീഡനാരോപണം ഉന്നയിച്ച ഒരാൾക്ക് നൽകാൻ പാടില്ല,” എന്നാണ് ഗീതു മോഹൻദാസും റിമ കല്ലിങ്കലും കുറിച്ചത്.\n“ഒഎൻവി സാർ നമ്മുടെ അഭിമാനമാണ്, ഒരു കവിയെന്ന രീതിയിലും ഗാനരചയിതാവ് എന്ന രീതിയിലും അദ്ദേഹത്തിന്റെ സംഭാവനകൾ സമാനതകളില്ലാത്തതാണ്. ലൈംഗികാരോപണം നേരിടുന്ന ഒരാൾക്ക് അദ്ദേഹത്തിന്റെ പേരിലുള്ള പുരസ്കാരം നൽകിയത് അദ്ദേഹത്തെ അപമാനിക്കുന്നതിന് തുല്യമാണ്,” പാർവതി തിരുവോത്ത് പറയുന്നു.\n“17 സ്ത്രീകൾ അവരുടെ കഥകളുമായി പുറത്തുവന്നിട്ടുണ്ട്, എത്രപേർക്ക് കൂടി അന്യായം സംഭവിച്ചുവെന്ന് നമുക്കറിയില്ല. അന്യായം ചെയ്യുന്നവർക്ക് തെറ്റ് ചെയ്യുന്നത് തുടരാൻ മതിയായ കാര്യമുണ്ടെന്ന് തോന്നുന്നു, അധികാരത്തിലിരിക്കുന്നവരുടെ സ്വാധീനം മാത്രം മതിയാവും. മാനവികതയേക്കാൾ വലുതായി ഒന്നുമില്ല. കല- കലാകാരൻ എന്നീ വിഷയങ്ങളിലുള്ള സംവാദവുമായി നിങ്ങളെന്നെ സമീപിക്കുകയാണെങ്കിൽ, കലയെ സൃഷ്ടിക്കുന്ന വ്യക്തിയുടെ മാനവികത മാത്രമാണ് ഞാൻ തിരഞ്ഞെടുക്കുകയെന്ന് ഞാൻ പറയും. പൊള്ളയായവരുടെ കല ഇല്ലാതെ തന്നെ എനിക്ക് ജീവിക്കാൻ കഴിയും.\nആരോപണം നേരിടുന്ന വൈരമുത്തുവിന് അടൂർ ഗോപാലകൃഷ്ണൻ അടങ്ങിയ ജൂറി ഈ പുരസ്കാരം നൽകിയതിനെ എങ്ങനെ ന്യായീകരിക്കും?” എന്നാണ് പാർവതി ചോദിക്കുന്നത്.\nഅടൂർ പറഞ്ഞത് തെറ്റ്: എൻ എസ് മാധവൻ\n“സ്വാഭാവത്തിനല്ല, രചനയ്ക്കാണ് വൈരമുത്തുവിന് ഒ‌എൻ‌വി അവാർഡ് നൽകിയതെന്ന് അടൂർ പറഞ്ഞത് വളരെ തെറ്റാണ്. 2018ൽ ഒരു ജൂറി അംഗത്തിന്റെ ഭർത്താവിനെതിരെ മീറ്റൂ ആരോപണം ഉള്ളതിനാൽ സാഹിത്യത്തിനുള്ള നോബൽ പുരസ്കാരം റദ്ദാക്കിയത് ഓർക്കുക. കലയുമായി ഇടപെടുമ്പോൾ ദയവായി അൽപ്പം കൂടി സംവേദനക്ഷമത പുലർത്തുക,” എന്നാണ് എൻ എസ് മാധവൻ ഈ വിഷയത്തോട് പ്രതികരിച്ചത്.\n‘അടൂരിനെ തിരുത്താൻ ഞാൻ ആളല്ല; പക്ഷേ’: പ്രതിഷേധവുമായി കെ ആർ മീര\nവൈരമുത്തുവിന് ഒഎൻ വി പുരസ്കാരം നൽകിയതിനെക്കുറിച്ച് ഒഎന്‍വി കള്‍ച്ചറല് അക്കാദമി ചെയര്‍മാന് അടൂർ ഗോപാലകൃഷ്ണൻ നടത്തിയ പരാമർശത്തിൽ സാഹിത്യകാരി കെആർ മീരയും പ്രതിഷേധമറിയിച്ചു. അടൂരിന്റെ അഭിപ്രായത്തിനെതിരെ കഠിനമായി പ്രതിഷേധിക്കുന്നതായി അറിയിച്ച കെആർ മീര താൻ അറിയുന്ന ഒഎൻവി സ്വഭാവ ഗുണത്തിന് പ്രാധാന്യം നൽകിയിരുന്ന ആളാണെന്നും പറഞ്ഞു.\nശ്രീ അടൂര് ഗോപാലകൃഷ്ണനെ തിരുത്താന്  ഞാന് ആരുമല്ലെന്നും സ്ത്രീകള്‍ക്കെതിരേയുള്ള ലൈംഗികാതിക്രമങ്ങള് അദ്ദേഹം പറയുന്നതുപോലെ ‘സ്വഭാവഗുണമില്ലായ്മ’ അല്ലെന്നും കെആർ മീര ഫെയ്സ്ബുക്ക് പോസ്റ്റിൽ പറഞ്ഞു.\n“പതിനേഴോളം സ്ത്രീകളുടെ #Metoo ആരോപണങ്ങള്‍ക്കു വിധേയനായ തമിഴ് ഗാനരചയിതാവിന് ജ്ഞാനപീഠ ജേതാവും മലയാളത്തിന്‍റെ അഭിമാനവും വിശ്വമാനവികതയുടെ കവിയുമായ യശ:ശരീരനായ ഒ.എന്.വി. കുറുപ്പിന്‍റെ പേരിലുള്ള പുരസ്കാരം നല്‍കിയതിലുള്ള വിമര്‍ശനങ്ങളോട് ഒ.എന്.വി. കള്‍ച്ചറല് അക്കാദമി ചെയര്‍മാന് ശ്രീ അടൂര് ഗോപാലകൃഷ്ണന്‍റെ ‘‘ ഒരാളുടെ സ്വഭാവഗുണം പരിശോധിച്ചിട്ടു കൊടുക്കാവുന്ന അവാര്‍ഡ് അല്ല ഒ. എന്. വി. സാഹിത്യ പുരസ്കാരം’ എന്ന പ്രതികരണത്തോടു ഞാന് കഠിനമായി പ്രതിഷേധിക്കുന്നു.\nകാരണം, ഞാനറിയുന്ന ഒ.എന്.വി. കുറുപ്പിന് സ്വഭാവഗുണം വളരെ പ്രധാനമായിരുന്നു. അരാജകത്വത്തിലാണു കവിത്വം എന്നു വിശ്വസിക്കപ്പെട്ടിരുന്ന ഒരു കാലത്ത് അങ്ങനെയല്ലാതെയും കവിയാകാം എന്നു തെളിയിച്ച കവിയായിരുന്നു ഒ.എന്.വി. കവിതയെന്നാല് കവിയുടെ ജീവിതം കൂടി ചേര്‍ന്നതാണ് എന്നു ധ്വനിപ്പിക്കുന്നതായിരുന്നു അദ്ദേഹത്തിന്‍റെ വ്യക്തിത്വം. കവിതയിലെ പദങ്ങളിലും ഉപമകളിലും പോലും മനുഷ്യാന്തസ്സിനെ ഹനിക്കുന്നതൊന്നും കടന്നു വരരുതെന്ന് അദ്ദേഹം നിഷ്കര്‍ഷിച്ചിരുന്നു. ഏതെങ്കിലും സ്ത്രീയോടു മോശമായ ഒരു വാക്കെങ്കിലും ഉപയോഗിച്ചതായി അദ്ദേഹത്തെ കുറിച്ചു ശത്രുക്കള് പോലും പറഞ്ഞു കേട്ടിട്ടില്ല. അത്തരം ആരോപണങ്ങള്‍ക്കു വിധേയരായവരെ അദ്ദേഹം അടുപ്പിച്ചിട്ടുമില്ല.\nഒ.എന്.വി. സാറിന്‍റെ പേരിലുള്ള അവാര്‍ഡുകള് ഇതിനു മുമ്പു കിട്ടിയത് ആര്‍ക്കൊക്കെയാണ്? ആദ്യ അവാര്‍ഡ് സരസ്വതി സമ്മാന് ജേതാവായ സുഗതകുമാരി ടീച്ചര്‍ക്ക്. പിന്നീട് ജ്ഞാനപീഠ ജേതാക്കളായ എം.ടി. വാസുദേവന് നായരും അക്കിത്തവും തുടര്‍ന്ന് മലയാള നിരൂപണത്തിലെ ദീപസ്തംഭമായ എം. ലീലാവതി ടീച്ചറും. മലയാള ഭാഷയിലെ വഴിവിളക്കുകളായ നാല് എഴുത്തുകാര്.\n‘‘അല്ലെങ്കില്‍പ്പിന്നെ സ്വഭാവഗുണത്തിനു പ്രത്യേക അവാര്‍ഡ് കൊടുക്കണം.’’ എന്നു കൂടി ശ്രീ അടൂര് ഗോപാലകൃഷ്ണന് പ്രസ്താവിച്ചിട്ടുണ്ട്.\nശ്രീ അടൂര് ഗോപാലകൃഷ്ണനെ തിരുത്താന്  ഞാന് ആരുമല്ല.\nപക്ഷേ, സ്ത്രീകള്‍ക്കെതിരേയുള്ള ലൈംഗികാതിക്രമങ്ങള് അദ്ദേഹം പറയുന്നതുപോലെ ‘സ്വഭാവഗുണമില്ലായ്മ’ അല്ല.\nകലയ്ക്കും മനുഷ്യത്വത്തിനും കൂടി വെവ്വേറെ അവാര്‍ഡ് പരിഗണിക്കാന്\nRead more: ഇതിലൊന്നും തളർന്നു പോവുന്നവനല്ല പൃഥ്വി; പിന്തുണ പ്രഖ്യാപിച്ച് താരങ്ങൾ\nWeb Title: Onv award vairamuthu controversy explained


രാഹുല്‍ഗാന്ധി തുടരേണ്ടത് രാജ്യത്തിന്റെ ആവശ്യം; ക്രിയാത്മക പ്രതിപക്ഷമായി തുടരും : കോണ്‍ഗ്രസ് – Jaihind TV\nരാഹുല്‍ഗാന്ധി തുടരേണ്ടത് രാജ്യത്തിന്റെ ആവശ്യം; ക്രിയാത്മക പ്രതിപക്ഷമായി തുടരും : കോണ്‍ഗ്രസ്\nന്യൂഡല്‍ഹി: ലോക്‌സഭാ തെരഞ്ഞെടുപ്പില് ജനവിധി അംഗീകരിക്കുന്നതായും ക്രിയാത്മക പ്രതിപക്ഷമായി മുന്നോട്ടുപോകുമെന്നും കോണ്‍ഗ്രസ് പ്രവര്‍ത്തക സമിതി. കോണ്‍ഗ്രസ് പാര്‍ട്ടിക്ക് ഒപ്പം നിന്ന 12.13 കോടി വോട്ടര്‍മാര്‍ക്ക് കോണ്‍ഗ്രസ് പ്രവര്‍ത്തക സമിതി നന്ദി അറിയിച്ചു. സാധാരണ ജനങ്ങളുടെ വിഷയങ്ങള് ഉയര്‍ത്തിപ്പിടിച്ച് സര്‍ക്കാരിന്റെ പ്രവര്‍ത്തനങ്ങളെ ക്രിയാത്മകമായി വിലയിരുത്തി പാര്‍ട്ടി മുന്നോട്ടുപോകും. പാര്‍ട്ടിക്ക് വേണ്ടി അക്ഷീണം പ്രയത്‌നിച്ച കോണ്‍ഗ്രസ് പ്രവര്‍ത്തകര്‍ക്കും നേതാക്കള്‍ക്കും നന്ദി.\nഈ അവസരത്തില് രാഹുല്‍ഗാന്ധിയുടെ പാര്‍ട്ടിയിലെ സാന്നിധ്യം രാജ്യത്തിന്റെ ആവശ്യമാണ്. പാര്‍ട്ടിയെ ശക്തിപ്പെടുത്തുന്നതിനായി രാഹുല്‍ഗാന്ധിയുടെ നേതൃത്വം അനിവാര്യമാണ്. ഈ പ്രതികൂല സാഹചര്യത്തില് രാജിവെക്കരുതെന്ന് പ്രവര്‍ത്തക സമിതി അംഗങ്ങള് രാഹുല്‍ഗാന്ധിയോട് ആവശ്യപ്പെട്ടു. രാജ്യത്തിന്റ യുവാക്കളുടെയും പിന്നാക്കരുടെയും ദളിതരുടെും കര്‍ഷകരുടെയും ദരിദ്രരുടെയും ശബ്ദമാകാന് രാഹുല്‍ഗാന്ധിയുടെ സാന്നിദ്ധ്യം ആവശ്യമാണ്.\nകോണ്‍ഗ്രസ് പാര്‍ട്ടി തെരഞ്ഞെടുപ്പില് പരാജയം നേരിട്ടുവെങ്കിലും സാധാരണക്കാരനുവേണ്ടിയുള്ള പോരാട്ടം ശക്തമാക്കുമെന്നും. വിഭാഗീതയത സൃഷ്ടിച്ച് രാജ്യത്തെ ദുര്‍ബലപ്പെടുത്തുന്ന ശക്തികള്‍ക്കെതിരെ ശക്തമായ പോരാട്ടം തുടരുമെന്നും കോണ്‍ഗ്രസ് പ്രവര്‍ത്തക സമിതി അറിയിച്ചു.\nസംഘടനയില് സമൂലമായ മാറ്റം ഉണ്ടാകണമെന്നും ഇതിനായി രാഹുല്‍ഗാന്ധിയെ ചുമതലപ്പെടുത്തിയതായും എ.ഐ.സി.സി ജനറല് സെക്രട്ടറി കെ.സി. വേണുഗോപാല് അറിയിച്ചു. പരാജയത്തെക്കുറിച്ച് വിശദമായ ചര്‍ച്ച നടന്നു. ജനങ്ങളുടെ പ്രതീക്ഷക്കൊത്ത് പാര്‍ട്ടിക്ക് ഉയരാനായില്ലെന്ന് എ.കെ. ആന്റണി പറഞ്ഞു. 2014 ല് താന് നല്‍കിയ റിപ്പോര്‍ട്ടില് ചില കാര്യങ്ങള് പാര്‍ട്ടി നടപ്പിലാക്കി. ചിലത് നടപ്പിലാക്കിയില്ലെന്നും എ.കെ. ആന്റണി ചൂണ്ടിക്കാട്ടി. തെരഞ്ഞെടുപ്പില് ജയവും തോല്‍വിയും സ്വാഭാവികമാണെന്ന് ഗുലാം നബി ആസാദ് പറഞ്ഞു. കഴിഞ്ഞ അഞ്ച് വര്‍ഷം സര്‍ക്കാരിനെതിരെ രാഹുല്‍ഗാന്ധി സഭയ്ക്ക് അകത്തും പുറത്തും ശക്തമായി പോരാടിയെന്നും ഗുലാംനബി ആസാദ് മാധ്യമപ്രവര്‍ത്തകരോട് പറഞ്ഞു\nകേന്ദ്ര സർക്കാരിന്‍റെ ജനവിരുദ്ധ നയങ്ങള്‍ക്കെതിരെ ശക്തമായ പ്രക്ഷോഭത്തിനൊരുങ്ങി...\nകോണ്‍ഗ്രസ് സര്‍ക്കാര് ജനങ്ങള്‍ക്കൊപ്പം; ചത്തീസ്ഗഡില് ന്യായ് പദ്ധതി...


വിസകള് കൊറോണ സമിതിയുടെ അനുമതിയോടെ മാത്രമേ അനുവദിക്കൂയെന്ന് റിപ്പോര്‍ട്ട്\n2021-02-07 01:18:52 pm IST\nകുവൈത്ത് സിറ്റി: കുവൈത്തിലേക്കുള്ള എല്ലാ വിസകളും കൊറോണ സമിതിയുടെ അനുമതിയോടെ മാത്രമേ അനുവദിക്കൂയെന്ന് റിപ്പോര്‍ട്ട്. കൊവിഡ് സാഹചര്യത്തില് മന്ത്രിമാര് ഉള്‍പ്പെടെയുള്ളവരെ ഉള്‍പ്പെടുത്തിയാണ് കൊറോണ സമിതി രൂപവത്കരിച്ചത്. പുതിയ വിസ അനുവദിച്ച് തുടങ്ങുന്നത് കാത്തുകഴിയുന്ന നിരവധി വ്യക്തികളും സ്ഥാപനങ്ങളുമുണ്ട്.\nഅതേസമയം, നാട്ടില് കുടുങ്ങിയ 1,82,393 പ്രവാസികളുടെ ഇഖാമ റദ്ദായി. 2020 മാര്‍ച്ച് 12 മുതല് 2021 ജനുവരി 10 വരെയുള്ള കണക്കാണിത്. ഇതുവരെയുള്ള തീരുമാനം അനുസരിച്ച് ഇവര്‍ക്ക് കുവൈത്തിലേക്ക് വരാന് കഴിയില്ല. കൊവിഡ് കാലത്തെ പ്രതിസന്ധി പരിഗണിച്ച് പ്രത്യേക മാനുഷിക പരിഗണനയില് എന്‍ട്രി വിസ അനുവദിക്കാനുള്ള സാധ്യതയാണ് ഏക പ്രതീക്ഷ. അല്ലെങ്കില് പുതിയ വിസ അനുവദിച്ചുതുടങ്ങണം.\nഅവധിക്ക് നാട്ടില്‍പോയി വിമാന സര്‍വിസ് ഇല്ലാത്തതിനാല് തിരിച്ചുവരാന് കഴിയാത്തവരാണ് ഇവരില് ഏറെയും. വിദേശി സാന്നിധ്യം കുറച്ച് ജനസംഖ്യാ സന്തുലനം സാധ്യമാക്കാന് യത്‌നിക്കുന്ന കുവൈത്ത് അധികൃതര് കരുതലോടെ മാത്രമേ പുതിയ വിസ അനുവദിക്കൂ.\nരാജ്യത്തിന് അത്യാവശ്യമായ തൊഴിലാളികളെ മാത്രം റിക്രൂട്ട് ചെയ്യാന് അനുവദിക്കുകയെന്നതാണ് നയം. ഉന്നതവിദ്യാഭ്യാസമില്ലാത്തവരെ ഒഴിവാക്കി തൊഴില്‍വിപണിയുടെ ഗുണമേന്മ വര്‍ധിപ്പിക്കാനും അധികൃതര് ലക്ഷ്യമിടുന്നു. തൊഴിലാളി നാട്ടിലാണെങ്കിലും സ്‌പോണ്‍സര്‍ക്ക് ഓണ്‍ലൈനായി ഇഖാമ പുതുക്കാന് അവസരമുണ്ടായിരുന്നു. ഇത് ഉപയോഗപ്പെടുത്താത്തവരുടെ ഇഖാമയാണ് റദ്ദായത്.\nKuwait Visa Corona Committee Covid19


Janmabhumi| ഗൂഗിള് മാപ്പ് ആശ്രയിക്കുന്നവര് എസി റോഡില് കുരുക്കിലാകുന്നു\nഗൂഗിള് മാപ്പ് ആശ്രയിക്കുന്നവര് എസി റോഡില് കുരുക്കിലാകുന്നു\nAugust 05, 2021, 11:36 a.m.\nഗതാഗതതടസ്സം ഗൂഗിള് മാപ്പില് ചേര്‍ക്കുന്നതിനായി അടിയന്തരമായി ഇടപെടണമെന്നും ഐടി. വിഭാഗത്തിന്റെ ചുമതല കൂടി വഹിക്കുന്ന മുഖ്യമന്ത്രിയോട് തോമസ് കെ. തോമസ് എംഎല്‍എ ആവശ്യപ്പെട്ടു.\nആലപ്പുഴ: ഗൂഗിള് മാപ്പിനെ ആശ്രയിക്കുന്ന യാത്രക്കാര് ആലപ്പുഴ - ചങ്ങനാശേരി റോഡിലെത്തി ഗതാഗതക്കുരുക്കില് ദുരിതം അനുഭവിക്കുന്നു. തദ്ദേശീയരുടെ അല്ലാത്ത ചെറുവാഹനങ്ങള്‍ക്ക് നിരോധനമുണ്ടെങ്കിലും ഇതറിയാതെ വന്ന് കുടുങ്ങുന്നവര് ഏറെയാണ്.\nഗൂഗിള് മാപ്പിനെ ആശ്രയിക്കുന്നവരാണ് ഇതില് ഭൂരിഭാഗവും. തിരുവല്ല ഭാഗത്തുനിന്നുപോലും പെരുന്നവഴി ആലപ്പുഴയ്ക്ക് വരുന്നവരുണ്ട്. ഗതാഗത നിരോധനത്തിന്റെ ബോര്‍ഡ് സ്ഥാപിച്ചിട്ടുണ്ടെങ്കിലും ശ്രദ്ധിക്കാതെയാണ് പലരും വരുന്നത്. എസി റോഡ് താല്‍ക്കാലികമായി അടച്ചെന്നോ ഗതാഗത തടസ്സമുണ്ടെന്നോ ഗൂഗിള് മാപ്പില് കണിക്കുന്നില്ല.\nഅശ്രദ്ധമായി കടന്നു വരുന്നവരെ നിയന്ത്രിക്കാന് പോലീസും കരാറുകാരുടെ ജീവനക്കാരും കളര്‍കോടും പെരുന്നയിലും നിലയുറപ്പിച്ച് യാത്രക്കാര്‍ക്ക് ആവശ്യമായ നിര്‍ദ്ദേശം നല്‍കുന്നുണ്ട്. ഗതാഗതതടസ്സം ഗൂഗിള് മാപ്പില് ചേര്‍ക്കുന്നതിനായി അടിയന്തരമായി ഇടപെടണമെന്നും ഐടി. വിഭാഗത്തിന്റെ ചുമതല കൂടി വഹിക്കുന്ന മുഖ്യമന്ത്രിയോട് തോമസ് കെ. തോമസ് എംഎല്‍എ ആവശ്യപ്പെട്ടു.\nപാലത്തിന് സമീപം താല്‍ക്കാലികമായി നിര്‍മിച്ച റോഡിലൂടെയാണ് തദ്ദേശീയരുടെ ചെറുവാഹനങ്ങള് കടത്തി വിടുന്നത്. തദ്ദേശിയരുടെ ചെറു വാഹനങ്ങള് കടത്തിവിടുന്ന കാര്യത്തില് കടുത്ത നിയന്ത്രണങ്ങള് ഒഴിവാക്കണമെന്നും ആവശ്യം ഉയരുന്നു.\nനിര്‍മ്മാണം അശാസ്ത്രീയമെന്ന് വിമര്‍ശനം; പുനര്‍നിര്‍മ്മിച്ച എസി റോഡിലും വെള്ളം കയറുമെന്ന് വ്യക്തമായി, രൂപരേഖയില് മാറ്റം വരുത്താൻ നിവേദനം\nമടവീഴ്ച: ആലപ്പുഴയിൽ 26 പാടശേഖരങ്ങളില് 27 കോടിയുടെ നഷ്ടം, പല പാടശേഖരങ്ങളും മടവീഴ്ച ഭീഷണിയില്, 14,033 കര്‍ഷകർ ദുരിതതത്തിൽ\nകേന്ദ്ര സര്‍ക്കാരിന്റെ ഇടപെടല്: ആലപ്പുഴ ലൈറ്റ് ഹൗസില് ഇനി ആധുനിക സൗകര്യങ്ങള്


തന്റെ ജീവനായ രണ്ടാനകൾക്ക് വേണ്ടി മൂന്നേക്കർ സ്ഥലം വിറ്റ ആനപ്രേമി - Newswayanad.in\nകുറുവ ദ്വീപ് ഈ മാസം അവസാനത്തോടെ തുറക്കും\nഎൻ എസ് എസ് ദിനത്തിൽ ഉപജീവനമാർഗം നൽകി വിദ്യാർഥികൾ\nജില്ലാ കർഷക പ്രതിരോധ സമിതിയുടെ ആഭിമുഖ്യത്തിൽ ഐക്യദാർഢ്യ യോഗം നടന്നു\nമീനങ്ങാടി ആയുര്‍വേദ ഡിസ്പന്‍സറിക്ക് കാഷ് അംഗീകാരം\nവയനാട് ജില്ലാ സൈക്കിൾ ചാമ്പ്യൻഷിപ്പ് ഇന്ന്\nതന്റെ ജീവനായ രണ്ടാനകൾക്ക് വേണ്ടി മൂന്നേക്കർ സ്ഥലം വിറ്റ ആനപ്രേമി\nകാക്കവയൽ: ജീവിതം വലിയ പ്രതിസന്ധി സൃഷ്ടിക്കുന്ന ഇക്കാലത്ത് രണ്ടാനകൾക്ക് വേണ്ടി മൂന്നേക്കർ സ്ഥലം വിറ്റ ഒരാന പ്രേമിയുണ്ട് വയനാട്ടിൽ. കാക്കവയൽ സ്വദേശിയായ വടക്കേക്കര വി എം രാജപ്പനാണ് ഒരായുസ്സ് മുഴുവൻ ആനക്ഷേമത്തിന് വേണ്ടി ചിലവഴിക്കുന്നത്. കുട്ടിക്കാലത്ത് ആനയോടുള്ള ഇഷ്ടം കാരണം കുടുംബത്തിൽനിന്ന് ഒരാനയെ വാങ്ങി നൽകി. പീന്നീട് രാജപ്പൻ്റെ ജീവിതം മുഴുവൻ ആനക്കൊപ്പമായിരുന്നു. ജീവനായ റാണിയും റീനയുമാണ് ഇപ്പോൾ രാജപ്പൻ്റ ഉടമസ്ഥതയിലുള്ളത്. ജില്ലയിലിന്ന് അവശേഷിക്കുന്ന നാട്ടാനകൾ ഇവർ മാത്രമാണ്.\nവിവിധ മത്സരങ്ങളിൽ ഗജറാണി പട്ടം കിട്ടിയ റാണി 20 വർഷമായും, റീന 40 വർഷമായും രാജപ്പൻ്റെ കൂടെയാണ്. ഇരുവർക്കും6പാപ്പാൻമാരാണുള്ളത്. കോവിഡ് സാഹചര്യത്തിൽ മാറിമാറിയാണ് പാപ്പാന്മാർ ആനയെ പരിചരിക്കുന്നത്. ചിലവെത്രയായാലും ഇരുവരെയും ഉപേക്ഷിക്കാൻ രാജപ്പൻ തയ്യാറല്ല. അതിന് രാജപ്പന് ന്യായമുണ്ട്. “എൻ്റെ വിവാഹം കഴിഞ്ഞിട്ട് 33 വർഷമേ ആയിട്ടുള്ളൂ. ഭാര്യയും മക്കളുമുണ്ടാവുന്നതിന് മുമ്പേ എനിക്കാനയുണ്ട്. എൻ്റെ മരണം വരെ അവരെൻ്റെ കൂടെയുണ്ടാകും” രാജപ്പൻ പറഞ്ഞു. പേരുവിളിച്ച് “ഒരുമ്മ താ ” എന്നു പറഞ്ഞാൽ മതി തുമ്പിക്കൈയും ഉയർത്തി രണ്ടുപേരുമിങ്ങെത്തും. പിന്നീട് സ്നേഹപ്രകടനമായിരിക്കും. പ്രതിദിനം ആറായിരത്തോളം രൂപയാണ് രണ്ടാനകളെ വളർത്താൻ ചിലവ്. പനമ്പട്ടയാണ് ഇഷ്ടഭക്ഷണം. ഇരുവരെയും സംരക്ഷിക്കാൻ പലപ്പോഴായി മുന്നേക്കർ സ്ഥലം വിൽക്കേണ്ടി വന്നു. അതൊന്നും നഷ്ടമായി രാജപ്പന് തോന്നുന്നില്ല. കോവിഡിന് മുമ്പ് എഴുന്നള്ളിപ്പിനും പരിപാടികൾക്കുമെക്കെ ശ്രദ്ധാകേന്ദ്രമായിരുന്നു റാണിയും റീനയും. ഉത്സവങ്ങളും മറ്റും ഇല്ലാതായതോടെ ലഭിച്ചിരുന്ന വരുമാനവും നിലച്ചു. ഇപ്പോൾ ഇരുവരുടെയും വ്യായാമത്തിന് വേണ്ടി ദിവസവും 10 കിലോമീറ്റർ നടത്തിക്കലാണ് പതിവ്. ആരോഗ്യ പരിപാലനത്തിന് പുറമേ ദേഹരക്ഷയും ചെയ്യാറുണ്ടെന്നും രാജപ്പൻ ന്യൂസ് വയനാടിനോട് പറഞ്ഞു\nശരിയായ സമയങ്ങളിൽ മരുന്നും നൽകാറുണ്ട്. നാട്ടാനകളെ ടൂറിസവുമായി ബന്ധിപ്പിക്കണമെന്നാണ് രാജപ്പൻ്റെ അഭ്യർഥന. ടൂറിസത്തിന് വളരെയധികം പ്രാധാന്യമുള്ള സംസ്ഥാനത്ത് വിനോദസഞ്ചാര കേന്ദ്രങ്ങളിൽ ആന സവാരി ആരംഭിക്കുന്നത് ആനയുടമകൾക്ക് സംരക്ഷണ മാർഗ്ഗമാകും. ആനസവാരിക്ക് മറ്റു സംസ്ഥാനങ്ങളെ ആശ്രയിക്കുന്ന സഞ്ചാരികൾക്ക് ഇവിടുന്ന് തന്നെ സവാരി നടത്താനാകുമെന്നും എലിഫൻറ് ഓണേഴ്സ് ഫെഡറേഷൻ സംസ്ഥാന എക്സിക്യൂട്ടീവ് മെമ്പറും കൂടെയായ രാജപ്പൻ പറയുന്നു.\nജില്ലാ മോണിറ്ററിങ് കമ്മിറ്റിക്ക് രാജപ്പൻ അപേക്ഷ നൽകിയിട്ടുണ്ട്. അനുകൂലമായ മറുപടിക്കായി പ്രതീക്ഷിച്ചിരിക്കുകയാണ്.ആനസവാരിക്കായി4മാസത്തെ പരിശീലനം റാണിയും റീനയും നേടിയിട്ടുമുണ്ട്. സംസ്ഥാനത്ത് തന്നെ ഏറ്റവും നാട്ടാനകൾ കുറഞ്ഞ ജില്ലയാണ് വയനാട്.\nഅധ്യാപകരെ അവരുടെ വീടുകളിലെത്തി ആദരിച്ചു\nകെ എസ് ആർ ടി സി ഡിപ്പോയിൽ ബീവറേജ് ഔട്ട്ലറ്റ് തുടങ്ങാനുള്ള നീക്കം ചെറുക്കും; ലഹരി നിർമാർജന സമിതി


ഗുജറാത്തില് നരേന്ദ്ര മോഡി മുഖ്യമന്ത്രിയായി സത്യപ്രതിജ്ഞ ചെയ്തു «eപത്രം – India News – രാഷ്ട്രം – ePathram.com\nഗുജറാത്തില് നരേന്ദ്ര മോഡി മുഖ്യമന്ത്രിയായി സത്യപ്രതിജ്ഞ ചെയ്തു\nഅഹമ്മദാബാദ്: ഗുജറാത്ത് നിയമസഭാ തിരഞ്ഞെടുപ്പില് ഹാട്രിക് വിജയം നേടിയ നരേന്ദ്ര മോഡി മുഖ്യമന്ത്രിയായി ഇന്ന് സത്യപ്രതിജ്ഞ ചെയ്തു. ഗവര്‍ണ്ണര് കലാ ബെനി വാള് ആണ് സത്യപ്രതിജ്ഞാ വാചകം ചൊല്ലിക്കൊടുത്തത്. മോഡിയ്ക്കൊപ്പം ഏതാനും മന്ത്രിമാരും സത്യപ്രതിജ്ഞ ചെയ്തിട്ടുണ്ട്. സര്‍ദാര് പട്ടേല് സ്റ്റേഡിയത്തില് നടന്ന പ്രൌഡമായ ചടങ്ങില് എല്.കെ.അദ്വാനി, നിധിന് ഗഡ്കരി, സുഷമാ സ്വരാജ്, അരുണ് ഷൂരി, മുക്താര് അബ്ബാസ് നഖ്വി, തമിഴ്‌നാട് മുഖ്യമന്ത്രി കുമാര്‍ജി ജയലളിത നിരവധി സംസ്ഥാന മുഖ്യമന്ത്രിമാര്, നടന് വിവേക് ഒബ്രോയ്, ജനതാ പാര്‍ട്ടി നേതാവ് സുബ്രമണ്യം സ്വാമി, ആര്.എസ്.എസ്-വി.എച്ച്.പി നേതാക്കള് ഉള്‍പ്പെടെ രാഷ്ടീയ, സിനിമ, വ്യവസായ രംഗത്തെ നിരവധി പ്രമുഖര് പങ്കെടുത്തു. എന്നാല് എന്.ഡി.എ അംഗമായ ഭീഹാര് മുഖ്യമന്ത്രി നിധീഷ് കുമാര് ചടങ്ങില് നിന്നും വിട്ടു നിന്നത് ശ്രദ്ധെയമായി.\nനാലാം തവണയാണ് മോഡി ഗുജറാത്ത് മുഖ്യമന്ത്രിയാകുന്നത്. 2001-ല് ആണ് നരേന്ദ്ര മോഡി ആദ്യമായി ഗുജറാത്ത് മുഖ്യമന്ത്രിയായത്. തുടര്‍ന്ന് നടന്ന മൂന്ന് നിയമസഭാതിരഞ്ഞെടുപ്പുകളില് ബി.ജെ.പിയെ വിജയത്തിലേക്ക് നയിച്ചത് മോഡിയാണ്. ഇന്ത്യയ്ക്കകത്തും പുറത്ത് മോഡിക്കെതിരെ ശക്തമായ പ്രചാരണങ്ങളും എതിര്‍പ്പുകളും ഉണ്ടായിരുന്നു. എന്നാല് ദുര്‍ബലമായ പ്രതിപക്ഷത്തിനു അവസരം മുതലാക്കുവാന് സാധിച്ചില്ല. എങ്കിലും ബി.ജെ.പിക്ക് കഴിഞ്ഞ തവണത്തേക്കാള് രണ്ടു സീറ്റ് കുറവുണ്ടായി. ഇത്തവണ 182 അംഗ നിയമ സഭയില് 115 സീറ്റുകളാണ് അവര് നേടിയത്. മോഡി മന്ത്രിസഭയില് പുതുമുഖങ്ങള്‍ക്ക് പ്രാധാന്യം ലഭിക്കുവാന് സാധ്യതയുണ്ട്.\n« നിരോധനാജ്ഞ മറികടന്നും ന്യൂഡെല്‍ഹിയില് പ്രതിഷേധം പടരുന്നു\n« പെൺകുട്ടി മരിച്ചു


Those want to click selfies with me must pay Rs 100 bjp mi\nഒപ്പംനിന്ന് സെല്‍ഫി എടുക്കണമെങ്കില് 100 രൂപ പാര്‍ട്ടിക്ക് നല്‍കണം: ബിജെപി മന്ത്രി\nഭോപ്പാല്: തനിക്കൊപ്പം നിന്ന് സെല്‍ഫി എടുക്കണമെങ്കില് 100 രൂപ വീതം നല്‍കണമെന്ന ആവശ്യവുമായി മധ്യപ്രദേശിലെ ബി.ജെ.പി മന്ത്രി ഉഷാ ഠാക്കൂര്. ഈ തുക പാര്‍ട്ടി പ്രവര്‍ത്തനങ്ങള്‍ക്കായി വിനിയോഗിക്കുമെന്നും അവര് അവകാശപ്പെട്ടു.\nസെല്‍ഫിക്ക് നിന്നുകൊടുക്കല് സമയം എടുക്കുന്ന ഏര്‍പ്പാടാണെന്നും തന്റെ പരിപാടികള് ഇത് കാരണം താമസിക്കാറുണ്ടെന്നും അവര് കൂട്ടിച്ചേര്‍ത്തു. മധ്യപ്രദേശിലെ ബി.ജെ.പി. സര്‍ക്കാരില് വിനോദ സഞ്ചാര-സാംസ്‌കാരിക വകുപ്പുമന്ത്രിയാണ് ഉഷ.\nഒപ്പം സെൽഫി എടുക്കാൻ ആഗ്രഹിക്കുന്നവർ ബിജെപിയുടെ പ്രാദേശിക മണ്ഡൽ യൂണിറ്റിന്റെ ട്രഷറിയിൽ നൂറുരൂപ നിക്ഷേപിക്കണമെന്നാണ് ഉഷ പറഞ്ഞത്.\nപൂച്ചെണ്ടുകൾ സ്വീകരിക്കില്ലെന്നും മന്ത്രി പറഞ്ഞു. പൂക്കളിൽ ലക്ഷ്മീദേവി വസിക്കുന്നതിനാൽ അവ ഭഗവാൻ വിഷ്ണുവിന് മാത്രം സമർപ്പിക്കാനുള്ളതാണ്. പൂക്കൾക്ക് പകരം പുസ്തകങ്ങൾ സ്വീകരിച്ചുകൊള്ളാമെന്ന് മന്ത്രി കൂട്ടിച്ചേർത്തു.


'Mohanlal is my favorite but I respect Mammootty too' Allu Arjun - Malayalam Filmibeat\nമോഹന്‍ലാല് ഇഷ്ട നടന്, മമ്മൂട്ടിയോട് വലിയ ബഹുമാനം: അല്ലു അര്‍ജുന്\n| Published: Friday, April 24, 2015, 8:02 [IST]\nമൊഴിമാറ്റ ചിത്രങ്ങളിലൂടെ മലയാളികള്‍ക്ക് പ്രിയങ്കരനാണ് തെലുങ്ക് യങ് സൂപ്പര്‍സ്റ്റാര് അല്ലു അര്‍ജുന്. അതിനൊരു കാരണം അല്ലുവിന്റെ തകര്‍പ്പന് ഡാന്‍സ് പെര്‍ഫോമന്‍സ് തന്നെയാണ്. കഴിഞ്ഞ ദിവസം ലുലുമാളില് പുതിയ ചിത്രമായ സണ് ഓഫ് സത്യമൂര്‍ത്തിയുടെ ഓഡിയോ ലോഞ്ചിനെത്തിയ അല്ലു തന്റെ മലയാളി ആരാധകരെ കണ്ടപ്പോള് അക്ഷരാര്‍ത്ഥത്തില് ഞെട്ടി. പുറത്ത് കോരിച്ചൊരിയുന്ന മഴയത്തും മാളില് ആളുകള് തിങ്ങി നിറഞ്ഞിരുന്നു.\nനമസ്‌കാരം പറഞ്ഞുകൊണ്ട് തുടങ്ങിയ അല്ലു തുടക്കത്തില് തനിക്കറിയാവുന്ന മലയാളത്തില് സംസാരിച്ചു നോക്കി. അടുത്ത പ്രാവശ്യം വരുമ്പോള് ഇതിലും നന്നായി മലയാളം സംസാരിക്കുമെന്ന ഉറപ്പും നടന് നല്‍കി. മലയാളത്തില് അഭിനയിക്കുക എന്നത് തന്റെ സ്വപ്‌നമാണെന്ന് മാധ്യമപ്രവര്‍ത്തകരുടെ ചോദ്യത്തിനുത്തരമായി അല്ലു പറഞ്ഞു. മലയാളത്തില് പ്രകത്ഭരായ ഒത്തിരി സംവിധായകരുണ്ട്. നല്ല കഥയുമായി ആരെങ്കിലും തന്നെ സമീപിച്ചാല് തീര്‍ച്ചയായും മലയാളത്തില് സിനിമ ചെയ്യും. അതിന് പ്രതിഫലവും വേണമെന്നില്ലത്രെ.\nതന്റെ ഏറ്റവും വലിയ പ്രചോദനം ചിരഞ്ജീവിയാണെന്നു പറഞ്ഞ അല്ലു, മലയാളത്തില് തനിയ്ക്ക് ഏറെ ഇഷ്ടമുള്ള നടന് മോഹന്‍ലാലാണെന്നും വ്യക്തമാക്കി. മമ്മൂട്ടിയുടെ അഭിനയത്തെ ഏറെ ബഹുമാനത്തോടെയാണ് നോക്കുന്നത്. രാജ്യം ആരാധിയ്ക്കുന്ന താരമാണദ്ദേഹം. പുതിയ തലമുറയിലെ ഫഹദ് ഫാസിലിനെയും ദുല്‍ഖര് സല്‍മാനെും വലിയ ഇഷ്ടമാണത്രെ. മലയാള സിനിമകള് ധാരാളം കാണാറുള്ള അല്ലു ഒടുവില് കണ്ടത് അഞ്ജലി മേനോന്റെ ബാംഗ്ലൂര് ഡെയ്‌സാണ്.\nകഴിഞ്ഞ മാസം ഒമ്പതിനാണ് ആന്ധ്രയില് അല്ലുവിന്റെ സണ് ഓഫ് സത്യമൂര്‍ത്തി റിലീസ് ചെയ്തത്. ചിത്രം 24 ന് കേരളത്തിലെ തിയേറ്ററുകളിലെത്തും. ചിത്രത്തിന്റെ മലയാളം ഓഡിയോ ലോഞ്ചിനാണ് അല്ലു ലുലുവില് എത്തിയത്. അല്ലുവിനൊപ്പം സംവിധായകന് ത്രിവിക്രം ശ്രീനിവാസ് നായികമാരില് ഒരാളായ ആദ ശര്‍മ, നിര്‍മാതാവ് റാഫി മതിര, വിതരണക്കാരായ സായൂജ്യം സജിത്ത് എന്നിവരും ചടങ്ങില് പങ്കെടുത്തു.\nRead more about: allu arjun malayalam telugu film actor mohanlal mammootty അല്ലു അര്‍ജുന് മലയാളം സിനിമ തമിഴ് മമ്മൂട്ടി മോഹന്‍ലാല് നടന്\nAllu Arjun, who was in town recently for the promotion of his upcoming release S/O Sathyamurthy went on record to choose Mohanlal as his favorite actor in Mollywood. He was quick to add that though Mohanlal is his favorite, he also respects Mammoottyalot.\nStory first published: Friday, April 24, 2015, 8:02 [IST]


ramanattukara gold smuggling case രാമനാട്ടുകര സ്വർണക്കവർച്ചാ ശ്രമം; അർജുൻ ആയങ്കി ഉപയോഗിച്ച കാർ ഡിവൈഎഫ്‌ഐ നേതാവിന്റേത്\nരാമനാട്ടുകര സ്വർണക്കവർച്ചാ ശ്രമം; അർജുൻ ആയങ്കി ഉപയോഗിച്ച കാർ ഡിവൈഎഫ്‌ഐ നേതാവിന്റേത്\nരാമനാട്ടുകര സ്വർണക്കവർച്ചാ കേസിലെ മുഖ്യ പ്രതി അർജുൻ ആയങ്കി ഉപയോഗിച്ച കാർ ഡിവൈഎഫ്‌ഐ നേതാവിന്റെ പേരിലുള്ളതെന്ന് വിവരം. ഡിവഐഎഫ്‌ഐ ചെമ്പിലോട് മേഖലാ സെക്രട്ടറി സി. സജേഷിന്റെ ഉടമസ്ഥതയിലുള്ളതാണ് കാർ. ചാത്തോത്ത് ഹൗസ്, കൊയ്യോട് എന്നുള്ളതാണ് അഡ്രസ്.\nനേരത്തേ കണ്ണൂർ ഡിവൈഎസ്പിക്ക് നൽകിയ പരാതിയിൽ വാഹനം തന്റേതാണെന്ന് സജേഷ് വ്യക്തമാക്കിയിരുന്നു. ആശുപത്രി ആവശ്യത്തിനായി വാഹനം അർജുൻ ആയങ്കിക്ക് നൽകിയതാണെന്നും പിന്നീട് തിരികെ നൽകിയില്ലെന്നും പരാതിയിൽ ചൂണ്ടിക്കാട്ടിയിരുന്നു. പരാതിയിന്മേൽ അന്വേഷണം നടക്കുന്നുണ്ട്.\nസ്വർണക്കടത്തിനായി അർജുൻ ആയങ്കി ഉപയോഗിച്ച കാർ സജേഷിന്റേതാണെന്നാണ് പൊലീസിന്റെ കണ്ടെത്തൽ. കരിപ്പൂർ വിമാനത്താവത്തിൽ കണ്ട സ്വിഫ്റ്റ് കാർ പിന്നീട് അഴീക്കോട് ഭാഗത്തു നിന്ന് കണ്ടെത്തിയിരുന്നു. പൊലീസ് കസ്റ്റഡിയിൽ എടുത്ത കാർ കാണാതായത് വാർത്തയായിരുന്നു. സ്വർണക്കടത്ത് സംഘം തന്നെ വാഹനം മാറ്റിയതാകാമെന്നാണ് സൂചന.


റൺവേ നവീകരണം: കൊച്ചിയിൽ നവംബര് 20 മുതൽ നാലുമാസം വിമാനങ്ങൾ പകൽ പറക്കില്ല | Kochi Airport\nറൺവേ നവീകരണം: കൊച്ചിയിൽ നവംബര് 20 മുതൽ നാലുമാസം വിമാനങ്ങൾ പകൽ പറക്കില്ല\nനിയന്ത്രണം രാവിലെ 10 മുതൽ വൈകീട്ട് ആറ് വരെ\nനെടുമ്പാശേരി വിമാനത്താവളം. ഫോട്ടോ: സിയാല് വെബ്‌സൈറ്റ്\nനെടുമ്പാശ്ശേരി: കൊച്ചി അന്താരാഷ്ട്ര വിമാനത്താവളത്തിൽ റൺവേയുടെ റീ-കാർപ്പറ്റിങ് പ്രവർത്തനം നവംബറിൽ തുടങ്ങും. പത്തുവർഷം കൂടുമ്പോൾ ചെയ്യേണ്ട റൺവേ നവീകരണ പ്രവർത്തനങ്ങളാണ് ആരംഭിക്കുന്നത്. അതിനാൽ, നവംബർ 20 മുതൽ നാല് മാസത്തേക്ക് വിമാനത്താവളത്തിൽ നിന്നുള്ള പകൽ സർവീസുകൾക്ക് നിയന്ത്രണം ഏർപ്പെടുത്തി.\nഈ കാലയളവിലെ പകൽ സർവീസുകൾ രാത്രിയിലേക്ക് മാറ്റും. സർവീസുകൾ പുനഃക്രമീകരണക്കണമെന്ന് ആവശ്യപ്പെട്ട് ‘സിയാൽ’ വിമാനക്കമ്പനികൾക്ക് നോട്ടീസ് നൽകിയിട്ടുണ്ട്.\n1999-ലാണ് കൊച്ചി വിമാനത്താവളം ഉദ്ഘാടനം ചെയ്തത്. 2009-ൽ ആദ്യ റൺവെ റീ-കാർപ്പറ്റിങ് നടന്നു. 2019-ൽ രണ്ടാം റീ-കാർപ്പറ്റിങ് നടത്തേണ്ടതുണ്ട്. അതിനാലാണ് നവംബർ 20 മുതൽ 2020 മാർച്ച് 28 വരെയുള്ള കാലയളവിൽ റീ-കാർപ്പറ്റിങ് ജോലികൾ നിശ്ചയിച്ചിരിക്കുന്നത്.\nരാവിലെ 10 മുതൽ വൈകീട്ട് ആറ് വരെയാണ് നിർമാണ പ്രവർത്തനം. 3,400 മീറ്റർനീളവും 60 മീറ്റർ വീതിയുമുള്ള റൺവേയിൽ ഓരോ ഭാഗത്തും റീ ടാറിങ് നടത്തും. ടാറിങ് നടത്തിയ സ്ഥലം മണിക്കൂറുകളിൽക്കുള്ളിൽ ലാൻഡിങ്ങിന് സജ്ജമാക്കുകയും വേണം.\nകാറ്റഗറി-വൺ റൺവേ ലൈറ്റിങ് സംവിധാനമാണ് സിയാലിനുള്ളത്. ഇത് കാറ്റഗറി-ത്രീയിലേക്ക് ഉയർത്തും. ഇപ്പോൾ റൺവേയിൽ 30 മീറ്റർ അകലത്തിലാണ് ലൈറ്റുകൾ സ്ഥാപിച്ചിട്ടുള്ളത്. ഇത് 15 മീറ്ററാക്കും. 1500-ൽ അധികം പുതിയ ലൈറ്റുകൾ സ്ഥാപിക്കേണ്ടതുണ്ട്.\nയാത്രക്കാർ മുൻകൂട്ടി ടിക്കറ്റ് ബുക്ക് ചെയ്യുന്ന സാഹചര്യം പരിഗണിച്ചാണ് വിമാനകമ്പനികൾക്ക് മുൻകുറായി നിർദേശം നൽകിയത്.\n151 കോടി രൂപയാണ് റൺവേ-റീ കാർപ്പറ്റിങ് ജോലികൾക്ക് ചെലവ് കണക്കാക്കിയിട്ടുള്ളത്. കൊച്ചി വിമാനത്താവളത്തിൽ പ്രതിദിനം ശരാശരി 240 ടേക് ഓഫ്/ലാൻഡിങ് നടക്കുന്നുണ്ട്.\nഅന്താരാഷ്ട്ര സർവീസുകളിൽ ഭൂരിഭാഗവും ഇപ്പോൾത്തന്നെ വൈകീട്ട് ആറ് മുതൽ രാവിലെ 10 വരെയാണ്. 35 ആഭ്യന്തര സർവീസുകൾ പുതിയ സമയക്രമത്തിലേക്ക് മാറ്റേണ്ടി വരും.\nContent Highlights: runway renovation in kochi airport


cisf,covid-19,amit shah | നിങ്ങള്‍ക്കായി ഞങ്ങളെല്ലാവരും പ്രാര്‍ഥിക്കുന്നു, കൊറോണ ബാധിച്ച് ചികിത്സയില് കഴിയുന്ന ജവാനുമായി ഫോണിലൂടെ സംസാരിച്ച് അമിത് ഷാ; രോഗംഭേദമായി ആശുപത്രിവിട്ട ശേഷം വീട്ടിലേക്ക് ക്ഷണം; കൊറോണയെ സൈന്യം ഒറ്റക്കെട്ടായി നേരിടുമെന്ന് സൈനികൻ - Malayalivartha.com Widgets Magazine\n06 APRIL 2020 12:37 PM IST\nരണ്ടു വര്‍ഷം മുമ്പ് വാങ്ങിയ നിലം കൃഷിക്കായി ഒരുക്കിയപ്പോള് കര്‍ഷകന് ലഭിച്ചത് രണ്ട് കുടം നിധി!\nകൊറോണ വൈറസ് ബാധിച്ച് മുംബൈയിൽ ചികിത്സയിൽ കഴിയുന്ന സിഐഎസ്എഫ് ജവാനുമായി കേന്ദ്ര ആഭ്യന്തര മന്ത്രി അമിത് ഷാ ഫോണിൽ സംസാരിച്ചു. ശക്തമായി നിന്ന് കൊറോണയെ ചെറുക്കണമെന്ന് ജവാനോട് അമിത് ഷാ പറഞ്ഞു. ഫോണിലൂടെയാണ് അമിത് ഷാ മുംബൈ കസ്തൂര്‍ബ ആശുപത്രിയില് ചികിത്സയില് കഴിയുന്ന ജവാനുമായി സംസാരിച്ചത്.വൈറസ് സ്ഥിരീകരിച്ച 11 സിഐഎസ്എഫ് ജവാൻമാർ മുംബൈ കസ്തൂർബ ആശുപത്രിയിലാണ് ചികിത്സയിലുള്ളത്.\n'നിങ്ങൾ നല്ലൊരു കടമയാണ് നിങ്ങൾ ചെയ്തത് എന്നും നിങ്ങൾക്കായി ഞങ്ങളെല്ലാവരും പ്രാർഥിക്കുന്നു എന്നും അമിത്ഷാ പറഞ്ഞു. . വിശ്വാസം നഷ്ടപ്പെടുത്തരുത്. മറ്റുള്ളവരുടെ നന്മയ്‍ക്കായാണ് നിങ്ങൾ പ്രവർത്തിച്ചത്. ദൈവം നിങ്ങളെ സഹായിക്കും. ശക്തമായി നിന്ന് കൊറോണയെ ചെറുക്കണമെന്നും ജവാനുമായുള്ള സംഭാഷണത്തിൽ അമിത് ഷാ പറഞ്ഞു. കൂടാതെ രോഗംഭേദമായി ആശുപത്രിവിട്ട ശേഷം തന്റെ വീട്ടിലേക്കും അമിത് ഷാ ജവാനെ ക്ഷണിച്ചു. ഉറപ്പായും രോഗം ഭേദമായ ശേഷം കാണാന് വരുമെന്ന് അമിത് ഷായ്ക്ക് ജവാന് ഉറപ്പുനല്‍കുകയും ചെയ്തു. ഞങ്ങള് വൈറസിനെ അതിജീവിക്കും. രോഗം ഭേദമായശേഷം താങ്കളെ കാണാന് തീര്‍ച്ചയായി വരുമെന്നും കൊറോണ വൈറസിനെ സൈന്യം ഒന്നിച്ച് നേരിടുമെന്നും ജവാന് പറഞ്ഞു.\nകലംബോളിയിലെ സിഐഎസ്എഫ് ക്യാപിലുള്ള ഒരു ജവാനാണ് ആദ്യം വൈറസ് ബാധ സ്ഥീരീകരിച്ചത്. ഇതോടെ ക്യാപിലുണ്ടായിരുന്ന 152 ജവാൻമാരേയും ഒഴിപ്പിച്ചിരുന്നു. ജവാൻമാരുടെ സുരക്ഷ ഉറപ്പാക്കാൻ സാമൂഹിക അകലം അടക്കമുള്ള മുൻകരുതലുകൾ പാലിക്കുന്നുണ്ടെന്ന് സിഐഎസ്എഫ് അറിയിച്ചു.\nഇവരിൽ ഒരാൾക്ക് മാർച്ച് 27നാണ് രോഗം സ്ഥിരീകരിച്ചത്. ഇദ്ദേഹത്തിനൊപ്പം 11 ജവാന്മാരാണ് ഉണ്ടായിരുന്നത്.\nമഹാരാഷ്ട്രയിൽ ഇതിനകം 423 കേസുകളാണ് റിപ്പോർട്ട് ചെയ്തത്. ഇതിൽ 235 കേസുകളും മുംബൈയിലാണെന്നാണ് പൊതുജനാരോഗ്യ വകുപ്പിന്റെ കണക്കുകൾ സൂചിപ്പിക്കുന്നത്. 26 പേരാണ് സംസ്ഥാനത്ത് രോഗം ബാധിച്ച് മരിച്ചത്.\nഏറ്റവുമധികം കേസുകൾ റിപ്പോർട്ട് ചെയ്തിട്ടുള്ള മഹാരാഷ്ട്രയിലാണ് ഏറ്റവുമധികം പേർ വൈറസ് ബാധയെത്തുടർന്ന് മരിച്ചിട്ടുള്ളത്. 423 കേസുളാണ് സംസ്ഥാനത്ത് റിപ്പോർട്ട് ചെയ്തിട്ടുള്ളത്. 26 പേർ ഇതിനകം രോഗം ബാധിച്ച് മരണമടയുകയും ചെയ്തിട്ടുണ്ട്. സംസ്ഥാനത്ത് രോഗം ബാധിച്ചിട്ടുള്ള 85 ശതമാനം പേരിലും വൈറസ് ബാധയുടെ ലക്ഷണങ്ങളൊന്നും പ്രകടമായിരുന്നില്ല. മുംബൈയിലെ ധാരാവി ഉൾപ്പെടെയുള്ള ചേരി പ്രദേശങ്ങളിൽ നിന്നും കേസുകൾ റിപ്പോർട്ട് ചെയ്യുന്ന സാഹചര്യമാണ് ഇപ്പോഴുള്ളത്.\nപാക്കിസ്ഥാന് ശക്തമായ മുന്നറിയിപ്പുമായി ഇന്ത്യ.. (16 minutes ago)\nകോവിഡ് പ്രതിസന്ധിയുടെ പശ്ചാത്തലത്തില് ബസ് ചാര്‍ജ് വര്‍ധിപ്പിക്കണമെന്ന് സ്വകാര്യബസുടമകളുടെ ആവശ്യം അംഗീകരിച്ചില്ല... (16 minutes ago)\nതാഴത്തങ്ങാടി പാറപ്പാടത്ത് വീട്ടമ്മയെ കൊലപ്പെടുത്തിയ സംഭവത്തില് അയല്‍ക്കാരനായ ഇരുപത്തിമൂന്നുകാരന് അറസ്റ്റില്... എറണാകുളത്ത് നിന്നാണ് ഇയാളെ പിടികൂടിയത്... ചോദ്യംചെയ്യലില് പ്രതി കുറ്റം സമ്മതിച്ചു... (28 minutes ago)\nവിജയ് മല്യ ഇന്ന് ഉച്ചയോടെ ഇന്ത്യയിലെത്തും... (43 minutes ago)\nകോട്ടയം താഴത്തങ്ങാടിയില് വീട്ടമ്മയെ കൊലപ്പെടുത്തിയ സംഭവത്തില് 23കാരന് അറസ്റ്റില്; ചെങ്ങളത്തെ പെട്രോള് പമ്പില് നിന്ന് ലഭിച്ച ദൃശ്യങ്ങള് നിര്‍ണായകമായി; തെളിവില്ലായിരുന്ന കേസ് പൊലീസ് മണിക്കൂറുക (59 minutes ago)


oommen chandy 50-years-celbration | യാചകർക്ക് പോലും നേരിട്ട് വിളിക്കാൻ കഴിയുന്ന ജനപ്രതിനിധി; പരാതിക്കാരുടെ ഭാഗത്ത് നിന്ന് മാത്രം ചിന്തിക്കുന്ന ജനകീയ നേതാവ്; എന്നും ആൾക്കൂട്ടത്തെ കേൾക്കാൻ ഇഷ്ടപ്പെടുന്ന ഉമ്മൻ ചാണ്ടി ജനകീയനാകുന്നത് ഇങ്ങനെ - MarunadanMalayalee.com\nSeptember 18, 202006:50 AM IST Permalink\nകോട്ടയം: എന്നും ആൾക്കൂട്ടത്തിന്റെ ആരവമായിരുന്നു കെഎസ്‌യു യൂണിറ്റ് പ്രസിഡന്റായി തുടങ്ങി പടിപടിയായി കോൺഗ്രസ് പ്രവർത്തക സമിതി അംഗംവരെയായ ഉമ്മൻ ചാണ്ടി. ഇത്രും ജനകീയനായ ഒരു നേതാവ് ഇന്ത്യൻ രാഷ്ട്രീയത്തിൽ തന്നെ ഇല്ല എന്ന് പറയാം. കുടുംബാംഗങ്ങൾക്ക് ഉമ്മൻ ചാണ്ടിയുമായി ഏറ്റവും കുടുതൽ സംസാരിക്കാൻ അവസരം ലഭിക്കുക യാത്രകളിലാണ്. മറ്റുള്ള സമയങ്ങളിലെല്ലാം അദ്ദേഹം ആൾക്കൂട്ടങ്ങളെയാണ് കേൾക്കുന്നത്. അവരുടെ ആവലാതികൾക്ക് പരിഹാരം കാണാനാണ് പരിശ്രമിക്കുന്നത്. അതിനാൽ തന്നെ ഉമ്മൻ ചാണ്ടിയുമൊത്തുള്ള യാത്രകൾ മകനും മകളും അടക്കമുള്ളവർക്ക് എന്നും സന്തോഷകരമാണ്. എന്നാൽ, കഴിഞ്ഞ ദിവസം തിരുവനന്തപുരത്ത് നിന്നും പുതുപ്പള്ളിയിലേക്കുള്ള യാത്രയിൽ പതിവ് തെറ്റി എന്ന് മകൻ ചാണ്ടി ഉമ്മൻ പറയുന്നു. യാത്രയിൽ അപ്പ കൂടുതൽ സന്തോഷവനായിരുന്നു. കുടുംബത്തോടൊപ്പം പുതുപ്പള്ളിക്കു വരുന്നതിന്റെയാണ് ആ സന്തോഷം. ഞാനും അമ്മ മറിയാമ്മയും സഹോദരി മറിയയും കൊച്ചുമകൻ എഫിനോവയും പഴ്സനൽ സ്റ്റാഫുമാണു വരുന്നത്. വിദേശത്തുള്ള അച്ചുവിനു വരാൻ കഴിഞ്ഞില്ല.\nഞങ്ങൾ അപ്പയുമായി സംസാരിക്കുന്നതു കൂടുതലും യാത്രയിലാണ്. തിരക്കില്ലാതെ കുടുംബാംഗങ്ങളോടു സംസാരിക്കാൻ യാത്രയിലാണു സമയം കിട്ടുക. പോകുന്ന വഴിയിലുള്ള കാര്യങ്ങളെല്ലാം ഞങ്ങൾക്കു പറഞ്ഞു തരുന്നതും യാത്രയിലാണ്. ഇത്തവണ ആ പതിവു തെറ്റി. നിരന്തരമായി ഫോൺ കോളുകൾ വരുന്നു. സംവിധായകർ ബാലചന്ദ്ര മേനോൻ, ഹരിഹരൻ തുടങ്ങി പരിചയക്കാർ പലരും വിളിക്കുന്നു. നിയമസഭയിൽ അമ്പത് വർഷം തികച്ചതിന്റെ സന്തോഷം ജനനേതാവിനോട് പങ്ക് വെക്കാനുള്ള തിരക്ക്.\nപുതുപ്പള്ളിയിൽ ആരെങ്കിലും മരിച്ചാൽ ആ വിവരം മക്കളെ അറിയിച്ചു കഴിഞ്ഞാൽ അടുത്ത ചോദ്യം ഉമ്മൻ ചാണ്ടിയെ അറിയിച്ചോ എന്നാണ്. അറിയിച്ചില്ലെങ്കിലും ഏറ്റവും അടുത്ത ദിവസം ഉമ്മൻ ചാണ്ടി അവിടെ എത്തും. പുതുപ്പള്ളിയെയും ഉമ്മൻ ചാണ്ടിയെയും ബന്ധപ്പെടുത്തി കേൾക്കുന്ന ഇത്തരം പല തമാശകളിലും ട്രോളുകളിലും വാസ്തവമുണ്ട്. ഒരിക്കൽ പുതുപ്പള്ളി പള്ളിക്കു മുന്നിലെ യാചകരെ മാറ്റിപ്പാർപ്പിക്കാൻ പഞ്ചായത്ത് കമ്മിറ്റി തീരുമാനിച്ചു. പള്ളിയിൽ വന്നു മടങ്ങുമ്പോൾ പ്രസിഡന്റ് നെബു ജോൺ നേരിട്ട് ഇക്കാര്യം യാചകരെ അറിയിച്ചു. അധികം വൈകാതെ നെബുവിന് ഉമ്മൻ ചാണ്ടിയുടെ ഫോൺ. പെട്ടെന്ന് ഇറക്കി വിടുന്നത് അവർക്കു ബുദ്ധിമുട്ടുണ്ടാക്കും. ഒന്നുകൂടി ആലോചിക്കണം. യാചകരിൽ ഒരാൾ ഉമ്മൻ ചാണ്ടിയെ നേരിട്ടു വിളിച്ചു പരാതിപ്പട്ടതാണ്. ജനപ്രതിനിധിയായി അരനൂറ്റാണ്ടു പിന്നിട്ട പുതുപ്പള്ളിക്കോട്ടയുടെ ആണിക്കല്ല് ഈ ബന്ധമാണ്.\nപുതുപ്പള്ളിയിൽ നിന്നു കണ്ടെടുത്ത ജനസമ്പർക്കമാണു സംസ്ഥാനമൊട്ടാകെ ജനസമ്പർക്ക പരിപാടിയായി ഉമ്മൻ ചാണ്ടി നടപ്പാക്കിയത്.ഏതു പരാതി ലഭിച്ചാലും പരാതിക്കാരുടെ ഭാഗത്തു നിന്നാണ് ഉമ്മൻ ചാണ്ടി ചിന്തിക്കുന്നതെന്നു മുൻ പ്രൈവറ്റ് സെക്രട്ടറി സുരേന്ദ്രൻ പറഞ്ഞു. മിനിമം മാർക്കില്ലാത്ത ഒരാൾ പ്ലസ് വൺ പ്രവേശനത്തിനു ശുപാർശക്കത്തു തേടി വന്നാൽ പുനർമൂല്യനിർണയം നടത്തി യോഗ്യത നേടാൻ വല്ല വഴിയുമുണ്ടോ എന്നാണു ഉമ്മൻ ചാണ്ടി നോക്കുക. അതിനുള്ള വഴിയും പറഞ്ഞു കൊടുക്കും. ദിവസവും ശരാശരി 60 ശുപാർശക്കത്തുകളാണ് ഉമ്മൻ ചാണ്ടിയുടെ ഓഫിസ് സംഘം എഴുതുക. ജനങ്ങളുടെ പരാതി, ശുപാർശ എന്നിവ വാങ്ങി, ബന്ധപ്പെട്ടവർക്ക് അയയ്ക്കുക, കാര്യം നടന്നോ എന്നു വീണ്ടും വീണ്ടും തിരക്കുക, അക്കാര്യം പരാതിക്കാരനെ അറിയിക്കുക എന്നിവയ്ക്കു കൃത്യമായ ക്രമീകരണമുണ്ട്.\nപുതുപ്പള്ളിയിൽ സ്കൂൾ തുടങ്ങിയത് ഉമ്മൻ ചാണ്ടിയുടെ മുത്തച്ഛൻ വി.ജെ.ഉമ്മനാണ്. അദ്ദേഹം ലെജിസ്ലേറ്റീവ് കൗൺസിൽ അംഗമായിരുന്നു. ഇപ്പോഴത് വി.ജെ.ഉമ്മൻ സ്മാരക സ്കൂളാണ്. എംഎൽഎ ആയതോടെ രാഷ്ട്രീയത്തിൽ പുതിയ ‘സിലബസിൽ’ പുതുപ്പള്ളിക്കൂടം ഉമ്മൻ ചാണ്ടിയും തുടങ്ങി. ആർക്കും എപ്പോഴും സമീപിക്കാമെന്നതാണ് ഈ സിലബസെന്നു തിരുവഞ്ചൂർ രാധാകൃഷ്ണൻ എംഎൽഎ പറയും. പുതുപ്പള്ളി കരോട്ട് വള്ളക്കാലിൽ വീടിന്റെ മുറ്റവും വാതിൽപ്പടിയും തമ്മിലുള്ള ദൂരം 10 മീറ്ററേയുള്ളൂ. ഞായറാഴ്ച രാവിലെ 7ന് മുറ്റത്തു വന്നു കാറിലിറങ്ങുന്ന ഉമ്മൻ ചാണ്ടിക്ക് വാതിൽക്കൽ വരെ നടന്നെത്താൻ പറ്റുന്നത് പലപ്പോഴും9മണിക്കാണെന്നു സഹോദരൻ അനിയൻ എന്ന അലക്സ് പറഞ്ഞു. അതാണു പുതുപ്പള്ളിയിലെ ജനസമ്പർക്ക പരിപാടി ! ഞായറാഴ്ചകളിൽ പലപ്പോഴും ആയിരത്തോളം പേരാണു വീട്ടിൽ വരിക.\nഎന്നും പുതുപ്പള്ളിക്കാർക്ക് ഒപ്പമാണ് അവരുടെ പ്രിയപ്പെട്ട കുഞ്ഞുഞ്ഞ്. അമ്പതുവർഷത്തെ ഉമ്മൻ ചാണ്ടി ഭരണത്തിൽ വികസക്കുതിപ്പുതന്നെയാണ് ഈ മണ്ഡലത്തിൽ ഉണ്ടായത്. അല്ലായെ വെറും വ്യകതിബന്ധം കൊണ്ട് മാത്രമല്ല അദ്ദേഹം ജയിച്ചുകയറുന്നത്. മുൻ രാഷ്ട്രപതി കെ.ആർ.നാരായണൻ, മുൻ പ്രധാനമന്ത്രി രാജീവ് ഗാന്ധി, ഗണിത ശാസ്ത്രജ്ഞൻ ശ്രീനിവാസ രാമാനുജൻ, ഈ മൂന്നു ലോകപ്രശസ്തരുടെ ഓർമയ്ക്കായി സ്ഥാപനങ്ങളുണ്ട് പുതുപ്പള്ളി മണ്ഡലത്തിൽ. കോവിഡ് കാലത്ത് ഏറ്റവും ഉപകരിക്കപ്പെട്ട ഇന്റർ യൂണിവേഴ്സിറ്റി സെന്റർ ഫോർ ബയോ മെഡിക്കൽ റിസർച് ആൻഡ് സൂപ്പർ സ്പെഷ്യൽറ്റി ഹോസ്പിറ്റൽ വർഷങ്ങൾക്കു മുൻപേ ദീർഘ വീക്ഷണത്തോടെ ആരംഭിച്ചതും ഉമ്മൻ ചാണ്ടിയാണ്.\n1991ൽ രാജീവ് ഗാന്ധിയുടെ മരണ ശേഷം ഇന്ത്യയിൽ അദ്ദേഹത്തിന്റെ പേരിൽ പ്രഖ്യാപിച്ച ആദ്യ ഇൻസ്റ്റിറ്റ്യൂട്ടാണു പാമ്പാടി വെള്ളൂരിലെ രാജീവ് ഗാന്ധി ഇൻസ്റ്റിറ്റ്യൂട്ട് ഓഫ് ടെക്നോളജി ഗവ. എൻജിനീയറിങ് കോളജ്. ഈ കോളജിന്റെ ഉദ്ഘാടകയായി സോണിയ ഗാന്ധിയെയാണ് ഉമ്മൻ ചാണ്ടി മനസ്സിൽ കണ്ടത്. അതു സാധ്യമായില്ല. അതുകൊണ്ടു കോളജിൽ പല പരിപാടികൾക്കു ക്ഷണിച്ചെങ്കിലും ഉമ്മൻ ചാണ്ടി പോയതുമില്ല. ഒടുവിൽ കോളജിന്റെ ഉദ്ഘാടനവും രജതജൂബിലി ആഘോഷവും ഒരുമിച്ചു സോണിയ ഗാന്ധി നിർവഹിച്ചു 2015ൽ.അകലക്കുന്നം പഞ്ചായത്തിലെ തെക്കുംതലയുടെ തലയെടുപ്പാണ് കെ.ആർ.നാരായണൻ നാഷനൽ ഇൻസ്റ്റിറ്റ്യൂട്ട് ഓഫ് വിഷ്വൽ സയൻസ് ആൻഡ് ആർട്സ് എന്ന സ്ഥാപനം. ഉദ്ഘാടനം ചെയ്തത് മുൻഉപരാഷ്ട്രപതി ഡോ. ഹാമിദ് അൻസാരി.\nകാടു പിടിച്ചു കിടന്ന പഴയ സർക്കാർ സ്‌കൂളും പുരയിടവും ഇന്നു ഫിലിം സിറ്റിയാണ്.വിഖ്യാത ഗണിത ശാസ്ത്രജ്ഞനായ ശ്രീനിവാസ രാമാനുജന്റെ 125ാം ജന്മവാർഷികത്തിൽ രാജ്യത്തിനുള്ള സമ്മാനമായിരുന്നു ശ്രീനിവാസ രാമാനുജൻ ഇൻസ്റ്റിറ്റ്യൂട്ട് ഫോർ ബേസിക് സയൻസ്. സംസ്ഥാന ശാസ്ത്ര സാങ്കേതിക കൗൺസിലിന്റെ മേൽനോട്ടത്തിലുള്ള ഇൻസ്റ്റിറ്റ്യൂട്ട് വെള്ളൂരിൽ വാടക കെട്ടിടത്തിലാണ്. ആർഐടി കോളജിനുസമീപം 10 ഏക്കർ എടുത്തിട്ടുണ്ട്. ഇത് കുടാതെ മണ്ഡലമൊമ്പാടുമുള്ള റോഡ് അടക്കമുള്ള വികസനങ്ങളും കാണേണ്ടതുതന്നെയാണ്. ഉമ്മൻ ചാണ്ടിയെ പുതുപ്പള്ളിക്കാൻ സ്നേഹിക്കുന്നതും ഇതിന്റെയൊക്കെ ബലത്തിൽ തന്നെയാണ്.